ആദി കൈലാസ യാത്ര – Page9– Thathvamasi Foundation\nSeptember 23, 2020 by Madhusudanan Menon 1 Comment\nകുമായൂൺ മണ്ഡൽ വികാസ് നിഗം ലിമിറ്റഡ് (KMVN) നടത്തുന്ന യാത്രകളുടെ സവിശേഷത അതിനായി അവർ ഒരുക്കുന്ന സൗകര്യങ്ങളാണ്. പ്രായമേറിയ യാത്രക്കാർക്ക് പോലും ബുദ്ധിമുട്ടില്ലാതെ പൂർത്തിയാക്കാവുന്ന രീതിയിൽ തയ്യാർ ചെയ്തിരിക്കുന്ന യാത്ര പദ്ധതിയും ഓരോ ദിവസത്തെയും യാത്രയ്ക്കുശേഷം രാത്രിയിൽ തങ്ങാനുള്ള ക്യാമ്പുകളിൽ ഒരുക്കിയിരിക്കുന്ന സംവിധാനങ്ങളും ആയാസരഹിതമായ രീതിയിൽ യാത്ര പൂർത്തീകരിക്കാൻ സഹായിക്കുന്ന വിധത്തിലുള്ളതാണ്. ഒരു ദിവസം കയറുന്ന ഏറ്റവും കൂടിയ ഉയരത്തിനേക്കാൾ താഴെ ഇറക്കികൊണ്ടുവന്നു രാത്രി ക്യാമ്പ് ചെയ്യിപ്പിക്കുന്നുവെന്നുള്ളതിനാൽ സ്വാഭാവികമായി ഉയർന്ന മലമ്പ്രദേശങ്ങളോട് ശരീരത്തിന് പൊരുത്തപ്പെടാൻ വേണ്ട അവസരമൊരുങ്ങുന്നു. ഭക്ഷണവും, കിടക്കാനുള്ള ഏർപ്പാടുകളും പ്രാഥമിക ആവശ്യങ്ങൾക്കുള്ള സൗകര്യങ്ങളും മികച്ചത് തന്നെ എന്നതിൽ യാതൊരു സംശയവുമില്ല. എന്തെങ്കിലും ആക്ഷേപം പറയാനുണ്ടെങ്കിൽ അത് കൈലാസ മാനസരോവർ, ആദി കൈലാസ് എന്നീ രണ്ട് യാത്രകൾക്കും വേണ്ടിവരുന്ന സമയദൈർഘ്യത്തെക്കുറിച്ച് മാത്രമായിരിക്കും. അതിലാകട്ടെ KMVN ന് ഒന്നും ചെയ്യാനുമുണ്ടായിരുന്നില്ല. 27 ദിവസമായിരുന്നു 2015ൽ നടന്ന മാനസരോവർ കൈലാസയാത്രയ്ക്ക് വേണ്ടി വന്നതെങ്കിൽ 19 ദിവസം വേണ്ടിവരുന്ന യാത്രയായിരുന്നു ആദി കൈലാസത്തിലേക്കുള്ളത്. ആദി കൈലാസയാത്രയിൽ ഏതാണ്ട് മുക്കാൽ ഭാഗത്തോളം സഞ്ചരിക്കുന്നത് മാനസരോവർ കൈലാസയാത്രയ്ക്ക് സഞ്ചരിക്കേണ്ട അതേ വഴികളിലൂടെ തന്നെയാണ്. ഗുഞ്ചിയിൽ നിന്ന് നാഭി, കുട്ടി എന്നീ ഗ്രാമങ്ങളിൽ കൂടി ജോളികോങ്ങ് എന്ന് പറയുന്ന ആദി കൈലാസ ക്യാമ്പിലേക്കുള്ള ദൂരം മാത്രമാണ് പുതിയതായി സഞ്ചരിക്കേണ്ട വഴി. പോയവർഷങ്ങളിൽ കഴിഞ്ഞുപോയ അവസാനത്തെ രണ്ട് കൈലാസയാത്രകളും ഹിമാചൽപ്രദേശിൽ ആയിരുന്നതിനാൽ അടുത്ത യാത്രയായി ഉത്തരാഖണ്ഡിലെ ആദി കൈലാസത്തെ തിരഞ്ഞെടുക്കാനാണ് ഞങ്ങൾ ചർച്ചചെയ്ത് തീരുമാനിച്ചത്.\nഈ യാത്രയിൽ KMVN ഒരുക്കുന്ന സൗകര്യങ്ങൾ കാരണം ആദി കൈലാസയാത്ര ചെയ്യാൻ ആഗ്രഹിക്കുന്ന സ്ത്രീകൾക്ക് ഏറ്റവും സൗകര്യപ്രദമായി അത് ചെയ്യാൻ സാധ്യമാകുമെന്നതിനാൽ ഞങ്ങൾ മൂന്നു പേരെ കൂടാതെ ജെ സി ഭായിയുടെ സഹധർമ്മിണി ശ്രീമതി ലളിതാ ജയചന്ദ്രൻ കൂടി ഈ യാത്രയിൽ പങ്കെടുക്കണമെന്നുള്ള ആഗ്രഹം പ്രകടിപ്പിച്ചു. KMVN യാത്രാപഥങ്ങളിൽ കൂടി ഒരു സ്ത്രീയ്ക്ക് യാതൊരു ബുദ്ധിമുട്ടുമില്ലാതെ സഞ്ചരിക്കാൻ സാധിക്കുമെന്നതിനാൽ അവരെ യാത്രയിൽ പങ്കെടുപ്പിക്കുന്നതിൽ ഞങ്ങൾക്കും പ്രത്യേകിച്ച് എതിരഭിപ്രായമൊന്നും ഉണ്ടായിരുന്നില്ല. നിരന്തരം വ്യായാമങ്ങളിൽ ഏർപ്പെടുന്ന സ്വഭാവമുള്ളതിനാൽ അവർക്ക് യാത്രയ്ക്ക് മുമ്പുള്ള കുറച്ച് മാസങ്ങളിൽ മലകയറാനാവുന്ന വിധത്തിലുള്ള അല്പം പരിശീലനം കൂടിയേ ആവശ്യമായി വരികയുള്ളു താനും. ഈ തീരുമാനത്തിന്റെ അടിസ്ഥാനത്തിൽ മുംബൈയിലുള്ള KMVN ആസ്ഥാനവുമായി 2018 ഫെബ്രുവരി മാസത്തിൽ ഞങ്ങൾ ബന്ധപ്പെട്ടു. യാത്രയുടെ തീയതിയും പ്രഖ്യാപനവും വന്നിട്ടില്ലെന്നും വരുന്ന മുറയ്ക്ക് അറിയിക്കാമെന്നും അവിടെ നിന്ന് വിവരം ലഭിച്ചു. യാത്രയ്ക്കായി KMVN ന്റെ ഏതെങ്കിലും കേന്ദ്രത്തിൽ കടലാസിൽ ഉള്ള അപേക്ഷാഫോറം എത്തിക്കേണ്ടത് അത്യാവശ്യമായിരുന്നു. ഭാഗ്യവശാൽ മുംബൈയിൽ KMVN ഓഫീസുള്ളതിനാൽ അപേക്ഷ ഫോറങ്ങൾ അവിടെ എത്തിച്ചു കൊടുക്കുകയെന്നുള്ളത് മുംബൈയിൽ താമസിക്കുന്ന ഒരു വ്യക്തി എന്നുള്ള നിലയിൽ എനിക്ക് തീരെ ബുദ്ധിമുട്ടുള്ള കാര്യമായിരുന്നില്ല. കൈലാസ മാനസരോവർ യാത്രയ്ക്കുള്ള അത്ര കർശനമായ ശാരീരിക പരിശോധനകൾ ഈ യാത്രയ്ക്കില്ല. സ്വന്തം ആരോഗ്യസ്ഥിതിയെപ്പറ്റി പ്രാക്ടീസിൽ ഉള്ള ഒരു ഡോക്ടറിൽ നിന്ന് സ്വയം സംഘടിപ്പിച്ച സാക്ഷ്യപത്രവും, യാത്രയിൽ സംഭവിക്കാവുന്ന അപകടങ്ങളുടെ ഉത്തരവാദിത്വം സ്വയം ഏറ്റെടുത്തുകൊണ്ടുള്ള ഇൻഡെമിനിറ്റി ബോണ്ടും, കൂടാതെ പൂരിപ്പിച്ച അപേക്ഷാഫോറവുമാണ് യാത്രയ്ക്കായി KMVNനിൽ സമർപ്പിക്കേണ്ടത്. ഇന്ത്യൻ പ്രദേശങ്ങളിൽ കൂടി മാത്രമാണ് യാത്ര എന്നതിനാൽ യാത്രക്കാർക്ക് പാസ്പോർട്ട് നിർബന്ധമല്ല. യാത്ര പ്രഖ്യാപനം ഉണ്ടാകുന്ന മുറയ്ക്ക് അപേക്ഷ സമർപ്പിക്കാം എന്ന ധാരണയിൽ മുംബൈ ഓഫീസിൽ നിന്ന് നിശ്ചിത അപേക്ഷ ഫോറങ്ങൾ കൈപ്പറ്റി കേരളത്തിലേക്ക് അയച്ച് കൊടുത്ത് അവിടെ നിന്ന് അത് പൂരിപ്പിച്ച് തിരിച്ച് മുംബൈയിൽ എത്തിച്ചശേഷം എന്റെയും അപേക്ഷ തയ്യാർ ചെയ്ത് ഞങ്ങൾ അറിയിപ്പിനായി കാത്തിരുന്നു.\nമാർച്ച് മാസം പത്തൊൻപതാം തീയതിയാണ് യാത്രയുടെ ഷെഡ്യൂൾ പ്രഖ്യാപിച്ചതിന്റെ വിവരവുമായി KMVN മുംബൈ ഓഫീസിൽ നിന്നും വിളി വന്നത്. അതേ ദിവസം തന്നെ തയ്യാർ ചെയ്തിരുന്ന അപ്ലിക്കേഷനുകൾ സ്കാൻ ചെയ്ത് സോഫ്റ്റ് കോപ്പികൾ അയച്ചുകൊടുത്തു, രണ്ടു ദിവസത്തിനുള്ളിൽ ഹാർഡ് കോപ്പികളും ഓഫീസിലെത്തിച്ചു. ഞങ്ങൾ ആവശ്യപ്പെട്ടതനുസരിച്ച് ജൂൺ 13ന് പുറപ്പെടുന്ന മൂന്നാമത്തെ ബാച്ചിൽ തന്നെ ഞങ്ങൾക്ക് യാത്ര ചെയ്യാനുള്ള അനുവാദം ലഭിച്ചു. പതിവുപോലെ യാത്രാ തീരുമാനങ്ങളും ടിക്കറ്റുകളും ഉറപ്പുവരുത്തിയശേഷം ഞാൻ നാട്ടിൽ പോയി അമ്മയെ കണ്ട് യാത്രാനുവാദവും ആശീർവാദവും വാങ്ങി. കൂട്ടത്തിൽ ഒരുമിച്ച് യാത്രചെയ്യാൻ പോകുന്ന മൂന്ന് ആളുകളും ഒരുമിച്ച് ഒന്ന് രണ്ട് ദിവസം പരിശീലനങ്ങളും നടത്തി. തിരിച്ച് മുംബൈയിൽ വന്നു അത്യാവശ്യം വേണ്ട യാത്രാസാമഗ്രികൾ തയ്യാർ ചെയ്തു പരിശീലനം തുടർന്ന് കൊണ്ട് പോയി. ജൂൺ 13 വൈകീട്ടാണ് ദില്ലിയിൽ നിന്നും യാത്ര ആരംഭിക്കുന്നത് എന്നതിനാൽ അന്ന് പകൽ സമയത്ത് എപ്പോൾ വേണമെങ്കിലും യാത്രയിൽ ദില്ലി ക്യാമ്പായി നൽകിയിട്ടുള്ള ഹോട്ടൽ ടൂറിസ്റ്റ് ഡീലക്സിൽ ചെന്ന് റിപ്പോർട്ട് ചെയ്യാമായിരുന്നു. ദില്ലി റെയിൽവേ സ്റ്റേഷനിൽ നിന്നും കാൽനടയായി ചെന്നെത്താവുന്ന ദൂരത്താണ് ഈ ഹോട്ടൽ. ജൂൺ 12ന് മുംബൈ ദില്ലി രാജധാനി എക്സ്പ്രസിൽ കയറി ഞാൻ പതിമൂന്നാം തിയതി രാവിലെ തന്നെ ദില്ലിയിലെത്തി ഹോട്ടലിൽ റിപ്പോർട്ട് ചെയ്തു. നാല് യാത്രക്കാർക്ക് ഒരു മുറി എന്നുള്ള നിലയിലാണ് ഇവിടെ താമസസൗകര്യം അനുവദിച്ചിരുന്നത്. കേരളത്തിൽ നിന്നും അന്ന് ഉച്ചയോടുകൂടി വന്നുചേരാനുള്ള മറ്റ് മൂന്ന് യാത്രക്കാരുടെ കൂടി അപ്ലിക്കേഷൻ ഫോറം റിസപ്ഷൻ കൗണ്ടറിൽ കാണിച്ച് ഞാൻ നാല് പേർക്കുള്ള മുറി ഒരുമിച്ച് അനുവദിച്ച് വാങ്ങി. കൗണ്ടറിലും ഹോട്ടൽ പരിസരങ്ങളിലും യാത്രയ്ക്കായി വന്നിട്ടുള്ള ധാരാളം പേരെ കാണാനും പരിചയപ്പെടാനും സാധിച്ചു. മുൻപ് കൈലാസയാത്ര നടത്തിയവരും ആദ്യമായി ഈ മേഖലയിലേക്ക് യാത്ര നടത്തുന്നവരുമായി ഇന്ത്യയുടെ വിവിധ സംസ്ഥാനങ്ങളിൽ നിന്നുള്ള ധാരാളം പേർ അവിടെയുണ്ടായിരുന്നു. ഈ ബാച്ചിലെ യാത്രക്കാരായി ദില്ലിയിൽ വന്നുചേരുന്നവർക്ക് പുറമേ കാത്തുഗോഥാമിൽ നിന്നും ഥാർച്ചുലയിൽ നിന്നും കൂടുതൽ ആളുകൾ ചേരുന്നുണ്ട് എന്നും അറിയാൻ കഴിഞ്ഞു.\nഉച്ചയോടെ കേരളത്തിൽ നിന്നുള്ള മൂന്നു യാത്രക്കാരും കൂടി വന്നുചേരുകയും തുടർന്ന് ഞങ്ങളുടെ ലഗേജുകളിൽ അത്യാവശ്യം വേണ്ട അഴിച്ചുപണികൾ ആരംഭിക്കുകയും ചെയ്തു. കോമൺ ലഗ്ഗേജ് പൊതിയാനാവശ്യമായ പ്ലാസ്റ്റിക് ചാക്കുകൾ തപ്പി ഹോട്ടലിൽ നടക്കുന്നതിനിടെയാണ് ഈ ബാച്ചിലെ മറ്റൊരു മലയാളി യാത്രക്കാരനായ ദിനേശൻ തിരുമേനിയെ പരിചയപ്പെടുന്നത്. പാലക്കാട് ജില്ലയിലെ വാവന്നൂരുകാരനായ അദ്ദേഹം 2014 ബാച്ചിൽ കൈലാസയാത്ര കഴിഞ്ഞിട്ടുള്ള ആളായിരുന്നു. പിന്നെ ഞങ്ങൾ മലയാളികൾ ഒരുമിച്ചായി കറക്കം. ദില്ലി സ്റ്റേഷൻ പരിസരത്ത് റിക്ഷയിൽ കറങ്ങി ഞങ്ങൾ ആവശ്യമായിരുന്ന പ്ലാസ്റ്റിക്ക് ബാഗുകൾ സംഘടിപ്പിച്ച് ലഗേജുകളെല്ലാം ഭദ്രമായി പാക്ക് ചെയ്തു. വൈകീട്ട് ഏഴുമണിക്ക് ഹോട്ടൽ റസ്റ്റോറന്റിൽ വെച്ചായിരുന്നു ബ്രീഫിങ് നടന്നത്. KMVN ന്റെ ഉദ്യോഗസ്ഥരും ഞങ്ങളുടെ യാത്രയ്ക്കായി അനുവദിച്ച് നൽകിയിട്ടുള്ള ഗൈഡ് വിക്രം ഭായിയും ഇവിടെ സന്നിഹിതരായിരുന്നു. യാത്രയെപ്പറ്റി ഏകദേശം വിവരണവും കൈക്കൊള്ളേണ്ട മുൻകരുതലുകളെ പറ്റിയും വിശദമായി തന്നെ പ്രതിപാദിക്കുകയുണ്ടായി. മറ്റൊരു അത്ഭുതമായി തോന്നിയത് 2015 കൈലാസയാത്രയുടെ ഭാഗമായി ഐ ടി ബി പി യുടെ ക്യാമ്പിൽ വെച്ച് നടന്ന ബ്രീഫിങിനിടെ ഞങ്ങൾക്ക് മലമുകളിൽ ആവശ്യമായി വരുന്ന വസ്തുക്കളുടെ ഒരു കിറ്റ് സൗജന്യമായി വിതരണം ചെയ്യാൻ വന്ന മുൻ കൈലാസ യാത്രികനായ ശ്രീ ഗുൽഷൻ കുമാർ ഇവിടെയും വന്നു ചേർന്നിരുന്നു എന്നതാണ്. ഇത്തവണയും അദ്ദേഹം അവശ്യസാധനങ്ങൾ നിറച്ച ഒരു കിറ്റ് ഞങ്ങൾക്കായി കൈമാറുകയുണ്ടായി. അത്താഴം കഴിഞ്ഞ് എല്ലാവരും രാത്രിയിൽ പുറപ്പെടാൻ തയ്യാറാക്കി നിർത്തിയിരുന്ന ബസ്സിലേക്ക് കയറുകയും രാത്രി ഒമ്പത് മണിയ്ക്ക് യാത്ര ആരംഭിക്കുകയും ചെയ്തു.\nരാത്രി മുഴുവൻ യാത്ര ചെയ്ത് രാവിലെ7മണിയോടുകൂടി ഞങ്ങൾ കാത്തുഗോഥാമിലെ KMVN ഗസ്റ്റ് ഹൗസിൽ എത്തിച്ചേർന്നു. അവിടന്ന് പ്രാഥമിക കർത്തവ്യങ്ങൾ നിർവഹിച്ച ശേഷം വീണ്ടും യാത്രക്ക് തയ്യാറാകാനായി ഞങ്ങൾക്ക് ഏതാണ്ട് രണ്ട് മണിക്കൂറോളം സമയം അനുവദിച്ച് തന്നിരുന്നു. കുളിച്ച് തയ്യാറായി വന്ന ഞങ്ങളെ പ്രഭാതഭക്ഷണത്തിന് ശേഷം KMVN ജോലിക്കാർ ഹാരം അണിയിച്ച്, തിലകം തൊടുവിച്ച്, പരമ്പരാഗത രീതിയിലുള്ള ആരതി ഉഴിഞ്ഞ് വിശദവും ഹൃദയഹാരിയുമായ ഒരു യാത്രയയപ്പ് നൽകിയാണ് യാത്രയാക്കിയത്. കാത്തുഗോഥാമിൽ നിന്ന് കുറച്ചുകൂടി യാത്രക്കാർ ഞങ്ങളോടൊപ്പം ചേർന്നു. ഏകദേശം പത്ത് മണിയ്ക്ക് ഞങ്ങൾ അന്നത്തെ ലക്ഷ്യസ്ഥാനമായ അൽമോറയിലേയ്ക്ക് യാത്ര പുറപ്പെട്ടു. അല്പദൂരം കഴിഞ്ഞ് നീം കരോളി ബാബയുടെ ആശ്രമത്തിൽ ദർശനം നടത്താനുള്ള അവസരമൊരുക്കിയിരുന്നു. ഉച്ചഭക്ഷണത്തിന് മുൻപായി ഞങ്ങൾ അൽമോറയിലെ KMVN ഗസ്റ്റ് ഹൗസിൽ എത്തിച്ചേർന്നു. 2015 ൽ കണ്ടതിൽ നിന്നും വളരെയൊന്നും മാറിയിട്ടില്ലായിരുന്നു ഈ ഗസ്റ്റ് ഹൗസ്. എങ്കിലും ഇത്തവണ വളരെ നേരത്തെ എത്തിയതിനാൽ അൽമോറ ടൗൺ മൊത്തമൊന്ന് ചുറ്റിക്കറങ്ങാൻ പദ്ധതിയിട്ട് ഞങ്ങൾ നാലുമണിയോട് കൂടി പുറത്തിറങ്ങി. വിവേകാനന്ദ സ്വാമികളുടെ സന്ദർശന സമയത്ത് ഇവിടുത്തെ ജനതയുടെ അഭ്യർത്ഥനപ്രകാരം സ്വാമിജി 1897 ൽ തുടക്കം കുറിച്ച അൽമോറയിലെ പ്രസിദ്ധമായ രാമകൃഷ്ണ കുടീർ ഞങ്ങൾ സന്ദർശിച്ചു. പ്രശാന്തതയുടെ കേന്ദ്രമായി അനുഭവപ്പെട്ട ഈ ആശ്രമപരിസരത്ത് ചിലവഴിക്കുന്ന ഒരോ നിമിഷവും മനസ്സിൽ അവാച്യമായ അനുഭൂതി നിറക്കുന്നതായിരുന്നു. ആശ്രമത്തിന് പുറത്ത് വിവേകാനന്ദ പ്രതിമയുടെ കീഴിൽ കുട്ടികൾ യോഗ അഭ്യസിക്കുന്നുണ്ടായിരുന്നു. ആധുനിക ജീവിത രീതിയുടെയും ബഹുരാഷ്ട്ര കമ്പനികളുടെ ഉൽപ്പന്നങ്ങൾ വിറ്റഴിക്കുന്ന ഷോറൂമുകളുടെയും അനുഭവപ്പെടുന്ന അൽമോറയിലെ ജനങ്ങൾ ഇപ്പോഴും തങ്ങളുടെ സാംസ്കാരിക പാരമ്പര്യത്തെ വീഴ്ചകൂടാതെ പിന്തുടരുന്നത് തന്നെയാണ് പൊതുവിൽ കാണാനായത്. മലയിറങ്ങി ഞങ്ങൾ പഞ്ചായത്ത് മാർക്കറ്റിൽ പോയത് വ്യത്യസ്തമായ ഒരു അനുഭവം പ്രദാനം ചെയ്തു. മഴ ചാറാൻ തുടങ്ങിയപ്പോൾ ഞങ്ങൾ കറക്കം മതിയാക്കി പെട്ടന്ന് തന്നെ ഗസ്റ്റ് ഹൗസിലേയ്ക്ക് മടങ്ങി.\nവൈകീട്ട് ടീം ഗൈഡ് വിക്രം ഭായിയുമായി അല്പനേരം സംസാരിക്കാനായി. പഴയ കൈലാസയാത്ര നടന്ന പലവഴികളും ഇപ്പോഴില്ല എന്നദ്ധേഹം പറഞ്ഞറിയാൻ കഴിഞ്ഞു. കൈലാസ യാത്രയ്ക്കായി പോയപ്പോൾ ഥാർച്ചുലയിൽ നിന്നും നാരായൺ ആശ്രമത്തിലേയ്ക്കാണ് വാഹനയാത്ര. നാരായൺ ആശ്രമത്തിൽ നിന്ന് കാൽനടയായി ആദ്യം സിർക്ക ക്യാമ്പ്, പിന്നീട് പിറ്റേന്ന് ഗാല ക്യാമ്പ് എന്നിവ കഴിഞ്ഞ് മൂന്നാം ദിവസമാണ് ബുദിയിലേക്കുള്ള യാത്ര. ഇപ്പോൾ ആ അവസ്ഥയൊക്കെ പാടെ മാറി. ഇന്ത്യാ ചൈന അതിർത്തിയായ ലിപുലേഖ് വരെ ഗതാഗത യോഗ്യമായ റോഡ് ഉണ്ടാക്കാനായി 2014 ൽ തന്നെ തുടങ്ങിയ പരിശ്രമം ഏതാണ്ട് ഫലപ്രാപ്തിയിലെത്താറായിട്ടുണ്ടായിരുന്നു. മാനസരോവർ കൈലാസയാത്രയിൽ തലചുമടുമായി ആയുധങ്ങളും മറ്റ് സാമഗ്രികളും കൊണ്ട് പോകുന്ന മിലിറ്ററി ജീവനക്കാരെയും സൈനികരെയും ധാരാളം കണ്ടിരുന്നു. ലിപുലേഖിൽ എത്തിച്ചേരാൻ ദിവസങ്ങളുടെ യാത്ര അവർക്ക് ആവശ്യമായിരുന്നു. എന്നാൽ അതേ സമയം ചൈനയുടെ അതിർത്തിയിലേക്ക് വാഹന സഞ്ചാരയോഗ്യമായ ധാരാളം വഴികൾ പത്ത് വർഷം മുൻപുതന്നെ നിലവിൽ വരികയും ചെയ്തിരുന്നു. ഇപ്പോൾ ലഖൻപൂരിനും ബുദിയ്ക്കും ഇടയിൽ പണി നടക്കുന്ന ഏതാനും കിലോമീറ്റർ ദൂരം കൂടി പൂർത്തിയായാൽ പിന്നെ ഥാർച്ചുലയിൽ നിന്ന് ലിപുലേഖിലേയ്ക്ക് വാഹനത്തിൽ സഞ്ചരിക്കാവുന്ന അവസ്ഥ വന്നുചേരും. ഒരു നിലയിൽ ഇത് യാത്രക്കാർക്കും രാജ്യ സുരക്ഷ ഒരുക്കുന്ന സൈനികർക്കും സൗകര്യപ്രദമാകുമെങ്കിലും ഹിമാലയത്തിലൂടെ കടന്നു പോയിരുന്ന ആ കാൽനടപ്പാതകളുടെ സൗന്ദര്യവും അതിലൂടെയുള്ള യാതാനുഭൂതിയും നഷ്ടമാകും എന്നുള്ള വിഷമവും മനസ്സിൽ തോന്നി. നടക്കേണ്ടി വരുമെങ്കിലും വാഹനയോഗ്യമായ വഴികളിലൂടെയായിരിക്കും ആദി കൈലാസ യാത്രയുടെ ഏറിയ പങ്കും ഇത്തവണ സംഭവിക്കാൻ പോകുന്നത് എന്നും വിക്രം ഭായി പറഞ്ഞു. ഈ വിഷമത്തിനുമപ്പുറം വളരെ നാളായി ആഗ്രഹിക്കുന്ന പാതാൾ ഭുവനേശ്വറിന്റെ ദർശനം നാളെ സാദ്ധ്യമാകുമല്ലോ എന്നുള്ള സന്തോഷമായിരുന്നു മുന്നിട്ട് നിന്നിരുന്നത്. മഴ ചാറിപ്പോയതിനാൽ നല്ല തണുപ്പുള്ള മനോഹരമായ കാലാവസ്ഥയായിരുന്നു അന്ന് രാത്രി അൽമോറയിൽ. നേരത്തെ ഭക്ഷണം കഴിഞ്ഞ് അല്പനേരം പുറത്തെ ഉദ്ധ്യാനത്തിൽ ചിലവഴിച്ചാണ് എല്ലാവരും അന്നുറങ്ങാൻ പോയത്.


Tuesday5June 2018 3:29 am IST\nകൊച്ചി: നിറഞ്ഞുകത്തുന്ന നിലവിളക്കിനപ്പുറം ആ വലിയ സിന്ദൂരപ്പൊട്ട് തെളിഞ്ഞ് നിന്നു. പക്ഷേ, ആ പൊട്ടിനു താഴെ ഇത്രനാള് സചേതനമായി നിന്ന ലീലാ മേനോന് എന്ന പഞ്ചാക്ഷരി ഇനി... നിശബ്ദം.... നിശ്ചലം...എറണാകുളം ടൗണ്‍ഹാളിന് പുറത്ത് മഴ തീര്‍ത്ത നിലയ്ക്കാത്ത സിംഫണി സാക്ഷിയായി ദിനപ്പത്രങ്ങളുടെ ചരിത്രത്തിലെ ഏക വനിതാ ചീഫ് എഡിറ്റര്‍ക്ക്, ജന്മഭൂമിയുടെ ചീഫ് എഡിറ്റര് ലീലാ മേനോന് കേരളം അന്ത്യാഞ്ജലി അര്‍പ്പിച്ചു. ആരാധകര്, സഹപ്രവര്‍ത്തകര്, ശിഷ്യര്, ആ സ്‌നേഹത്തിന്റെയും എഴുത്തിന്റെയും ചൂടറിഞ്ഞവര് അവസാനമായി കാണാന് ഒഴുകിയെത്തി. ചിലര് കണ്ണീരണിഞ്ഞു, ചിലര് തൊഴുകൈകളോടെ പ്രാര്‍ത്ഥിച്ചു. പിന്നെ, ആ പാദങ്ങളില് പ്രണാമങ്ങള് അര്‍പ്പിച്ചു.\nഅന്വേഷണാത്മക പത്രപ്രവര്‍ത്തനത്തിന് പുതുഭാഷ രചിച്ച ആ വലിയ മാധ്യമപ്രവര്‍ത്തക ഇനി ഓര്‍മ്മ. സ്ത്രീകളുടെയും കുട്ടികളുടെയും പ്രശ്‌നങ്ങള് ഇനി ലോകത്തിന് മുന്നില് അവതരിപ്പിക്കാന് അവരില്ല. വലിയ വട്ടപ്പൊട്ട് തൊട്ട ആ മുഖം മാഞ്ഞു.\nഞായറാഴ്ച രാത്രി അന്തരിച്ച ലീലാ മേനോന്റെ മൃതദേഹം എറണാകുളം ടൗണ്‍ഹാളില് ഇന്നലെ രാവിലെ 10 മണിയോടെ പൊതുദര്‍ശനത്തിന് വെച്ചു. ഇടയ്ക്കിടെ പൊട്ടിക്കരച്ചിലുകള്, സാഹസിക ജേര്‍ണലിസത്തെക്കുറിച്ചുള്ള വാതോരാത്ത സംസാരങ്ങള്, കുട്ടികള്‍ക്കും സ്ത്രീകള്‍ക്കും വേണ്ടി വാര്‍ത്തയിലൂടെ നടത്തിയ പോരാട്ടങ്ങള്, പത്രപ്രവര്‍ത്തകയ്ക്കപ്പുറമുള്ള ഒരു മനുഷ്യസ്‌നേഹിയുടെ കഥ.... തന്നെക്കുറിച്ച് എല്ലാവരും പറഞ്ഞ നല്ല കാര്യങ്ങള് കേട്ടായിരിക്കാം, ലീലാമേനോന് വിടപറഞ്ഞത്.\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്, എഴുത്തുകാരന് എന്.എസ്. മാധവന്, മുതിര്‍ന്ന മാധ്യമ പ്രവര്‍ത്തകരായ ടി.ജെ.എസ്. ജോര്‍ജ്ജ്, എം.കെ. ദാസ്, സെബാസ്റ്റിയന് പോള്, അപ്പുക്കുട്ടന് വള്ളിക്കുന്ന്, വിശ്വഹിന്ദു പരിഷത്ത് സംസ്ഥാന പ്രസിഡന്റ് എസ്.ജെ.ആര്. കുമാര്, ഹിന്ദുഐക്യവേദി സംസ്ഥാന ജനറല് സെക്രട്ടറി ആര്.വി. ബാബു, ബിജെപി സംസ്ഥാന ജനറല് സെക്രട്ടറി എ.എന്. രാധാകൃഷ്ണന്, കൊച്ചി മേയര് സൗമിനി ജയിന്, സിപിഎം എറണാകുളം ജില്ലാ സെക്രട്ടറിയും ദേശാഭിമാനി ചീഫ് എഡിറ്ററുമായ പി. രാജീവ്, കെഎംആര്‍എല് എംഡി എ.പി. എം. മുഹമ്മദ് ഹനീഷ്, ടെല്‍ക്ക് ചെയര്‍മാന് എന്.സി. മോഹന്, ഗാനരചയിതാവ് ആര്.കെ. ദാമോദരന്, ശ്രീമൂലനഗരം മോഹന് ദാസ്, ഫാ. പോള് തേലക്കാട്, എം.എം. ലോറന്‍സ്, ഡൊമിനിക് പ്രസന്റേഷന്, ബെന്നിബഹനാന്, എം.കെ. കുഞ്ഞോല്, എറണാകുളം പ്രസ്‌ക്ലബ് പ്രസിഡന്റ് ഡി. ദിലീപ്കുമാര് തുടങ്ങി സാമൂഹിക-സാംസ്‌കാരിക-മാധ്യമരംഗത്തെ ഒട്ടേറെപ്പേര് അന്ത്യാഞ്ജലി അര്‍പ്പിച്ചു.\nജന്മഭൂമിക്ക് വേണ്ടി മാനേജിങ് എഡിറ്റര് കെ.ആര്. ഉമാകാന്തന് അന്ത്യാഞ്ജലി അര്‍പ്പിച്ചു. ദി ഹിന്ദു, ഇന്ത്യന് എക്‌സ്പ്രസ്, ടൈംസ് ഓഫ് ഇന്ത്യ, മലയാള മനോരമ, മാതൃഭൂമി തുടങ്ങി മാധ്യമങ്ങളുടെ പ്രതിനിധികളും അന്തിമോപചാരമര്‍പ്പിച്ചു. ഉച്ചയ്ക്ക് ഒന്നരയോടെ എറണാകുളം രവിപുരം ശ്മശാനത്തിലായിരുന്നു സംസ്‌കാരം. ലീലാ മേനോന്റെ ഭര്‍ത്താവ് ഭാസ്‌കര മേനോന്റെ സഹോദരിയുടെ മകന് എം. ജയകുമാറാണ് അന്ത്യകര്‍മ്മങ്ങള് നടത്തിയത്.\nഷാനവാസിന് അന്ത്യാഞ്ജലി; ഖബറടക്കം ഇന്ന്


Jan 22nd, 2012 Posted in General | Comments Off on Pennu Kaanal\nകാലം 2000. ഒരു ദിവസം ഞാന് നാട്ടില്‍തന്നെയുള്ള പള്ളിയില് ഒരു വിവാഹനിശ്ചയ ചടങ്ങില് പങ്കെടുക്കുകയായിരുന്നു. വരന്‍റെ പാര്‍ട്ടി എത്താനായി എല്ലാവരും കാത്തിരിക്കുകയാണ്. അപ്പോഴതാ രണ്ടു പേര് എന്നെ അന്വേഷിച്ച് അവിടെ എത്തുന്നു. പരിചയമുള്ളവരല്ല. “ജാക്ക് ഈപ്പന് ആരാ?” എന്ന് അവിടെ നിന്നവരോടൊക്കെ അന്വേഷിക്കുന്നുണ്ട്. അങ്ങനെ അവരെന്നെ കണ്ടുപിടിച്ചു.\n“സാര്, ഞങ്ങള് സാറിനെ തിരക്കി വീട്ടില് പോയിരുന്നു. സാറിന്‍റെ അമ്മയാണ് പറഞ്ഞത് സാര് ഇവിടെ ഉണ്ടെന്നു,” കൂട്ടത്തില് തലവന് പറഞ്ഞു. എന്നേക്കാള് പ്രായമുള്ള ഒരാള് എന്നെ “സാര്” എന്ന് പരസ്യമായി വിളിക്കുന്നതിന്‍റെ ചമ്മളില് ഞാന് നില്‍ക്കുകയാണ്. (അക്കാലത്ത് ഞാന് ഒരു ട്യൂഷന് അധ്യാപകനായിരുന്നു. അതുകൊണ്ട് കുട്ടികള് “സാര്” എന്ന് വിളിക്കുന്നത് പുതുമയല്ല).\n“സാര് എന്‍റെ കൂടെ ഒന്ന് വരണം. ഒരാള്‍ക്ക് സാറിനെ ഒന് കാണണം. വണ്ടി കൊണ്ട് വന്നിട്ടുണ്ട്. പത്തു മിനിടിനുള്ളില് ഇവിടെ തന്നെ കൊണ്ട് വിടാം.” വാക്കുകളും കാലുകളും എല്ലാം ഇടറിക്കൊണ്ടാണ് അദ്ദേഹം ഇതൊക്ക പറയുന്നത്. നല്ല മണവും വരുന്നുണ്ട്. ആര്‍ക്കാണ് കാണേണ്ടത്‌എന്ന് ചോദിച്ചിട്ട് വ്യക്തമായ മറുപടി കിട്ടുന്നുമില്ല. പെരുമാറ്റം വളരെ മാന്യമായതിനാല് എതിര്‍ക്കാനും കഴിയുന്നില്ല. എതായാലും “വണ്ടി” ഉണ്ടല്ലോ. അര മണിക്കൂറിനകം എന്നെ കണ്ടില്ലെങ്കില് അന്വേഷിക്കണം എന്ന് കൂട്ടുകാരോട് രഹസ്യമായി പറഞ്ഞിട്ട് ഞാന് അവരോടൊപ്പം റോഡിലേക്കിറങ്ങി.\nഅപ്പോഴാണ് “വണ്ടി” എന്ന് പറഞ്ഞത് ഒരു കൈനെറ്റിക് ഹോണ്ട ആണെന്ന് മനസിലായത്. മൂന്നു യാത്രക്കാര്. റോട്ടികഷണങ്ങല്‍ക്കിടയിലെ ജാം പോലെ ഞാന് ഞെങ്ങി ഞെരുങ്ങി ഇരിക്കുകയാണ്. വഴിയെല്ലാം കുണ്ടും കുഴിയും. ജനകീയാസൂത്രണം വരാന് ഇനിയും വര്‍ഷങ്ങള് കഴിയണം. പെട്രോളിനു പുറമേ ചേട്ടന്‍റെ വയറ്റില് കിടക്കുന്ന ഇന്ധനവും പ്രവര്‍ത്തിക്കുന്നതിനാല് നല്ല വേഗതയിലാണ് വണ്ടി പോകുന്നത്. അതിനേക്കാള് വേഗത്തിലായിരുന്നു എന്‍റെ ചിന്തകള്. ഇനി വല്ല പെണ്ണ് കേസുമാണോ ദൈവമേ? അതിനു അടുത്ത കാലതെങ്ങും ഏതെങ്കിലും പെണ്‍കുട്ടിയോട് മോശമായി പെരുമാറിയതായി ഓര്‍ക്കുന്നുമില്ല. അടുത്തയിടെ പത്രത്തില് വായിച്ച ഒരു വാര്‍ത്ത മനസ്സിലേക്ക് വന്നു ‘വിവാഹ വാഗ്ദാനം നല്‍കി പറ്റിച്ച കാമുകനെ നാട്ടുകാര് പിടികൂടി ബലമായി കല്യാണം കഴിപ്പിച്ചു’.\nപെട്ടെന്ന് വണ്ടി ഒരു വീട്ടുമുറ്റത്ത് നിന്നു. പേരെഴുതിയ ബോര്‍ഡ് കണ്ട് ഞാന് ഒന്ന് ഞെട്ടി-പ്രമുഖയായ ഒരു വനിതാ വക്കീലിന്‍റെ വീടായിരുന്നു അത്. ഞാനുറപ്പിച്ചു- ഇത് പെണ്ണ് കേസ് തന്നെ. എന്‍റെ കര്‍ത്താവേ എന്നാലും മനസ്സറിയാത്ത കാര്യത്തിന്…..\nഎന്നെ സ്വീകരണ മുറിയിലിരുത്തി ചേട്ടന്മാര് രണ്ടു പേരും അകത്തേക്ക് പോയി. ഞാന് തളര്‍ന്നിരിക്കുകയാണ്. അല്‍പ സമയത്തിനുള്ളില് സുന്ദരിയായ ഒരു പെണ്‍കുട്ടി താലത്തില് ശീതളപാനീയവുമായി മന്ദം മന്ദം പുറത്തേക്കുവന്നു. ഞാന് അന്തിച്ചിരുന്നു. ദൈവമേ ഇത് പെണ്ണുകാണല് തന്നെ! മനോഹരമായ പുഞ്ചിരിയോടെ ആ കുട്ടി ഗ്ലാസ് എന്‍റെ നേര്‍ക്ക് നീട്ടി. എന്നിട്ട് പറഞ്ഞു: “സാര്, ഞാന് ——— കോളേജില് ബി.എസ്.സി. ഫിസിക്സിനു പഠിക്കുകയാണ്. ഇത് എന്‍റെ ആന്റിയുടെ വീട് ആണ്. ഞാന് സാറിനെക്കുറിച്ച് കേട്ടിട്ടുണ്ട്. സാര് എന്നെ ഫിസിക്സ് പഠിപ്പിക്കണം.”\nഎന്റമ്മോ! ഇതായിരുന്നോ കാര്യം! എന്നെ നേരിട്ട് പരിചയമില്ലാത്തതിനാല് കണ്ടുപിടിക്കാനായി എന്‍റെ നാട്ടിലെ ബന്ധു വീട്ടിലെത്തി അവരുടെ സഹായം തേടിയതായിരുന്നു ആ പെണ്‍കുട്ടി! ഇതായിരുന്നു കാര്യമെന്ന് വിളിക്കാന് വന്ന മണ്ടന്മാര് പറഞ്ഞിരുന്നെങ്കില്!!!\nOru Anubhava Katha\nJan 22nd, 2012 Posted in General | Comments Off on Oru Anubhava Katha\n(കുറിപ്പ്: ഇത് ഒരു ഇക്കിളി കഥ അല്ല. ഒന്നും പ്രതീക്ഷിച്ചു വായിക്കരുത്. കഥയുടെ ഗുണപാഠം ആദ്യമേ പറയാം: “പുസ്തക വായന പ്രയോജനം ചെയ്യും)\nയൌവനത്തിന്‍റെ ലഹരി സിരകളില് നിറഞ്ഞ ബിരുദാനന്തര ബിരുദ പഠനകാലം. ക്ലാസ്സ്മുറിയിലെ വിരസത അകറ്റാന് ഞാന് ഒരു ദിനം കോട്ടയം നഗരത്തിലെ സിനിമാ തീയേറ്ററില്. ആളുകള് നന്നേ കുറവ്. ഒരു വരിയുടെ അറ്റത്താണ് ഞാന് ഇരുന്നത്. അല്‍പ സമയം കഴിഞ്ഞപ്പോള് ഒരു സ്ത്രീയും പുരുഷനും കയറി വന്നു. എന്‍റെ അടുത്ത് കാലിയായി കിടന്നിരുന്ന സീറ്റുകളില് ആരെങ്കിലും ഉണ്ടോ എന്ന് അന്വേഷിച്ചു. ഇല്ലെന്നു പറഞ്ഞുകൊണ്ട് ഞാന് കാല് ഒതുക്കി കൊടുത്തപ്പോള് അവര് അകത്തേക്ക് കയറി. എന്‍റെ ഇടതുവശത്തെ സീറ്റില് പുരുഷനും അയാളുടെ ഇടതുവശത്തു സ്ത്രീയും. കുറേ സമയം കഴിഞ്ഞു ഞാന് വെറുതെ ഒന്ന് തല തിരിച്ചപ്പോള് അയാളുടെ കൈകള് ആ സ്ത്രീയെ തലോടുന്നു. അവരാകട്ടെ ഇക്കിളിപ്പെട്ടു ചിരിക്കുന്നുമുണ്ട്. യൌവ്വന സഹജമായ ജിജ്ഞാസ അങ്ങോട്ടേക്ക് വീണ്ടും വീണ്ടും നോക്കി. ഞാന് കണ്ടു എന്ന് മനസ്സിലായപ്പോള് അയാള് കൈ പിന്‍വലിച്ചു നേരെ ഇരുന്നു.അപ്പോഴേക്കും ഇന്റര്‍വെല് ആയി. അവര് പുറത്തേക്കിറങ്ങി.\nഅവര്‍ക്ക് തടസ്സമുണ്ടാക്കാതെ എനിക്ക് വേണമെങ്കില് വേറെ സീറ്റില് പോയി ഇരിക്കാമായിരുന്നു. പക്ഷെ ഇന്റര്‍വെല് കഴിഞ്ഞാല് മുമ്പ് കണ്ടതിന്‍റെ ബാക്കി കാണാം എന്നാ കൌതുകം അത് വിലക്കി. സിനിമ തുടങ്ങിയപ്പോള് അവര് തിരികെ വന്നു ഇരുന്നു. പക്ഷെ ഇത്തവണ എന്‍റെ തൊട്ടടുത്തുള്ള സീറ്റിലാണ് സ്ത്രീ ഇരുന്നത്. അതിന് അപ്പുറത്ത് അയാളും. ഞാന് ഒളികണ്ണിട്ട് ഇടതു ഭാഗത്തേക്ക് നോക്കിക്കൊണ്ടിരുന്നു. ഒന്നും സംഭവിക്കുന്നുണ്ടായിരുന്നില്ല. പക്ഷെ അല്‍പ സമയത്തിനുള്ളില് മറ്റൊന്ന് സംഭവിച്ചു- സ്ത്രീയുടെ കൈകള് മെല്ലെ എന്‍റെ തുടകളില് തലോടാന് തുടങ്ങി. ഞാന് തരിച്ചിരുന്നു- “ദൈവമേ കഥ മാറുകയാണോ?”. അവരുടെ കൈകള് മെല്ലെ എന്‍റെ തുടയിടുക്കിലേക്ക്… എന്‍റെ ബുദ്ധിയില് ചില വെളിപാടുകള് മിന്നി.\nഅവര് ഇര പിടിക്കാന് എത്തിയതാണ്. അയാള് ആ സ്ത്രീയുടെ manager/agent ആയിരിക്കണം. ഒരുprospective customer -നു വേണ്ടിയുള്ള demo ആയിരുന്നു ഞാന് ഇന്റര്‍വെല് നു മുമ്പ് കണ്ടത്!\nഞാന് പ്രതികരിക്കാതെ ഇരിക്കുന്നതുകൊണ്ടാവണം ആ സ്ത്രീ പെട്ടെന്ന് എന്‍റെ കൈ പിടിച്ചു അവരുടെ മാറിലേക്ക് വച്ചു.. ഒരു നിമിഷം. മനുഷ്യന്‍റെ ആദിപുരാതനമായ സംഘര്‍ഷങ്ങള്. നന്മയും തിന്മയും. സദാചാരബോധവും മാംസത്തിന്റെ ദാഹവും. സമൂഹത്തെയുള്ള പേടിയും യൌവ്വനത്തിന്റെ സാഹസികതയും. മുമ്പ് എപ്പോഴോ വായിച്ച വിശുദ്ധ വേദപുസ്തകത്തിലെ താളുകള് എന്‍റെ മുമ്പില് ഇതള് വിടര്‍ന്നു. നൂറ്റാണ്ടുകള്‍ക്കു അപ്പുറത്തുനിന്നു ജ്ഞാനിയായ സോളമന് എന്നോട് മന്ത്രിച്ചു:\n“മകനേ, നീ പരസ്ത്രീയെ കണ്ടു ഭ്രമിക്കുന്നതും അന്യസ്ത്രീയുടെ മാറിടം തഴുകുന്നതും എന്തു? നിന്‍റെ യൌവനത്തിലെ ഭാര്യയില് സന്തോഷിച്ചുകൊള്‍ക. കൌതുകമുള്ള പേടമാനും മനോഹരമായ ഇളമാന് പേടയും പോലെ അവളുടെ സ്തനങ്ങള്‍എല്ലാകാലത്തും നിന്നെ രമിപ്പിക്കട്ടെ” *\nആ ശബ്ദത്തിന്‍റെ ശക്തിയില് ഞാന് ഉണര്‍ന്നു. അവരുടെ കൈ തട്ടിമാറ്റി ചാടി എഴുന്നേറ്റ് തിയറ്ററിനു പുറത്തേക്കു വേഗത്തില് നടന്നു.\n*സദൃശ്യവാക്യങ്ങള് 5: 19-20\nJan 15th, 2011 Posted in General | Comments Off on എന്‍റെ കവിതകള്\nSB College Magazine 1995\nDB Pampa College Magazine 1996\nJan 4th, 2011 Posted in General, Personal |2comments »\nStory published in Mangalam Daily (1993). Context is the indefinite strike declared by the doctors of government hospitals\nJan 4th, 2011 Posted in General, Personal | Comments Off on കത്തിപുരാണം\nAn old story published in the magazine of SB College, Changanacherry (1994)


ഫ്രിഡ്ജിന്റ ഡോർ സൈഡിലെ ഈ അഴുക്ക് കളയാൻ ഇത്ര എളുപ്പമോ 😳😲 നിസ്സാരമായി ക്ലീൻ ആക്കാം 👌👌 - Classic Movies\nഫ്രിഡ്ജിന്റ ഡോർ സൈഡിലെ ഈ അഴുക്ക് കളയാൻ ഇത്ര എളുപ്പമോ 😳😲 നിസ്സാരമായി ക്ലീൻ ആക്കാം 👌👌\nBy Anjali S\t Last updated Dec 29, 2021\nവീട്ടമ്മമാർക്ക് വളരെ ഉപകാരപ്രദമായ ചില ടെക്‌നിക്കുകളും പൊടി നമ്പറുകളുമാണ് പരിചയപ്പെടുത്താൻ പോകുന്നത്. തിരക്ക് പിടിച്ച ജീവിത രീതിക്കിടയിൽ എളുപ്പം പണികൾ തീർക്കാൻ വീട്ടമ്മമാർക്ക് ചില നല്ല പുതിയ അറിവുകൾ കൂടിയേ തീരൂ. അത്തരത്തിൽ നല്ല ടിപ്പുകൾ മുതിർന്നവരിൽ നിന്നും മറ്റുള്ളവരിൽ നിന്നുമെല്ലാം ലഭിക്കുന്നു. എല്ലാവർക്കും ഉപകാരപ്രദമാകുന്ന ഒരു പിടി ടിപ്പ്സ്\nആണ് ഇവിടെ നിങ്ങൾക്കായി പറഞ്ഞു തരുന്നത്. ഇന്നത്തെ കാലത്തു വീടുകളിൽ ഒഴിച്ച് കൂടാനാവാത്ത ഒന്നാണ് ഫ്രിഡ്ജ്. ഫ്രിഡ്ജ് വൃത്തിയായി സൂക്ഷിക്കേണ്ടത് അത്യാവശ്യമാണ്. കൂടാതെ ഫ്രിഡ്ജ് വൃത്തിയാക്കുന്നവരെ സംബന്ധിച്ച് ഏറ്റവും പ്രയാസമേറിയ ഒരു കാര്യമാണ് ഫ്രിഡ്ജ് ഡോർ സൈഡ് ലെ കറുത്ത കരിമ്പൻ പോലുള്ള പാടുകൾ കളഞ്ഞെടുക്കുക എന്നത്. എന്നാൽ ഇനിയത് ഒരു പ്രശ്‌നമേ അല്ല.\nവളരെ എളുപ്പത്തിൽ തന്നെ നമുക്കത് ചെയ്തെടുക്കാവുന്നതാണ്. ഫ്രിഡ്ജിന്റ ഡോർ സൈഡിലെ ഈ അഴുക്ക് കളയാൻ ഇത്ര എളുപ്പമോ 😳😲 നിസ്സാരമായി ക്ലീൻ ആക്കാം 👌👌ഇതിനായി ഒരു ക്ലീനിങ് സൊല്യൂഷൻ തയ്യാറാക്കാം. ബേക്കിംഗ് സോഡയും അൽപ്പം ഡിഷ് വാഷ് ലിക്വിഡും നാരങ്ങാ നീരും നന്നായി മിക്സ് ചെയത ശേഷം ടൂത്ബ്രെഷ് ഉപയോഗിച്ചു തേച്ചു പിടിപ്പിക്കാം വളരെ വേഗം\nവൃത്തിയാക്കാവുന്നതാണ്. ആവശ്യമെങ്കിൽ ബഡ്‌സ് കൂടി ഉപയോഗിക്കാം. ഇതുപോലെ ഒന്ന് ട്രൈ ചെയ്തു നോക്കൂ.. ഈ അറിവ് തീർച്ചയായും നിങ്ങളെ സഹായിക്കും. കൂടാതെ കൂടുതൽ ഉപകാരപ്രദമായ അറിവുകളും വീഡിയോയിൽ ഉൾപ്പെടുത്തിയിട്ടുണ്ട്. കണ്ടില്ലെങ്കിൽ നഷ്ടം തന്നെ. ഉപകാരപ്രദമെന്ന് തോന്നിയാൽ മറ്റുള്ളവരിലേക്ക് കൂടി ഷെയർ ചെയ്ത് എത്തിക്കാൻ മറക്കല്ലേ. Grandmother Tips


ശാസ്ത്രം മനുഷ്യന് തുണയാകുമ്പോള് - Janayugom Online\nശാസ്ത്രം മനുഷ്യന് തുണയാകുമ്പോള്\nBy: Web Desk | Monday 21 August 2017 1:57 AM IST\nഡോ. ആര് രാജേന്ദ്രന്\nമലേറിയയെക്കുറിച്ച് 1892 മുതല് പഠനം നടത്തുന്നതിന് കാരണമായത് ട്രോപ്പിക്കല് മെഡിസിന്റെ പിതാവ് എന്നറിയപ്പെടുന്ന സര് പട്രിക്ക് മാന്‍സന്റെ പ്രോത്സാഹനമായിരുന്നു. ഫൈലേറിയ (മന്ത്) രോഗത്തിന്റെ രോഗഹേതുവായ വിരകള് കൊതുകിലൂടെയാണ് വ്യാപരിക്കുന്നതെന്ന് കണ്ടെത്തിയ വിഖ്യാത വൈദ്യശാസ്ത്ര ഗവേഷകനാണ് മാന്‍സന്.\nമനുഷ്യരില് മലേറിയ പരത്തുന്നത് അനോഫലസ് ഇനത്തില്‍പ്പെട്ട കൊതുകുകളാണെന്ന് 1897 ആഗസ്റ്റ് 20-ാം തീയതി സര് റൊണാള്‍ഡ് റോസ് ശാസ്ത്രീയമായി തെളിയിക്കുകയുണ്ടായി. ചരിത്ര പ്രസിദ്ധമായ കണ്ടെത്തലിന്റെ ആദരസൂചകമായാണ് വര്‍ഷം തോറും ആ ദിനം കൊതുകുദിനമായി ആചരിക്കുന്നത്.\nഇന്ത്യയില് ജനിച്ച് ഇവിടെ ജീവിച്ച റൊണാള്‍ഡ് റോസിനെ ഇന്ത്യന് ശാസ്ത്രജ്ഞന് എന്നു വിളിച്ചാലും തെറ്റില്ല. ബ്രിട്ടീഷ് ഇന്ത്യന് ആര്‍മിയിലെ ജനറല് സര് ക്യാമ്പെല് ക്ലെയെ ഗ്രാന്റ് റോസിന്റേയും മെറ്റില്‍ഡ ചാര്‍ലോറ്റി എള്‍ഡര്‍റ്റണ്-ന്റെയും പത്ത് മക്കളില് മൂത്ത മകനായി റൊണാള്‍ഡ് റോസ് 1857 മെയ് 13-ന് ഇന്ത്യയില് അല്‍മോറ (ഇപ്പോഴത്തെ ഉത്തരാഖണ്ഡ്) എന്ന സ്ഥലത്ത് ജനിച്ചു. മെയ് 13-ന് ജനിച്ചവര് ജീവിതത്തിലുടനീളം പരാജയത്തിന്റെ കയ്പ്‌നീര് കുടിച്ച് ദൗര്‍ഭാഗ്യങ്ങള്‍ക്ക് ഇരയായിത്തീരുമെന്നായിരുന്നു അക്കാലത്തെ പ്രബലമായ വിശ്വാസം. പല വിശ്വാസങ്ങളും മനുഷ്യ മനസിന്റെ വികലമായ ചിന്തയുടെ അനന്തരഫലമാണെന്നും അത് സ്ഥായിയായതല്ലെന്നും റോസ് തന്റെ ജീവിതത്തിലൂടെ തെളിയിച്ചത് ചരിത്രത്തിന്റെ മറ്റൊരു നിയോഗമാകാം.\n1874-ല് ലണ്ടനില് പഠനം ആരംഭിച്ച റോസ് 1879-ല് ഇംഗ്ലണ്ടിലെ പ്രസിദ്ധമായ റോയല് കോളജ് ഓഫ് സര്‍ജന്‍സിലെത്തി. പഠനം കഴിഞ്ഞ് ഇന്ത്യയില് തന്നെ ഡോക്ടറായെത്തി. അന്നത്തെ മദ്രാസ്, ബര്‍മ, ആന്‍ഡമാന് ദ്വീപുകള് എന്നിവിടങ്ങളില് ജോലി ചെയ്തു.\nമലേറിയയെക്കുറിച്ച് 1892 മുതല് പഠനം നടത്തുന്നതിന് കാരണമായത് ട്രോപ്പിക്കല് മെഡിസിന്റെ പിതാവ് എന്നറിയപ്പെടുന്ന സര് പട്രിക്ക് മാന്‍സന്റെ പ്രോത്സാഹനമായിരുന്നു. ഫൈലേറിയ (മന്ത്) രോഗത്തിന്റെ രോഗഹേതുവായ വിരകള് കൊതുകിലൂടെയാണ് വ്യാപരിക്കുന്നതെന്ന് കണ്ടെത്തിയ വിഖ്യാത വൈദ്യശാസ്ത്ര ഗവേഷകനാണ് മാന്‍സന്. അദ്ദേഹത്തിന് ഏറെ പ്രിയങ്കരനായ ഗവേഷകനായാണ് റോസ് അറിയപ്പെട്ടിരുന്നത്.\nസ്വിറ്റ്‌സര്‍ലന്‍ഡില് ഒഴിവുകാലം ചെലവഴിക്കാന് എത്തിയ മാന്‍സന്, റോസിനെ അവിടേക്ക് ക്ഷണിച്ചു. ഇരുവരും ഓക്‌സ്‌ഫോര്‍ഡ് തെരുവിലൂടെ നടക്കുന്ന വേളയിലാണ് മന്തുരോഗം വ്യാപിപ്പിക്കുന്നതുപോലെ മലേറിയ പരുത്തുന്നതിനും കൊതുകുകള്‍ക്ക് മുഖ്യ പങ്കുണ്ടാകാം എന്ന നിരീക്ഷണം റോസിന്റെ ശ്രദ്ധയില് പെടുത്തിയത്. ഇതിന് സമാനമായ ഒരു നിരീക്ഷണം ലവേറന് എന്ന വൈദ്യശാസ്ത്ര ഗവേഷകന്റെ പുസ്തകത്തില് വായിച്ചിട്ടുള്ളതായി റോസും സൂചിപ്പിച്ചു.\nലവേറന്റെയും മാന്‍സന്റെയും നിരീക്ഷണങ്ങളുടെ പ്രചോദനം ഉള്‍ക്കൊണ്ട് റോസ് മലേറിയയുടെ രഹസ്യം തേടാന് തന്നെ തീരുമാനിച്ചു. ഇംഗ്ലണ്ടില് നിന്ന് പുറപ്പെടുന്നതിന് മുമ്പ് 1895 മാര്‍ച്ച് 20-ന് റോസിന് മലേറിയയെ സംബന്ധിച്ച് തയ്യാറാക്കി അവതരിപ്പിച്ച ഏറ്റവും നല്ല ഉപന്യാസത്തിനുള്ള പാര്‍ക്ക് മെമ്മോറിയല് പ്രൈസ് ലഭിച്ചു.\nമാന്‍സന് തന്റെ എഴുത്തിലൂടെ മലേറിയ പരത്തുന്നതില് കൊതുകുകള്‍ക്ക് പങ്കുണ്ടെന്ന നിരീക്ഷണം ഒരിക്കല് ശക്തമായി ഉന്നയിച്ചപ്പോള് അതൊന്നു പരീക്ഷിക്കാന് തന്നെ റോസ് തീരുമാനിച്ചു. ഇതിനായി രോഗബാധിതനായ ഒരു വ്യക്തിയെ കൊതുകുകളെ കൊണ്ട് കടിപ്പിക്കുകയും അതേ കൊതുകുകളെ ഒരു കുപ്പിയില് വെള്ളം നിറച്ച് അതില് സൂക്ഷിക്കുകയും ചെയ്തു. ഒരാഴ്ച കഴിഞ്ഞ് രോഗമില്ലാത്ത ആളുകളെ ‘കൊതുകുവെള്ളം’ കുടിപ്പിച്ച് മലേറിയ വരുന്നതും നോക്കിയിരുന്ന റോസിന് പിന്നെയും നിരാശപ്പെടേണ്ടി വന്നു.\nമലേറിയ പഠനം ഊര്‍ജ്ജസ്വലമായി നടന്നുകൊണ്ടിരിക്കെയാണു തികച്ചും അപ്രതീക്ഷിതമായി മദ്രാസില് നിന്ന് മലേറിയ തീരെയില്ലാത്ത രാജപുത്താനയിലേയ്ക്ക് സ്ഥലം മാറ്റിക്കൊണ്ടുള്ള ഉത്തരവ് റോസിന് ലഭിക്കുന്നത്. റോസിന്റെ ഗവേഷണത്തെ ഏറെ ബാധിക്കാന് പോന്നതായിരുന്നു ഉത്തരവ്. ഗവേഷണത്തെ അട്ടിമറിക്കാന് കരുതിക്കൂട്ടിയുള്ള ഒരു കരുനീക്കമായിരുന്നു അത്. ജോലി രാജിവച്ച് പുറുത്തുപോകുമെന്ന് റോസ് ഭീഷണി ഉയര്‍ത്തി. മാന്‍സന്റെ സമയോചിതമായ ഇടപെടല് റോസിന് അനുഗ്രഹമായി. അതോടെ മലേറിയയെക്കുറിച്ച് തുടര്‍ന്നും പഠിക്കാന് സര്‍ക്കാര് റോസിനെ ചുമതലപ്പെടുത്തി.\n1897 ഏപ്രില് 22-ന് ഉട്ടാക്ക്മണ്ഡിലെ (ഊട്ടി) കുന്നിന് താവളത്തിനടുത്തുള്ള സിഗാര് പര്‍വ്വതനിരയുടെ ഓരത്തുള്ള കല്‍ഹുത്തി എന്ന സ്ഥലത്ത് പോകാനിടയായി. രണ്ട് മൂന്ന് ദിവസം റോസ് അവിടെ താമസിച്ചു. തുടര്‍ന്ന് റോസിന് മലേറിയ പിടിപെട്ടു. രോഗാണുക്കള് ശരീരത്തിനുള്ളില് പ്രവേശിച്ചാല് പനി വരാന് ഒരാഴ്ചയെങ്കിലും വേണ്ടി വരുമെന്നാണ് റോസ് കരുതിയിരുന്നത്. രോഗാണുക്കളുടെ എണ്ണം കൂടിയാല് നേരത്തെ തന്നെ രോഗലക്ഷണങ്ങള് പ്രത്യക്ഷപ്പെടാമെന്നും അത്തരത്തിലായിരിക്കാം തനിക്ക് പനി ബാധിച്ചതെന്നും റോസ് കരുതി.\nമലേറിയ വ്യാപിപ്പിക്കാന് പോന്ന പ്രത്യേകയിനം കൊതുകുകളുണ്ടെങ്കില് അതിനെ പിടിച്ച് പരിശോധിക്കണമെന്ന ലക്ഷ്യത്തോടെ കല്‍ഹുത്തിയില് റോസ് വീണ്ടും എത്തി. നോക്കാവുന്നയിടത്തൊക്കെ കൊതുകിനുവേണ്ടിയും കൂത്താടിയ്ക്ക് വേണ്ടിയും തിരഞ്ഞു. ഒരു സ്ഥലവാസി അഞ്ചു ചെറിയ കൊതുകുകളെ കൊണ്ടു വന്നു.\nഏകദേശം രണ്ടു വര്‍ഷത്തോളം താന് ശേഖരിച്ചതും കീറി മുറിച്ച് പഠിച്ചതൊക്കെ മറ്റേതോ ഇനത്തില്‍പ്പെട്ട കൊതുകുകളാകാം. അവയ്ക്ക് മലേറിയ രോഗാണുക്കളെ വ്യാപിപ്പിക്കാനുള്ള ശേഷിയില്ലാതിരിക്കാം. അതിനാലാകാം എത്ര കഷ്ടപ്പെട്ടിട്ടും രോഗാണുക്കളെ കൊതുകിനുള്ളില് കാണാന് കഴിയാത്തത് – റോസ് കരുതി. 1897 ആഗസ്റ്റ് മാസം തന്റെ പരീക്ഷണശാലയില് കൂത്താടി (ലാര്‍വ)-യില് നിന്നും വളര്‍ത്തിയെടുക്കുന്ന കൊതുകുകളെ മലേറിയ രോഗികളെ കടിപ്പിച്ച് രോഗാണുവിന്റെ സാന്നിദ്ധ്യം തിട്ടപ്പെടുത്തുവാന് റോസ് തയ്യാറെടുത്തു.\nകൂത്താടിയില് നിന്നും വളര്‍ത്തിയെടുത്ത പൂര്‍ണ്ണവളര്‍ച്ചയെത്തിയ കൊതുകുകള് പരീക്ഷണത്തിനായി സജ്ജമായിരുന്നു. 1897 ഓഗസ്റ്റ് 16-ാം തീയതി 12.25 ന് ഹുസൈന് ഖാന് എന്ന മലേറിയ രോഗിയെ, തന്റെ ലാബില് വളര്‍ത്തിയെടുത്ത പുള്ളിച്ചിറകുള്ള പത്ത് കൊതുകുകളെ, കടിപ്പിച്ച് കൊണ്ടാണ് റോസ് പരീക്ഷണത്തിന് തുടക്കമിട്ടത്. കേവലം അഞ്ച്മിനിട്ടുകൊണ്ട് പത്തുകൊതുകുകളും രക്തം കുടിച്ച് വീര്‍ത്തു. ഓരോ കൊതുകിനെയും പ്രത്യേകം നമ്പറിട്ട് ടെസ്റ്റ് ട്യൂബില് ഇട്ട് സൂക്ഷിച്ചു. 12.40-12.50 നും ഇടയില് എന്തെങ്കിലും പ്രത്യേകത കൊതുകിനുള്ളില് കണ്ടെത്താനാകുമോ എന്ന് നിനച്ച് രണ്ട് കൊതുകുകളെ റോസ് കീറിമുറിച്ച് പരിശോധിച്ചു. വിചാരിച്ചതില് നിന്ന് വ്യത്യസ്തമായി, കൊതുകിനുള്ളില് മന്തുരോഗത്തിന്റെ ചെറുവിരകളെയാണ് കണ്ടെത്താനായത്. കാരണം മലേറിയ കൂടാതെ ഹുസൈന് ഖാന് മന്തുരോഗബാധയും ഉണ്ടായിരുന്നു. അടുത്തദിവസം ഓഗസ്റ്റ് 17-ാം തീയതി പുള്ളിച്ചിറകുള്ള രണ്ട് കൊതുകുകളെ (നമ്പര് 32,33) റോസ് കീറി മുറിച്ച് പരിശോധിച്ചു. എന്നാല് പ്രത്യേകിച്ച് ഒന്നും കണ്ടെത്താനായില്ല. 18-ാം തീയതി റോസിന്റെ നോട്ടുബുക്കില് ഒന്നും കുറിക്കാനുണ്ടായിരുന്നില്ല.\nപരീക്ഷണം ആരംഭിച്ച് മൂന്നാമത്തെ ദിവസം, ഓഗസ്റ്റ് 19-ന് റോസ് രണ്ട് സുന്ദരികൊതുകുകളെ കൂടി (നമ്പര് 34, 35) കീറിമുറിച്ച് പരിശോധിച്ചു. വളരെ ചെറുവലിപ്പത്തിലുുള്ള ശൂന്യമായ അറകള് കൊതുകിന്റെ ഉദരത്തില് കണ്ടതൊഴികെ മറ്റൊന്നും കണ്ടെത്താനായില്ല. റോസ് ഇത് ഗൗരവമായി എടുത്തതുമില്ല.\n1895 ഓഗസ്റ്റ് 20 -മൂടിക്കെട്ടിയ ആകാശം, ഏറെചൂടും, വളരെ വിരസമായ ദിനം. അതിരാവിലെ ഏഴുമണിക്ക് റോസ് ആശുപത്രിയിലെത്തി. പതിവ് പോലെ രോഗികളെ നിരീക്ഷിച്ചതിനുശേഷം അവശ്യം വേണ്ട കത്തിടപാടുകള് നടത്തി. മൂടിക്കെട്ടിയ ആകാശം പോലെ റോസിന്റെ മനസും മൂടിക്കെട്ടിയ അവസ്ഥയിലായിരുന്നു. കാരണം രക്തം കുടിപ്പിച്ച് സൂക്ഷിച്ച ശേഷിക്കുന്ന മൂന്ന് കൊതുകുകളില് ഒരെണ്ണം ചത്ത് വെള്ളത്തില് വീണ് വീര്‍ത്ത് വികൃതമായിപ്പോയി. പുള്ളിച്ചിറകുള്ള കൊതുകിന്റെ കൂത്താടികളെ കൊണ്ടുവരാന് റോസിന്റെ ആളുകള്‍ക്ക് കഴിയാതെ പോയതും അദ്ദേഹത്തിനെ ഏറെ നിരാശപ്പെടുത്തി. പ്രഭാത ഭക്ഷണശേഷം ടെസ്റ്റ് ട്യൂബിലുള്ള 36-ാം നമ്പര് കൊതുകിനെ റോസ് കീറിമുറിച്ച് പരിശോധിച്ചു. ഒന്നും കണ്ടെത്താനായില്ല. ‘സ്റ്റീഗോമയ’ ഇനത്തില്‍പ്പെട്ട ഒരു കൊതുകിനെക്കൂടി ഓഗസ്റ്റ് 16-ാം തീയതി ഹുസൈന്‍ഖാനെ കടിപ്പിച്ച് 37-ാം നമ്പര് രേഖപ്പെടുത്തി സൂക്ഷിച്ചിരുന്നു. അതിനെ കീറിമുറിച്ച് പരിശോധിച്ചെങ്കിലും രോഗാണുവിന്റേതായ ഒരു പ്രത്യേകതയും റോസിന് കണ്ടെത്താനായില്ല. ഉച്ചയ്ക്ക് ഒരു മണിക്ക് ശേഷിച്ച ഒരേ ഒരു കൊതുകിനെ, നമ്പര് 38 രേഖപ്പെടുത്തിയ, ചിറകില് പുള്ളികളുള്ള ഏഴാമത്തെ കൊതുകിനെ കീറിമുറിച്ച് പരിശോധിക്കാനൊരുങ്ങി. കൊതുകിന്റെ ശരീരത്തിനുള്ളിലെ എല്ലാ ഭാഗങ്ങളും സൂക്ഷ്മമായി റോസ് പരിശോധിച്ചു. ഒന്നും കണ്ടെത്താനായില്ല. ഇനി കൊതുകിന്റെ ഉദരം മാത്രമേ പരിശോധിക്കാന് ബാക്കിയുള്ളു. വര്‍ഷങ്ങളായുള്ള പരിശ്രമം പാഴാകുമോ. കൈകള് ചെറുതായി വിറയ്ക്കുന്നുവോ. കേവലം 12 മൈക്രോണ് വ്യാസം മാത്രമുള്ള വൃത്താകൃതിയില് ഒരു ബാഹ്യരേഖ ഉദരത്തില് കാണുന്നു. ഒന്നല്ല, ഒന്നിന് പുറകെ മറ്റൊന്ന്. റോസിന്റെ കൈവിരലുകളില് നിന്നും പരിശോധിച്ചുകൊണ്ടിരുന്നു സൂചി സ്വതന്ത്രമായി. അദ്ദേഹത്തിന്റെ ഹൃദയമിടിപ്പ് കൂടി. പിന്നെ ശാന്തമായി. മനസിന് സന്തോഷം. ഒരു പുതുജീവന് ലഭിച്ചതുപോലെ.\n1897 ആഗസ്റ്റ് 20-ന് ഉച്ചയ്ക്ക് ഒരു മണിയ്ക്ക് റോസ് കൊതുകിന്റെ ഉദരത്തില് കണ്ടെത്തിയത് മലമ്പനി രോഗാണുവായ പ്ലാസ്‌മോഡിയം എന്ന പരജീവിയുടെ സിക്താണ്ഡ കോശത്തെയാണ്. അതായത് മലമ്പനി പരത്തുന്നത് അനോഫലസ് ഇനത്തില്‍പ്പെട്ട കൊതുകുകളാണെന്ന് ശാസ്ത്രീയമായി തെളിയിക്കപ്പെട്ട ദിനം. മലമ്പനി രോഗാണുക്കളെ കൊതുകിന്റെ ഉദരത്തില് കണ്ടെത്തിയ ആഗസ്റ്റ് 20 ലോക കൊതുകുദിനമായി ആചരിക്കണമെന്ന് റോസ് ആഹ്വാനം ചെയ്തു. കൊതുകുകള് പക്ഷികളിലും മലമ്പനി പരത്തുന്നതില് രോഗാണുവാഹകരായി വര്‍ത്തിക്കുന്നുവെന്ന് റോസ് 1898-ല് കണ്ടെത്തി.\n1899-ല് റോസ് ഇന്ത്യന് മെഡിക്കല് സര്‍വീസിലെ ജോലി രാജിവച്ച് ഇംഗ്ലണ്ടിലേക്ക് മടങ്ങി. 1902-ല് അദ്ദേഹത്തിന് നൊബേല് സമ്മാനം ലഭിച്ചു.\n1932 സെപ്റ്റംബര് 16-ന് 75-ാമത്തെ വയസില് റോസ് ലോകത്തോടു യാത്ര പറഞ്ഞു. പുത്‌നി വാലി സെമിത്തേരിയില് തന്റെ പ്രിയതമയുടെ കല്ലറയ്ക്ക് സമീപമാണ് റോസ് അന്ത്യവിശ്രമം കൊള്ളുന്നത്.\nമലേറിയെ തടയാൻ നിങ്ങളുടെ ടൂത്ത്പേസ്റ്റ് തന്നെ ധാരാളം


തിരി തെളിഞ്ഞു; ഇനി മത്സരങ്ങളുടെ മേളപ്പെരുക്കം | kalolsavam2018| Schoolkalolsavam2018| schoolyouthfestival2018\nമത്സരമല്ല, ഉത്സവമാണ് എന്ന് പ്രഖ്യാപിച്ചുകൊണ്ടാണ് മേളയ്ക്ക് തുടക്കമായത്.\nPublished: Jan 6, 2018, 10:03 AM IST\nതൃശൂരില് ആരംഭിച്ച 58-മത് കേരള സ്‌കൂള് കലോല്‍സവം സ്പീക്കര് പി. ശ്രീരാമകൃഷ്ണന് ഉദ്ഘാടനം ചെയ്യുന്നു. ഫോട്ടോ: എം.വി.സിനോജ്.\nതൃശ്ശൂര്: കലാപൂരത്തിന് തിരിതെളിഞ്ഞു. മത്സരങ്ങൾക്കായി വേദികൾ സജീവമായി. അമ്പത്തിയെട്ടാമത് സംസ്ഥാന സ്കൂൾ കലോത്സവത്തിന് സ്പീക്കർ പി.ശ്രീരാമകൃഷ്ണൻ തിരിതെളിച്ചു. മുഖ്യമന്ത്രി പിണറായി വിജയനായിരുന്നു ഉദ്ഘാടനം നിർവഹിക്കേണ്ടിയിരുന്നത്. മുഖ്യമന്ത്രി കൊല്ലത്ത് പാർട്ടി സമ്മേളനത്തിൽ പങ്കെടുക്കുന്നതിനാലാണ് സ്പീക്കർ ഉദ്ഘാടകനായത്. നേരത്തെ കാലത്ത് ഒൻപത് മണിക്കായിരുന്നു ഉദ്ഘാടനച്ചടങ്ങ് നിശ്ചയിച്ചിരുന്നതെങ്കിൽ ഏറെ വൈകി ്11.45 ഓടെയാണ് ഉദ്ഘാടനം നടന്നത്.\nരാവിലെ ഒന്‍പത് മണിക്ക് വടക്കുംനാഥന്റെ മുന്നില് മെഗാ തിരുവാതിരയോടെയാണ് മേളയ്ക്ക് തുടക്കമായത്. 1000 കുട്ടികളാണ് തിരുവാതിരയില് ചുവടുവച്ചത്. കൃഷിമന്ത്രി വി.എസ്. സുനില്‍കുമാര് ചടങ്ങില് പങ്കെടുത്തു.\nമത്സരമല്ല, ഉത്സവമാണ് എന്ന് പ്രഖ്യാപിച്ചുകൊണ്ടാണ് മേളയ്ക്ക് തുടക്കമായത്. കാലത്ത് തന്നെ തേക്കിന്‍കാട്ടിലെ പതിനാല് മരച്ചുവടുകളില് പതിനാല് പ്രാചീന കാലാരൂപങ്ങള് ഇടംപിടിച്ചു. കലാപൂരം ആസ്വദിക്കാന് കാലത്ത് തന്നെ എത്തിയവര്‍ക്ക് ദൃശ്യവിരുന്നോരുക്കുന്നതായിരുന്നു തെയ്യവും ദഫ്മുട്ടും ഒപ്പനയും അടങ്ങുന്ന കലാരൂപങ്ങള്.\nസംസ്ഥാന സ്‌കൂള് കലോത്സവത്തിന്റെ ഉദ്ഘാടനത്തിന് മുന്നോടിയായി നടന്ന നൃത്തം. ഫോട്ടോ: അജിത് പനച്ചിക്കല്.\nപ്രധാനവേദിയായ തേക്കിന്‍കാട് എക്‌സിബിഷന് ഗ്രൗണ്ടിലെ മോഹിനിയാട്ടമാണ് ആദ്യയിനം.\nഫോട്ടോ: അജിത് പനച്ചിക്കൽ.\nആകെയുള്ള ഇരുപത്തിനാല് വേദികളിൽ ഇരുപത്തിമൂന്നിലും ഇന്ന് പരിപാടികളുണ്ട്.\nContent Highlights: Kalolsavam School Kalolsavam YouthFestival


25 October, 2021, 6:47 am by News Desk\nലണ്ടൻ : ഏറ്റവും കഠിനമായ ഒരു ശൈത്യകാലത്തെ അഭിമുഖീകരിക്കാൻ ഒരുങ്ങുകയാണ് എൻഎച്ച്എസ്. ഒരു വശത്ത് കോവിഡ് കേസുകൾ ഉയരുമ്പോഴും വാക്സിൻ പ്രതിരോധം ഉയർത്തിപിടിച്ച് ഭയപ്പെടേണ്ടതില്ലെന്ന് അധികാരികൾ പറയുന്നു. എൻഎച്ച്എസ് ഇപ്പോൾ അമിത സമ്മർദ്ദം നേരിടുന്നില്ലെന്ന് ആരോഗ്യ സെക്രട്ടറി സാജിദ് ജാവിദ് ഉൾപ്പെടെയുള്ള മന്ത്രിമാർ പറഞ്ഞിട്ടുണ്ട്. പ്രതിദിനം രോഗം സ്ഥിരീകരിക്കുന്നവരുടെ എണ്ണം അരലക്ഷം അടുത്തിരിക്കുന്നു. ആശുപത്രികളിൽ പ്രവേശിപ്പിക്കുന്ന രോഗികളുടെ എണ്ണം ആയിരം എത്തിയിരിക്കുന്നു. വീണ്ടുമൊരു ക്രിസ്മസ് ലോക്ക്ഡൗൺ ഉണ്ടാകാതിരിക്കാനാണ് ജനങ്ങൾ ആഗ്രഹിക്കുന്നത്. എന്നാൽ പ്രതിദിനം കേസുകളിൽ ഉണ്ടാവുന്ന ഉയർച്ച വലിയ ആശങ്ക ഉളവാക്കുന്നുണ്ട്.\nഗുരുതരമായ ഒരു പ്രശ്നത്തിലേക്കാണ് രാജ്യം അടുക്കുന്നതെന്ന് ഗവൺമെന്റിന്റെ കോവിഡ് മോഡലിംഗ് കമ്മിറ്റി ചെയർ പ്രൊഫസർ ഗ്രഹാം മെഡ്‌ലി മുന്നറിയിപ്പ് നൽകി. വരുന്ന മാസങ്ങളിൽ അത്യാഹിത വിഭാഗത്തിൽ പ്രവേശിപ്പിക്കുന്ന ആളുകളുടെ എണ്ണവും ഉയരുമെന്ന് അധികൃതർ അറിയിച്ചിട്ടുണ്ട്. എൻഎച്ച്എസ് ഇതുവരെ അഭിമുഖീകരിച്ചിട്ടില്ലാത്ത ഏറ്റവും കഠിനമായ ശൈത്യകാലമായിരിക്കും വരുന്നതെന്ന് റോയൽ കോളേജ് ഓഫ് എമർജൻസി മെഡിസിനും മുന്നറിയിപ്പ് നൽകിയിരുന്നു. നേഴ്‌സുമാരുടെ ക്ഷാമവും ആരോഗ്യ മേഖലയെ പ്രതിസന്ധിയിലാക്കുകയാണ്.\nവേനൽക്കാലം മുഴുവൻ രാജ്യം പ്രതീക്ഷിച്ചതുപോലെ കോവിഡ് കേസുകളുടെയും ആശുപത്രി പ്രവേശനങ്ങളുടെയും നിരക്ക് കുറവായിരുന്നു. എന്നാൽ ആദ്യം വാക്സിൻ സ്വീകരിച്ച വിഭാഗങ്ങൾക്കിടയിൽ പ്രതിരോധശേഷി കുറയുന്നുവെന്ന വസ്തുത ഇപ്പോൾ മന്ത്രിമാരെ വല്ലാതെ അലട്ടുന്നുണ്ട്. വർദ്ധിച്ചുവരുന്ന രോഗവ്യാപനത്തെ തടയാനായി ഒരു ‘പ്ലാൻ ബി’ തയ്യാറാക്കാൻ സേജ് ശാസ്ത്രജ്ഞർ മന്ത്രിമാർക്ക് മുന്നറിയിപ്പ് നൽകി. ബുധനാഴ്ച രാത്രി 160 ലധികം രോഗികളാണ് റോയൽ സ്റ്റോക്ക് യൂണിവേഴ്സിറ്റി ആശുപത്രിയുടെ അത്യാഹിത വിഭാഗത്തിൽ നിറഞ്ഞത്. പ്രതിവാര ആശുപത്രി പ്രവേശനം ഇപ്പോൾ ഏഴ് മാസത്തെ ഏറ്റവും ഉയർന്ന നിലയിലെത്തി. കോവിഡിനെ കൂടാതെ എൻഎച്ച്എസ് ഇതിനകം അഭിമുഖീകരിക്കുന്ന നിരവധി പ്രശ്നങ്ങളുടെ കൂട്ടത്തിലേയ്ക്കാണ് ഇതുമെത്തുന്നത്.\nഎയർ ഇന്ത്യ വിമാനത്തിലെ പ്രസവത്തിൽ അവർക്കെന്തങ്കിലും സംഭവിച്ചിരുന്നെങ്കിൽ പിൻ നമ്പർ നഷ്ടപ്പെടുക എനിക്കും ഡോക്ടർ ഇൻഷാദിനും.... രണ്ട് മണിക്കൂറോളും മുട്ടിൽ നിന്ന് കാര്യങ്ങൾ ചെയ്‌തത് നഴ്‌സായ സിമിയുടെയും കുഞ്ഞിന്റെയും ജീവൻ രക്ഷിക്കാൻ... അല്ലാതെ വാർത്തകൾക്ക് വേണ്ടിയല്ല... പിറന്ന മണ്ണ് മടിച്ചുനിന്നപ്പോൾ പ്രവാസ മണ്ണിൽ യുകെ മലയാളി നഴ്സിന് NHS അംഗീകാരം..\n"ഒമിക്രോൺ പിടിപെടുന്നവർക്ക് നേരിയ രോഗലക്ഷണങ്ങൾ മാത്രം. മണമോ രുചിയോ നഷ്ടപ്പെട്ടതായി റിപ്പോർട്ട് ചെയ്തിട്ടില്ല." ഒമിക്രോൺ രോഗികളെ വീട്ടിൽ തന്നെ ചികിത്സിക്കാമെന്ന നിർദേശവുമായി സൗത്ത് ആഫ്രിക്കൻ മെഡിക്കൽ അസോസിയേഷൻ അധ്യക്ഷ


The National Human Rights Commission has fined two doctors for killingapatient during treatment | ചികിത്സയ്ക്കിടയില് രോഗി കൊല്ലപ്പെട്ട സംഭവത്തില് രണ്ട് ഡോക്ടര്‍മാര്‍ക്ക് പിഴ വിധിച്ച് ദേശീയ മനുഷ്യാവകാശ കമ്മീഷന് - Malayalivartha.com Widgets Magazine\n27 FEBRUARY 2021 06:57 PM IST\nചികിത്സയ്ക്കിടയില് രോഗി കൊല്ലപ്പെട്ട സംഭവത്തില് രണ്ട് ഡോക്ടര്‍മാര്‍ക്ക് പിഴ വിധിച്ച് ദേശീയ മനുഷ്യാവകാശ കമ്മീഷന്. മീററ്റിലെ ലാലാ ലജ്പത് റായ് ആശുപത്രിയിലെ ഡോക്ടര്‍മാര്‍ക്കാണ് കോടതി പിഴ വിധിച്ചത്. ഉത്തര്‍പ്രദേശിലെ അമോറ ജില്ലയിലുള്ള നിതിന് എന്ന രോഗിയാണ് ചികിത്സയ്ക്കിടയില് കൊല്ലപ്പെട്ടത്. പരിക്കേറ്റാണ് നിതിനെ ആശുപത്രിയില് പ്രവേശിപ്പിച്ചത്. കോടതിയിലുള്ള ഒരു കേസില് സാക്ഷി കൂടിയായിരുന്നു നിതിന്. മൂന്ന് ലക്ഷം രൂപ ഡോക്ടര്‍മാര് നല്‍കണം. 2013 ലാണ് കേസിനാസ്പദമായ സംഭവം നടക്കുന്നത്. ലാലാ ലജ്പത് റായ് ആശുപത്രിയിലെ പഴയ എമര്‍ജന്‍സി വാര്‍ഡിലുണ്ടായിരുന്ന രോഗിയാണ് കൊല്ലപ്പെട്ടത്. സംഭവത്തില് ഡോ. പ്രദീപ് ഭാരതി, ഗുപ്ത, മുന് സിഎംഎസ് ഡോ. സുഭാഷ് സിങ് എന്നിവര് കുറ്റക്കാരാണെന്ന് മനുഷ്യാവകാശ കമ്മീഷന് കണ്ടെത്തി. ഇരുവരും ഔദ്യോഗിക വൃത്തിയില് ഗുരുതര വീഴ്ച്ച സംഭവിച്ചതായാണ് കണ്ടെത്തല്. മനുഷ്യാവകാശ കമ്മീഷന്റെ ഉത്തരവ് ഉത്തര്‍പ്രദേശ് സര്‍ക്കാരും ശരിവെച്ചു. നിതിനെ എമര്‍ജന്‍സി വാര്‍ഡില് വെച്ച് കൊലപ്പെടുത്തുകയായിരുന്നു. ഇയാള്‍ക്ക് തൊട്ടപ്പുറത്തുള്ള ബെഡിലുണ്ടായിരുന്ന ആളാണ് കൊലപ്പെടുത്തിയത്.കൊലപാതകത്തിന് ശേഷം ഇയാള് ഓടി രക്ഷപ്പെട്ടു. നിതിനെ കൊലപ്പെടുത്താനായി രോഗിയായി ഇയാള് ആശുപത്രിയില് അഡ്മമിറ്റ് ആകുകയായിരുന്നുവെന്ന് പിന്നീട് കണ്ടെത്തി. ആശുപത്രി ജീവനക്കാരെ സ്വാധീനിച്ചാണ് നിതിന് തൊട്ടടുത്തുള്ള ബെഡും ഇയാള് സംഘടിപ്പിച്ചത്. സംഭവം മനുഷ്യാവകാശ കമ്മീഷന് മുന്നില് എത്തിയതോടെ അന്വേഷണത്തിന് ഉത്തരവിടുകയായിരുന്നു.\nചുവന്ന വസ്ത്രം ധരിച്ച് നൈറ്റ് കർഫ്യൂവിൽ റോഡിൽ നിന്ന് ഡാൻസ് കളിച്ച് വൈറലാകാൻ ശ്രമം നടത്തി; പിന്നാലെ യുവതിക്കെതിരെ പോലീസ് കേസെടുത്തു... ശേഷം മാപ്പു പറച്ചിൽ ഇങ്ങനെ (25 minutes ago)\n'കുസൃതിയും, കുറുമ്പുമൊക്കെ കൂടുതലാ. പക്ഷേ... അവനോളം...എന്നിലേക്ക് നിറഞ്ഞു പെയ്തൊരു കുളിർമഴ വേറെയില്ല. അവന്റെ ചിരിയോളം വലിയൊരു പൂക്കാലവുമില്ലെനിക്ക്...' വൈറലായി അമ്മയുടെ കുറിപ്പ് (28 minutes ago)\nപൊക്കിള്‍കൊടി ചുറ്റി കിടന്നതിനാൽ ഓപ്പറേഷൻ ചെയ്തു കുഞ്ഞിനെ പുറത്തെടുത്തു... പ്രസവിച്ച് രണ്ടാം ദിവസം രാവിലെ കുഞ്ഞിന് പാല് കൊടുത്തതിന് ശേഷം ഡോക്ടറുടെ നിര്‍ദേശപ്രകാരം ന (34 minutes ago)\n'ഇടതും വലതും'... ജനസേവനത്തിൽ നിന്ന് അവധിയെടുത്ത് അക്ഷര ലോകത്തേക്ക്.... അണിയറ രഹസ്യങ്ങൾ തുറന്ന് പറഞ്ഞ് ചെറിയാന് ഫിലിപ്പ്... (38 minutes ago)\nനെടുമ്പാശ്ശേരി വിമാനത്താളം വഴിയുള്ള സ്വര്‍ണക്കടത്ത് നിയന്ത്രിക്കുന്നത് ചെന്നൈ ലോബി; വിമാന കമ്പനി ജീവനക്കാരന് മന്‍ഹാസ് അബുലീസിനെ ചോദ്യം ചെയ്തതിന് പിന്നാലെ വരുന്നത് നിർണായക വിവരങ്ങൾ, രാജ്യത്തെ പല വിമാന (42 minutes ago)\nദുബായിൽ പ്രവാസികളുടെ അഭിമാനമായി മലയാളി യുവാവ്; ഗോൾ പോസ്റ്റ് ലക്ഷ്യമാക്കി പാഞ്ഞടുക്കുന്ന സ്ട്രൈക്കറെ കാൽവെച്ചു വീഴ്ത്തുന്ന പ്രതിരോധ നിരക്കാരെൻറ ലക്ഷ്യത്തോടെ കള്ളനെ വീഴിച്ചു, സഹോദരൻ നജീബിെൻറ കസേര പ് (49 minutes ago)\n'മനുഷിത്വപരമായ നീക്കങ്ങളിലൂടെ മോശം സമയത്തെ ഒന്നിച്ച് അതിജീവിക്കാന് നാം തയ്യാറെടുക്കണം'; കോവിഡിൽ ബുദ്ധിമുട്ടുന്നവർക്ക് സൗജന്യ ഭക്ഷണവുമായി എര്‍ത്ത് കഫേ റസ്റ്റോറന്റ് (55 minutes ago)\nസംസ്ഥാനത്ത് ശക്തമായ പ്രതിരോധം തീര്‍ക്കും: മന്ത്രി കെ.കെ. ശൈലജ ടീച്ചര്, കൂട്ടപരിശോധനകളില് രോഗികളുടെ എണ്ണം കൂടിയാലും കേരളം സജ്ജം, 50 ലക്ഷം ഡോസ് വാക്‌സിന് സംസ്ഥാനത്തിന് അനുവദിക്കണം (56 minutes ago)\nഒരു വർഷം മുൻപാണ് യുവാവ് നാട്ടിലേയ്ക്കെത്തിയത്... കൊച്ചിയിലേക്ക് എന്ന് പറഞ്ഞ് വീട്ടിൽ നിന്നും യാത്ര തിരിച്ചു; പിന്നാലെ റോഡരികിൽ തലതകര്‍ന്ന നിലയില് കണ്ടെത്തിയത് യുവാവിന്റെ മൃതദേഹം; ലോറിയിലെ ടയറിലും മറ് (59 minutes ago)


സൗദിയില് പത്ത് മലയാളികള് വീട്ടുതടങ്കലില് - Boolokam\nHome Kerala സൗദിയില് പത്ത് മലയാളികള് വീട്ടുതടങ്കലില്\nസൗദി അറേബ്യയില് ജോലി തട്ടിപ്പിനിരയായി പത്ത് മലയാളികള്.ഏജന്റുമാര് ജോലി വാഗ്ദാനം നല്‍കി പറ്റിച്ച പത്തുപേരും ഇപ്പോള് വീട്ട് തടങ്കലിലാണ് . ഇവരെ ഭക്ഷണമോ വെള്ളമോ നല്‍കാതെയാണ് തടങ്കലില് പാര്‍പ്പിച്ചിരിക്കുന്നത്.\nതട്ടിപ്പിന് ഇരയായ പത്തുപേരും മലപ്പുറം ജില്ലക്കാരാണ് . പച്ചക്കറി മാര്‍ക്കറ്റില് ലോഡിംഗ് ജോലിയ്ക്കായി ഒരുലക്ഷം മുതല് ഒന്നര ലക്ഷംവരെ ഏജന്റിന് നല്‍കിയാണിവര് . എന്നാല് ട്രാവല് ഏജന്‍സി പറഞ്ഞ കമ്പനിയില് എത്തിയപ്പോഴാണ് തങ്ങള് വഞ്ചിക്കപ്പെട്ടതായി ഇവര് തിരിച്ചറിഞ്ഞത്.\nനാട്ടിലേക്ക് തിരിച്ചയക്കണമെന്ന് യുവാക്കള് ആവശ്യപ്പെട്ടുവെങ്കിലും കമ്പനിയധികൃതര് അനുകൂല നിലപാട് എടുത്തില്ല. ഏജന്റിനെ സമീപിച്ച യുവാക്കളുടെ ബന്ധുക്കളെ കള്ളക്കേസില് കുടുക്കാനും ഭീഷണിപ്പെടുത്താനും ശ്രമം നടന്നു. തുടര്‍ന്ന് ഇന്ത്യന് എംബസിക്കും മുഖ്യമന്ത്രിക്കും ബന്ധുക്കള് പരാതി നല്‍കി. പെരിന്തല് മണ്ണയിലെ ത്രീ സ്റ്റാര് ട്രാവല്‍സും കോഴിക്കോടെ റൈബാന് ട്രാവല്‍സുമാണ് യുവാക്കളെ സൗദിയില് എത്തിച്ചതെന്നും പരാതിയില് പറയുന്നു.\nPrevious articleതാളം തെറ്റിയ കസിന്‍സും നിരാശപ്പെടുത്തിയ പികെയും\nNext articleഉപയോക്താക്കളെ വഞ്ചിച്ചു ; ഫേസ്ബുക്കിനെതിരെ യു.എസ് കോടതിയുടെ നിയമ നടപടി


മന്ത്രിസഭായോഗതീരുമാനങ്ങൾ 01-11-2017 – PRD Live\nHome /മന്ത്രിസഭാ തീരുമാനങ്ങൾ/മന്ത്രിസഭായോഗതീരുമാനങ്ങൾ 01-11-2017\nപൊതുമേഖലാ സ്ഥാപനങ്ങളിൽ സുരക്ഷാ ഓഡിറ്റ് നടത്തും\nചവറ അപകടം ആശ്രിതർക്ക് പത്തുലക്ഷം വീതം\nഎല്ലാ പൊതുമേഖലാ സ്ഥാപനങ്ങളിലും സുരക്ഷാ ഓഡിറ്റ് നടത്താൻ ബന്ധപ്പെട്ടവർക്ക് നിർദേശം നൽകാൻ തീരൂമാനിച്ചു.\nചവറയിലെ കേരള മിനറൽസ് ആന്റ് മെറ്റൽസിൽ ഒക്‌ടോബർ 30 ന് ഇരുമ്പുപാലം തകർന്ന്3പേർ മരിക്കുകയും അമ്പതോളം പേർക്ക് പരിക്കേൽക്കുകയും ചെയ്ത സംഭവത്തിന്റെ പശ്ചാത്തലത്തിലാണ് ഈ തീരുമാനം. അപകടത്തിൽ മരിച്ച കെ.എം.എം.എൽ ജീവനക്കാരായ ശ്യാമളാദേവി, ആഞ്ജലീന, അന്നമ്മ എന്നിവരുടെ ആശ്രിതർക്ക് പത്തുലക്ഷം രൂപാ വീതം കമ്പനി ധനസഹായം നൽകണമെന്ന് തീരുമാനിച്ചു. നിയമാനുസൃതമായി നൽകേണ്ട ആനുകൂല്യങ്ങൾക്കു പുറമെയാണ് ഈ സഹായം. മരിച്ചവരുടെ ആശ്രിതർക്ക് സമാശ്വാസ തൊഴിൽദാന പദ്ധതി പ്രകാരം ജോലി നൽകുന്ന കാര്യം പരിഗണിക്കണമെന്ന് കമ്പനിനോട് നിർദ്ദേശിക്കാനും തീരുമാനിച്ചു. പരിക്കേറ്റ് ചികിത്സയിൽ കഴിയുന്ന 32 ജീവനക്കാരുടെ ചികിത്സാചെലവ് പൂർണ്ണമായും കമ്പനി വഹിക്കണം. തകർന്ന പാലം റോഡ്‌സ് ആന്റ് ബ്രിഡ്ജസ് ഡവലപ്‌മെന്റ് കോർപ്പറേഷന്റെ സാങ്കേതിക സഹായത്തോടെ പുനർനിർമ്മിക്കണം. അപകടത്തെക്കുറിച്ച് സമഗ്രമായ അന്വേഷണം നടത്തി പതിനഞ്ചു ദിവസത്തിനകം റിപ്പോർട്ട് സമർപ്പിക്കാൻ വ്യവസായ വകുപ്പ് അഡീഷണൽ ചീഫ് സെക്രട്ടറി പോൾ ആന്റണിയെ ചുമതലപ്പെടുത്തി. സാങ്കേതിക വിദഗ്ധർ കൂടി ഉൾപ്പെടുന്ന സമിതിയാണ് അന്വേഷണം നടത്തുക.\nദേഹത്ത് മരം വീണ് നട്ടെല്ലിന് ഗുരുതരമായി പരിക്കേറ്റ് കിടപ്പിലായ മുന് വടക്കേ വയനാട് എം.എല്.എ കെ.സി. കുഞ്ഞിരാമന്റെ ചികിത്സാചെലവിലേക്ക് അഞ്ചു ലക്ഷം രൂപ അനുവദിക്കാന് തീരുമാനിച്ചു.\nമാതാപിതാക്കള് ഉപേക്ഷിച്ചതിനാല് കാസര്‍കോട് മഹിളാമന്ദിരത്തില് കഴിയുന്ന കുമാരി ദിവ്യയ്ക്ക് പരപ്പ അഡീഷണല് ഐ.സി.ഡി.എസില് പാര്‍ട് ടൈം സ്വീപ്പറായി നിയമനം നല്‍കാന് തീരുമാനിച്ചു. ഇതിനുവേണ്ടി ഐ.സി.ഡി.എസില് തസ്തിക സൃഷ്ടിക്കുന്നതാണ്.\nകേരളാ സംസ്ഥാന സര്‍വ്വവിജ്ഞാനകോശം ഇന്‍സ്റ്റിറ്റിയൂട്ടിലെ സ്ഥിരം ജീവനക്കാര്‍ക്ക് പത്താം ശമ്പളപരിഷ്‌കരണത്തിന്റെ ആനുകൂല്യം നല്‍കാന് തീരുമാനിച്ചു.\nസംസ്ഥാന മലിനീകരണ നിയന്ത്രണ ബോര്‍ഡില് നിന്ന് വിരമിച്ച ജീവനക്കാരുടെ പെന്‍ഷന് പരിഷ്‌കരിക്കാന് തീരുമാനിച്ചു.\nകണ്ണൂര് ജില്ലയിലെ പടിയൂരില് പുതിയ ഐടിഐ ആരംഭിക്കാന് തീരുമാനിച്ചു. ഫിറ്റര് ട്രേഡിന്റെ രണ്ടു യൂണിറ്റുകളാണ് ഇവിടെ ആരംഭിക്കുക. ഇതിനുവേണ്ടി6തസ്തികകള് സൃഷ്ടിക്കും.\nപിണറായി ഗവണ്‍മെന്റ് ഐടിഐയില് 8 തസ്തികകള് അധികമായി സൃഷ്ടിക്കാന് തീരൂമാനിച്ചു.\nഭവനനിര്‍മാണ ബോര്‍ഡിന്റെ ഒറ്റത്തവണ തീര്‍പ്പാക്കല് പദ്ധതിയുടെ കാലാവധി 2018 മാര്‍ച്ച് 31 വരെ ദീര്‍ഘിപ്പിക്കാന് തീരുമാനിച്ചു. ഇതുമൂലം ഉണ്ടാകുന്ന സാമ്പത്തിക ബാധ്യത ബോര്‍ഡുതന്നെ ഏറ്റെടുക്കണമെന്ന വ്യവസ്ഥയിലാണ് തീരുമാനം.\n1993 ഐ.എ.എസ് ബാച്ചിലെ ഉഷടൈറ്റസ്, കെ.ആര്. ജ്യോതിലാല്, പുനീത് കുമാര്, ഡോ.ദേവേന്ദ്രകുമാര് ദൊധാവത്ത്, ഡോ. രാജന് ഖോബ്രാഗഡെ എന്നിവര്‍ക്ക് പ്രിന്‍സിപ്പല് സെക്രട്ടറി പദവിയിലേക്ക് സ്ഥാനക്കയറ്റം നല്‍കുന്നതിനുളള ശുപാര്‍ശ മന്ത്രിസഭ അംഗീകരിച്ചു. ഒഴിവു വരുന്ന മുറയ്ക്ക് ഇവര്‍ക്ക് പ്രിന്‍സിപ്പല് സെക്രട്ടറി പദവിയില് നിയമനം നല്‍കുന്നതാണ്.\nഹൈക്കോടതിയിലെ 38 ഓഫീസ് അസിസ്റ്റന്റ് തസ്തികകള് സേവക് തസ്തികകളാക്കി മാറ്റുന്നതിന് തീരുമാനിച്ചു. ഇവര്‍ക്ക് എല്ലാ ആനുകൂല്യങ്ങളും ഉള്‍പ്പടെ 20330/- രൂപയായിരിക്കും വേതനം.\nകെ.എസ്.ആര്.ടി.സി യുടെ വെറ്റ് ലീസ് സ്‌കാനിയ സൂപ്പര് ഡീലക്‌സ് ബസുകള് നിരത്തിലിറങ്ങി


നെഞ്ചോട് ചേർത്ത‌്... | Alappuzha | Kerala | Deshabhimani | Saturday Feb 23, 2019\nകേരള സംരക്ഷണയാത്രയ്‌ക്ക് കായംകുളത്ത് നൽകിയ സ്വീകരണത്തിൽ ക്യാപ്‌റ്റൻ കോടിയേരി ബാലകൃഷ്‌ണനെ തുറന്നജീപ്പിൽ വേദിയിലേക്ക് ആനയിക്കുന്നു. യു പ്രതിഭ എംഎൽഎ സമീപം\nജനപഥങ്ങളിൽ അശ്വമേധം രചിച്ച് മുന്നേറുന്ന കേരള സംരക്ഷണയാത്രയെ പുന്നപ്ര‐വയലാറിന്റെ മണ്ണ‌് നെഞ്ചോട‌് ചേർത്തു. സിപിഐ എം സംസ്ഥാന സെക്രട്ടറി കോടിയേരി ബാലകൃഷ്‌ണൻ ക്യാപ്‌റ്റനായ തെക്കൻമേഖലായാത്ര വെള്ളിയാഴ‌്ച ചാരുംമൂട്, കായംകുളം, ഹരിപ്പാട്, അമ്പലപ്പുഴ‐ആലപ്പുഴ മണ്ഡലങ്ങളിലാണ‌് പര്യടനം നടത്തിയത‌്.\nഅടിസ്ഥാന വർഗത്തിന്റെ ജീവിത പുരോഗതിക്ക‌് ഒട്ടേറെ ക്ഷേമപ്രവർത്തനങ്ങൾ നടപ്പാക്കുന്ന എൽഡിഎഫ് സർക്കാരിനുള്ള പിന്തുണ ഊട്ടിയുറപ്പിക്കുന്നതാണ് ഓരോ സ്വീകരണകേന്ദ്രങ്ങളിലെയും ബഹുജനപ്രവാഹം. ആനുകാലിക രാഷ‌്ട്രീയ സംഭവങ്ങളും ഇടതുപക്ഷ സർക്കാരിന്റെ നേട്ടങ്ങളും അക്കമിട്ട് നിരത്തിയാണ് സംരക്ഷണയാത്ര ജനങ്ങളുമായി സംവദിക്കുന്നത്. ഇടതുപക്ഷത്തിനനുകൂലമായ രാഷ‌്ട്രീയ മുന്നേറ്റം തടയാൻ കോൺഗ്രസും ബിജെപിയും ചേർന്ന അവിശുദ്ധ കൂട്ടുകെട്ടിനെയും ജാഥ തുറന്നുകാട്ടി. പല ജാഥകളും നയിച്ച അനുഭവം മുൻനിർത്തി എനിക്ക‌് പറയാനാകും, സ‌്ത്രീ പങ്കാളിത്തം ഏറ്റവും വർധിച്ച ജാഥയാണിത‌്’–- ക്യാപ‌്റ്റൻ കോടിയേരിയുടെ വാക്കുകൾക്ക‌് നിറഞ്ഞ കൈയടി. ഇടതുപക്ഷ ജനാധിപത്യമുന്നണിക്കും സംസ്ഥാന സർക്കാരിന്റെ ജനക്ഷേമ നടപടികൾക്കുമുള്ള അംഗീകാരമാണിതെന്നും ആലപ്പുഴയുടെ മനസുവായിച്ച കോടിയേരി എല്ലാവേദികളിലും ഓർമപ്പെടുത്തി. രാവിലെ ചാരുംമൂട്ടിൽ തുടക്കമിട്ട സ്വീകരണപരിപാടി രാത്രി ഒമ്പതോടെ ആലപ്പുഴ മുല്ലയ‌്ക്കൽ പോപ്പി മൈതാനിയിൽ സമാപിച്ചു. എൽഡിഎഫ‌് ജില്ലാ കൺവീനർ ആർ നാസർ, സിപിഐ എം സംസ്ഥാനകമ്മിറ്റിയംഗങ്ങളായ സി ബി ചന്ദ്രബാബു, സി എസ‌് സുജാത, സിപിഐ ജില്ലാ സെക്രട്ടറി ടി ജെ ആഞ്ചലോസ‌് തുടങ്ങിയവർ എല്ലാ കേന്ദ്രങ്ങളിലും അനുഗമിച്ചു.\nഅനശ്വര രക്തസാക്ഷികളായ ജി ഭുവനേശ്വരന്റെയും കെ ആനന്ദന്റെയും കെ ബിജുവിന്റെയും കെ കെ സുരേഷ്‌കുമാറിന്റെയും സ്‌മരണകൾ തുടിക്കുന്ന ചാരുംമൂട്ടിലായിരുന്നു തുടക്കം. ശൂരനാട് സമരത്തിന് നേതൃത്വം കൊടുത്ത പടനായകരുടെയും കർഷകത്തൊഴിലാളി സമരങ്ങളുടെയും വീരേതിഹാസം രചിച്ച നാട് കേരള സംരക്ഷണയാത്രയ‌്ക്ക‌് ഉജ്വല വരവേൽപ‌് നൽകി. പുതുപ്പള്ളി രാഘവനും ശങ്കരനാരായണൻ തമ്പിയും തോപ്പിൽ ഭാസിയും കാമ്പിശേരി കരുണാകരനുമടക്കമുള്ള മഹാരഥന്മാരുടെ മണ്ണ് വീണ്ടുമൊരിക്കൽകൂടി ചുവപ്പ് വസന്തത്തിന്റെ മുന്നേറ്റം രചിച്ചു. കത്തിജ്വലിക്കുന്ന നട്ടുച്ചസൂര്യന്റെ ചൂടിനെ വകവയ്‌ക്കാതെയാണ് ആയിരങ്ങൾ സ്വീകരണകേന്ദ്രത്തിലേക്ക് എത്തിയത്. മുത്തുക്കുടകളും ചുവപ്പ് കുടകളുമായി വീഥിയൊരുക്കിയ ഇടതുപക്ഷ പ്രവർത്തകർ ജാഥാക്യാപ്‌റ്റൻ കോടിയേരി ബാലകൃഷ്‌ണനെയും അംഗങ്ങളെയും വേദിയിലേക്ക് ആനയിച്ചു. മാവേലിക്കര മണ്ഡലം കമ്മിറ്റിയുടെ നേതൃത്വത്തിലായിരുന്നു സ്വീകരണം. എൽഡിഎഫിന്റെ വിവിധ ഘടകങ്ങളിലെ നേതാക്കളും പൗരപ്രമുഖരും ക്യാപ്‌റ്റനെയും അംഗങ്ങളെയും ഷാളണിയിച്ച് സ്വീകരിച്ചു. യോഗത്തിൽ സംഘാടകസമിതി ചെയർമാൻ ജേക്കബ് ഉമ്മൻ സ്വാഗതം പറഞ്ഞു. ജാഥാംഗങ്ങളായ യു ബാബു ഗോപിനാഥ്, ഡീക്കൻ തോമസ് കയ്യത്ര, പി സതീദേവി എന്നിവർ സംസാരിച്ചു. സി എസ് സുജാത സ്വാഗതം പറഞ്ഞു. കെ രാഘവൻ, എ മഹേന്ദ്രൻ, ജി ഹരിശങ്കർ, കെ എച്ച് ബാബുജാൻ, എം എ അലിയാർ, ആർ രാജേഷ് എംഎൽഎ, കെ എസ് രവി, പി പ്രസാദ്, ബിനോസ് തോമസ് കണ്ണാട്ട് എന്നിവർ പങ്കെടുത്തു.\nപട്ടണത്തെ ചെങ്കടലാക്കിയ ജനകീയ മുന്നേറ്റമാണ് സ്വീകരണ സമ്മേളനത്തിൽ അലയടിച്ചത്. രക്തസാക്ഷി എസ് വാസുദേവക്കുറുപ്പിന്റെ സ‌്മരണകളും ജ്വലിച്ചുയർന്നു.സ‌്ത്രീകളുടെ വൻ പങ്കാളിത്തമായിരുന്നു ശ്രദ്ധേയം. ഓണാട്ടുകരയുടെ മനസ് ഇടതുപക്ഷത്തിനൊപ്പമെന്ന് തെളിയിക്കുന്നതായിരുന്നു അഭൂതപൂർവമായ ബഹുജന സാന്നിധ്യം. വാദ്യമേളങ്ങളുടെ താളക്കൊഴുപ്പും ആവേശം പതിന്മടങ്ങാക്കി. പകൽ രണ്ടു മുതൽ എൽമെക് സ് മൈതാനം കൈയടക്കിയവർ നാടൻപാട്ടിന്റെയും വിപ്ലവ ഗാനങ്ങളുടെയും താളത്തിനൊപ്പം മതിമറന്നു. പൊലീസ് സ‌്റ്റേഷൻ ജങ്ഷനിൽനിന്നാണ് കോടിയേരിയെ സ്വീകരിച്ചത്.\nസ്വാഗതസംഘം ചെയർമാൻ എൻ സുകുമാരപിള്ള യോഗത്തിൽ അധ്യക്ഷനായി. ജാഥാംഗങ്ങളായ കാസിം ഇരിക്കൂർ, പി എം മാത്യു, പി പ്രകാശ് ബാബു എന്നിവർ സംസാരിച്ചു. സ്വാഗതസംഘം കൺവീനർ എം എ അലിയാർ സ്വാഗതം പറഞ്ഞു. യു പ്രതിഭ എംഎൽഎ, പി ഗാനകുമാർ, പി എ അരവിന്ദാക്ഷൻ, നഗരസഭ ചെയർമാൻ എൻ ശിവദാസൻ എന്നിവർ നേതൃത്വം നൽകി.\nകള്ളിക്കാട്ട് പ്രക്ഷോഭത്തിലെ ധീരരക്തസാക്ഷികളായ നീലകണ്ഠന്റെയും ഭാർഗവിയുടെയും നാട്ടിൽ കേരള സംരക്ഷണ യാത്രയ‌്ക്ക‌് ഉജ്വല വരവേൽപ‌് ലഭിച്ചു.\nടൗൺഹാൾ ജങ‌്ഷനിൽനിന്ന് കോടിയേരിയടക്കമുള്ളവരെ സ്വീകരിച്ച് യോഗവേദിയിലേക്ക് ആനയിച്ചു. വാദ്യമേളങ്ങളും തെയ്യക്കാഴ‌്ചകളും കരിമരുന്നുപ്രയോഗവും ചേർന്നപ്പോൾ നഗരമാകെ ഉത്സവാന്തരീക്ഷം. മുത്തുക്കുടയേന്തിയ വനിതകളടക്കമുള്ള പ്രവർത്തകരുടെ ഉശിരൻ മുദ്രാവാക്യങ്ങളുടെ നടുവിലൂടെയാണ‌് കോടിയേരി വേദിയിലെത്തിയത‌്.\nസ്വാഗതസംഘം ചെയർമാൻ അഡ്വ. എ ഷാജഹാൻ, കൺവീനർ എം സത്യപാലൻ എന്നിവർ ചേർന്ന‌് കോടിയേരിയെ സ്വീകരിച്ചു.കയറുകൊണ്ട് വർണാഭമായി രൂപകൽപ്പന ചെയ‌്ത ബുദ്ധന്റെ ഛായാചിത്രം കയർ കോർപറേഷൻ ചെയർമാൻ ടി കെ ദേവകുമാർ സമ്മാനിച്ചു. വിവിധ സംഘടനകളുടെ പേരിലും കോടിയേരിക്ക‌് സ്വീകരണം നൽകി. സ്വാഗതസംഘം ചെയർമാൻ അഡ്വ. എ ഷാജഹാൻ അധ്യക്ഷനായി. ജാഥാംഗങ്ങളായ അഡ്വ. ബിജിലി ജോസഫ്, പി കെ രാജൻ, പി സതീദേവി എന്നിവർ സംസാരിച്ചു.\nസിപിഐ സംസ്ഥാന എക‌്സിക്യൂട്ടീവ് അംഗം പി പ്രസാദ്, സിപിഐ എം ഏരിയ സെക്രട്ടറിമാരായ എൻ സോമൻ, വി കെ സഹദേവൻ, സിപിഐ മണ്ഡലം സെക്രട്ടറി വി കാർത്തികേയൻ, ചെറിയാൻ കൽപ്പകവാടി തുടങ്ങിയവർ പങ്കെടുത്തു. രാഷ‌്ട്രപതിയുടെ ബാലശാസ‌്ത്ര പ്രതിഭാ പുരസ‌്കാരം നേടിയ ഹരിപ്പാട് ഗവ. ബിഎച്ച്എസ്എസിലെ പ്ലസ‌്ടു വിദ്യാർഥി ആദിത്യചന്ദ്ര പ്രകാശ്, ഏഷ്യൻ പവർ ലിഫ്റ്റിങ‌് വെങ്കല മെഡൽ നേടിയ വീയപുരം സ്വദേശി പ്രിയരഞ്ജൻ എന്നിവർക്ക‌് കോടിയേരി ഉപഹാരം നൽകി. എം സത്യപാലൻ സ്വാഗതവും എൻ സോമൻ നന്ദിയും പറഞ്ഞു.\nപുന്നപ്ര വയലാർ ഇതിഹാസം രചിച്ച ആലപ്പുഴയുടെ ചുവന്ന മണ്ണിൽ കേരള സംരക്ഷണ ജാഥയ‌്ക്ക‌് ആവേശോജ്വല സ്വീകരണം. ജീവിതത്തിന്റെ സമസ‌്ത മേഖലകളിലുമുള്ള പതിനായിരങ്ങളാണ് ജാഥയെ വരവേൽക്കാൻ മുല്ലയ‌്ക്കൽ പോപ്പി മൈതാനിയിലേക്ക് ഒഴുകിയത്. ജാഥയെ ജില്ലാക്കോടതി പാലത്തിന് സമീപം ആയിരങ്ങൾ വരവേറ്റു. എൽഡിഎഫ് ജില്ലാകൺവീനർ ആർ നാസർ കോടിയേരി ബാലകൃഷണനെ ഷാൾ അണിയിച്ചു സ്വീകരിച്ചു. വാദ്യമേളങ്ങളുടെ അകമ്പടിയോടെ നൂറുകണക്കിന് പ്രവർത്തകർ പ്രകടനമായി ഒപ്പം ചേർന്നു. സമാധാനത്തിന്റെ വെള്ളരിപ്രാവിനെ പറപ്പിച്ചാണ‌് കോടിയേരി വേദിയിലേക്ക‌് കയറിയത‌്.\nസമ്മേളനത്തിൽ സംഘാടകസമിതി ചെയർമാൻ പി വി സത്യനേശൻ അധ്യക്ഷനായി. കൺവീനർ പി പി ചിത്തരഞ്ജൻ സ്വാഗതം പറഞ്ഞു. ജാഥാംഗം വർഗീസ് ജോസഫ്, ആന്റണി രാജു, പി സതീദേവി, ബിജിലി ജോസഫ്, സിപിഐ ദേശീയ എക‌്സിക്യൂട്ടീവ‌് അംഗം ബിനോയ് വിശ്വം എംപി എന്നിവർ സംസാരിച്ചു.\nഎൽ ഡി എഫ് സംസ്ഥാന കൺവീനർ എ വിജയരാഘവൻ, ഘടകകക്ഷി നേതാക്കളായ ജി വേണുഗോപാൽ, കെ പ്രസാദ‌്, എ ശിവരാജൻ, ടി പുരുഷോത്തമൻ ,അഡ്വ. കെ എച്ച് ബാബുജാൻ, ജി ഹരിശങ്കർ, പി കെ ഹരിദാസ‌്, വി ബി അശോകൻ, അജയ് സുധീന്ദ്രൻ, തുടങ്ങിയവർ പങ്കെടുത്തു


സത്യന്* അന്തിക്കാട് ചിത്രത്തില്* നമിതയും\nThread: സത്യന്* അന്തിക്കാട് ചിത്രത്തില്* നമിതയും\nസത്യന്* അന്തിക്കാട് പുതിയ ചിത്രം തുടങ്ങുകയാണ്. ഇത്തവണ സൂപ്പര്*താരങ്ങളൊന്നും ഇല്ല. യുവതാരം നിവിന്* പോളിയാണ് നായകന്*. ശ്രദ്ധിക്കപ്പെട്ടുവരുന്ന സുന്ദരി നമിതാ പ്രസാദാണ് നായിക.\nസത്യന്*റെ കഴിഞ്ഞ ചിത്രമായ ‘സ്നേഹവീട്’ മോഹന്*ലാല്* നായകനായിട്ടും തിയേറ്ററുകളില്* സ്വീകരിക്കപ്പെട്ടില്ല. മാത്രമല്ല, സിനിമയുടെ തിരക്കഥ മോശമാണെന്ന വിമര്*ശനവും കേട്ടു. ഇതോടെയാണ് പുതിയ നിലപാടുമായി സത്യന്* അന്തിക്കാട് അടുത്ത ചിത്രം ആരംഭിക്കുന്നത്.\nഏപ്രില്* മധ്യത്തോടെ ചിത്രീകരണം ആരംഭിക്കുന്ന സിനിമയുടെ തിരക്കഥ ബെന്നി പി നായരമ്പലമാണ്. ബെന്നി തന്നെയാണ് ഈ സിനിമ നിര്*മ്മിക്കുന്നതും. നര്*മ്മ മുഹൂര്*ത്തങ്ങളാല്* സമ്പന്നമായ ഒരു പ്രണയകഥയായിരിക്കും ഈ ചിത്രം.\nഎന്തായാലും മറ്റുള്ളവരുടെ തിരക്കഥകളില്* സിനിമയെടുക്കാനുള്ള സത്യന്* അന്തിക്കാടിന്*റെ തീരുമാനം സന്തോഷത്തോടെയാണ് സിനിമാസ്വാദകര്* സ്വീകരിക്കുന്നത്. ഒപ്പം സൂപ്പര്*താരങ്ങള്*ക്കുവേണ്ടിയുള്ള തട്ടിക്കൂട്ട് സിനിമകള്* ഉപേക്ഷിക്കാനുള്ള തീരുമാനത്തിനും കൈയടി ലഭിക്കുമെന്നാണ് പ്രതീക്ഷ. സിനിമയുടെ പേര് തീരുമാനിച്ചിട്ടില്ല.\nKeywords:Malarvadi Arts Club, Vineeth Sreenivasan, Sathyan Anthikad, Mohanlal, snehaveedu, Traffic, sevens, Metro,Nivin Polly,Namitha in Sathyan Anthikkad Film\nLast edited by sherlyk; 03-29-2012 at 06:12 AM.\nmalarvadi arts club, metro, mohanlal, nivin polly, sathyan anthikad, sevens, snehaveedu, traffic, vineeth sreenivasan


Prithviraj Heroine Shriya Saran Opens Up Her Baby Radha Is Planned And Was Normal Delivery - Malayalam Filmibeat\nNews നടന് വിജയ്‌ക്കെതിരെ വിമര്‍ശനം; പിന്‍വലിക്കണമെന്നാവശ്യപ്പെട്ട് ജഡ്ജിക്കെതിരെ ഹരജി നല്‍കി വിജയ്\nSports T20 World Cup: ബാബര് കോലിയേക്കാള് ബെസ്റ്റ്! ഈ ജയം എല്ലാവക്കും മുന്നറിയിപ്പെന്നു ഇന്‍സമാം\n| Published: Thursday, October 14, 2021, 15:08 [IST]\nതെന്നിന്ത്യന് സിനിമയിലും ബോളിവുഡിലുമല്ലാം സാന്നിധ്യം അറിയിച്ചിട്ടുള്ള നായികയാണ് ശ്രിയ ശരണ്. പോക്കിരിരാജയിലൂടെയാണ് ശ്രിയ മലയാളത്തിലെത്തുന്നത്. ആരാധകരുടെ പ്രിയങ്കരിയായ ശ്രിയ പല വമ്പന് ഹിറ്റുകളിലെയും നായികയാണ്. ഇപ്പോഴിതാ തന്റെ ജീവിതത്തില് പുതിയൊരു അധ്യായത്തിലേക്ക് കടന്നിരിക്കുകയാണ് ശ്രിയ. കഴിഞ്ഞ ദിവസമാണ് താന് അമ്മയായ വാര്‍ത്ത ശ്രിയ സോഷ്യല് മീഡിയയിലൂടെ ആരാധകരുമായി പങ്കുവച്ചത്.\nതനിക്കും ഭര്‍ത്താവ് ആന്ദ്രേയ് കോഷ്‌ചേവിനും ഒരു മകള് പിറന്നുവെന്ന വാര്‍ത്ത ശ്രിയ അറിയച്ചപ്പോള് മാത്രമായിരുന്നു പലരും താരം ഗര്‍ഭിണിയായിരുന്നുവെന്ന് അറിയുന്നത് പോലും. ഒമ്പത് മാസം പ്രായമായ മകള്‍ക്ക് ശ്രിയ ഭര്‍ത്താവും പേരിട്ടിരിക്കുന്നത് രാധ എന്നാണ്. സോഷ്യല് മീഡിയയില് സജീവമായിരുന്നിട്ടും ശ്രിയ ഗര്‍ഭിണിയായിരുന്നുവെന്നോ മകള്‍ക്ക് ജന്മം നല്‍കിയെന്നെ ആരാധകരോ ഗോസിപ്പ് കോളങ്ങളോ ഒന്നും അറിഞ്ഞിരുന്നില്ല.\nലോകം കൊവിഡ് പ്രതിസന്ധിയില് നിശ്ചലമായ സമയത്താണ് താനും ഭര്‍ത്താവും ഒരു കുടംബത്തെക്കുറിച്ചും കുഞ്ഞിനെക്കുറിച്ചും ആലോചിക്കുന്നത് എന്നാണ് ശ്രിയ പറയുന്നത്. ഒരു മാധ്യമത്തിന് നല്‍കിയ അഭിമുഖത്തിലാണ് ശ്രിയ മനസ് തുറന്നത്. ബാഴ്‌സലോണയില് വച്ചായിരുന്നു രാധയുടെ ജനനം. അഭിമുഖത്തില് ഗര്‍ഭകാലത്തെക്കുറിച്ചും ഗര്‍ഭവാര്‍ത്ത രഹസ്യമാക്കി വച്ചതിനെക്കുറിച്ചുമെല്ലാം ശ്രിയ മനസ് തുറക്കുന്നുണ്ട്. താരത്തിന്റെ വാക്കുകള് വിശദമായി വായിക്കാം.\n''ഗര്‍ഭകാലം എന്നത് വളരെ ഇന്റന്‍സായ കാലമാണ്. കയറ്റിറക്കങ്ങള് ഒരുപാടുണ്ടാകുന്ന സമയം. നല്ല നിമിഷങ്ങളുണ്ടാകും. അതുപോലെ തന്നെ വൈകാരികമായി വറ്റിപ്പോകുന്ന, ക്ഷീണിതയാകുന്ന നിമിഷങ്ങളുമുണ്ടാകും. ഞാന് ഒരുപാട് യോഗ ചെയ്തു. എല്ലാ ദിവസവും നൃത്തം ചെയ്തു. കഥക് ചെയ്തു. നീണ്ട നേരം നടന്നു. എന്നെ ആരോഗ്യവതിയും സുരക്ഷിതയുമാക്കാനായി ഞാന് പരിശ്രമിച്ചു കൊണ്ടേയിരുന്നു'' ശ്രിയ പറയുന്നു. അതേസമയം ഇടപെട്ട ഭര്‍ത്താവ് പറയുന്നത് ശ്രിയയോട് ഒന്നെങ്കില് ഐസ് ക്രീം അല്ലെങ്കില് ഹോട്ട് ചോക്ലേറ്റ് എതെങ്കിലും ഒന്നേ പാടുള്ളൂവെന്ന് പറയും, പക്ഷെ അവള്‍ക്ക് രണ്ടും വേണമായിരുന്നുവെന്ന് കൂട്ടിച്ചേര്‍ക്കുന്നുണ്ട്.\n''എനിക്ക് ആരോഗ്യവതിയായിരിക്കുകയും ഈ യാത്ര ആസ്വദിക്കാന് സാധിക്കുകയും ചെയ്യണമായിരുന്നു. ഈ മനോഹരമായ യാത്രയുടെ ഓരോ നിമിഷവും എനിക്ക് യഥാര്‍ത്ഥമായി തന്നെ അനുഭവിച്ച് അറിയണമായിരുന്നു. എങ്ങനെയായിരുന്നുവോ നടക്കേണ്ടിയിരുന്നത് അത് പോലെ തന്നെ. ഞാന് എങ്ങനെയാണ് പെരുമാറേണ്ടതെന്ന് ആരും പറഞ്ഞു തരേണ്ടതില്ലായിരുന്നു. ഗര്‍ഭകാലം എന്നത് ഞാനും കുഞ്ഞും ഒരുമിച്ചുള്ള സമയമായിരുന്നു. ആളുകള് എന്നെ നോക്കുന്നുണ്ടോ എന്ന ചിന്തയോടെ നടക്കാന് പോകാന് പറ്റില്ലായിരുന്നു. ഞാന് തയ്യാറാകുന്നത് വരെ ഈ വാര്‍ത്ത ലോകവുമായി പങ്കുവെക്കാന് ഇഷ്ടപ്പെട്ടിരുന്നില്ല. ഇപ്പോള് ഞാന് തയ്യാറാണ്. ജോലിയിലേക്ക് മടങ്ങുന്നു. ഇപ്പോള് ലോകവുമായി ഈ മനോഹരമായ വാര്‍ത്ത പങ്കുവെക്കാന് ഞാന് റെഡിയാണ്'' എന്നും താരം പറയുന്നു.\nതെന്നിന്ത്യൻ താരം ശ്രിയയുടെ വിവാഹം മാർച്ച് 12നല്ല, 19നായിരുന്നു | filmibeat Malayalam\n''കുഞ്ഞ് ജനിക്കുന്നതിന് തൊട്ട് മുമ്പത്തെ ദിവസം ശ്രിയ അമ്മയോട് ഫോണില് സംസാരിച്ചിരുന്നു. ഞങ്ങള്‍ക്കൊരു പെണ്‍കുഞ്ഞാണ് ജനിക്കാന് പോകുന്നതെന്ന് മനസിലായിരുന്നു. അപ്പോള് തന്നെ അമ്മ അവളെ രാധ റാണി എന്ന് വിളിക്കാന് തുടങ്ങിയിരുന്നു. എന്തുകൊണ്ടെന്ന് ഞാന് ചിന്തിച്ചു. രാധ എന്നാല് റഷ്യനില് സന്തോഷം എന്നാണ്. റഷ്യനും ഹിന്ദിയും സംസ്‌കൃതത്തില് നിന്നുമാണ് വരുന്നത്. ഞങ്ങളുടെ രണ്ടു പേരുടേയും ഭാഷയില് രാധ എന്നതിന് അര്‍ത്ഥം സന്തോഷം എന്നാണ്. അപ്പോള് തന്നെ മഖളുടെ പേര് അതായിരിക്കണമെന്ന് ഞങ്ങള് ഉറപ്പിച്ചു'' എന്നാണ് മകളുടെ പേരിനെക്കുറിച്ച് ശ്രിയയുടെ ഭര്‍ത്താവ് പറയുന്നത്.\nAlso Read: അയാളുടെ അച്ഛനാണ് മരിച്ചത്, ഷൂട്ട് പിന്നെ, അദ്ദേഹം പോയി വരട്ടെ; വിനുവിന് വേണ്ടി ഇടപെട്ട് മോഹന്‍ലാല്\n''ബാഴ്‌സലോണയില് കുട്ടിയുടെ ജനനത്തിന് മുമ്പ് തന്നെ പേര് രജിസ്റ്റര് ചെയ്യണമെന്നുണ്ട്. വളരെ വൈകാരികമായ നിമിഷമായിരുന്നു അത്. പ്രസവത്തിന് തയ്യാറെടുക്കുകയാണ്. ആ സമയമാണ് ഒരു പേരിനെക്കുറിച്ച് ചിന്തിക്കുന്നത്. ഞങ്ങള് പരസ്പരം നോക്കി. ആ നിമഷം തന്നെ ഇവളെ ഞങ്ങള് രാധ എന്നാണ് വിളിക്കാന് പോകുന്നതെന്ന് ഞങ്ങള് ഉറപ്പിച്ചിരുന്നു. മനോഹരമായൊരു നിമിഷമായിരുന്നു അത്'' ശ്രിയ പറയുന്നു.\nPrithviraj Heroine Shriya Saran Opens Up Her Baby Radha Is Planned And Was Normal Delivery\nStory first published: Thursday, October 14, 2021, 15:08 [IST]


Malayalam news || ഉഴുന്നുവടയെ ചൊല്ലിയുണ്ടായ തര്‍ക്കം: ഹോട്ടല് ഉടമയെ കുത്തിക്കൊന്നു\nഉഴുന്നുവടയെ ചൊല്ലിയുണ്ടായ തര്‍ക്കം: ഹോട്ടല് ഉടമയെ കുത്തിക്കൊന്നു\nകൊച്ചി വൈറ്റില ജനതയിലെ സിബിന് ഹോട്ടലുടമ വൈറ്റില മംഗലപ്പിള്ളി വീട്ടില് എം.ജെ.ജോണ്‍സണിനെ (48) ഹോട്ടലിനു സമീപം റോഡില്‍വച്ച് പട്ടാപ്പകല് കു്‌ത്തിക്കൊലപ്പെടുത്തി. ഉഴുന്നുവടയെ ചൊല്ലിയുണ്ടായ തര്‍ക്കമാണ് കൊലപാതകത്തില് കലാശിച്ചത്. സംഭവത്തില് ഡ്രൈവറും ഇടുക്കി പുളിയന്‍മല സ്വദേശിയുമായ രതീഷിനായി (27) പൊലീസ് തിരച്ചില് ആരംഭിച്ചു. ബുധനാഴ്‌ച രണ്ടരയോടെ പഴംവാങ്ങാനായി ബൈക്കില് പുറത്തേക്കിറങ്ങിയ ജോണ്‍സണ് തിരിച്ചുവരുമ്പോള് ഹോട്ടലിനു സമീപം റോഡില് ബൈക്ക് തടഞ്ഞുനിര്‍ത്തിയാണ് രതീഷ് ആക്രമണം നടത്തിയത്. ജോണ്‍സണിന്റെ കഴുത്തിനു ഭാഗത്ത് കുത്തിയശേഷം ഇയാള് ര്‌ക്ഷപ്പെട്ടു. സമീപവാസികള് ജോണ്‍സണിനെ ആശുപത്രിയില് എത്തിച്ചെങ്കിലും മരിച്ചു. രതീഷ് ഉച്ചയ്‌ക്ക് ഹോട്ടലില് എത്തി ഊണുകഴിക്കുന്നതിനിടെ ഉഴുന്നുവട വാങ്ങിയിരുന്നു. വട മോശമാണെന്നും പുളിയാണെന്നും പറഞ്ഞതോടെ ഇരുവരും തര്‍ക്കമായി. ബഹളം വര്‍ധിച്ചതോടെ കേടായ വടയ്‌ക്ക് പണം തരേണ്ടതില്ലെന്നു പറഞ്ഞ ജോണ്‍സണ് രതീഷിനെ ഇറക്കിവിടുകയായിരുന്നു. ഇതേതുടര്‍ന്നു മദ്യപിച്ചെത്തിയാണ് രതീഷ് ജോണ്‍സണിനെ ആക്രമിച്ചതെന്നു പൊലീസ് വ്യക്തമാക്കി.


kamalhasan | ഭയപ്പെടുന്നു; രാജ്യത്ത് കൊവിഡ് വൈറസ് പ്രതിരോധനടപടിയുടെ ഭാഗമായ ലോക്ക് ഡൗൺ നടപ്പാക്കിയതിൽ കൃത്യമായ ആസൂത്രണമില്ലായിരുന്നുവെന്ന് കമൽഹാസൻ - Malayalivartha.com Widgets Magazine\nഭയപ്പെടുന്നു; രാജ്യത്ത് കൊവിഡ് വൈറസ് പ്രതിരോധനടപടിയുടെ ഭാഗമായ ലോക്ക് ഡൗൺ നടപ്പാക്കിയതിൽ കൃത്യമായ ആസൂത്രണമില്ലായിരുന്നുവെന്ന് കമൽഹാസൻ\n06 APRIL 2020 02:51 PM IST\nലോക്ക് ഡൗണ് നടപടിയില് പ്രതിഷേധിച്ചു മക്കള് നീതി മയ്യം അധ്യക്ഷനും നടനുമായ കമല്‍ഹാസന്. രാജ്യത്ത് കൊവിഡ് വൈറസ് പ്രതിരോധനടപടിയുടെ ഭാഗമായ ലോക്ക് ഡൗൺ നടപ്പാക്കിയതിൽ കൃത്യമായ ആസൂത്രണമില്ലായിരുന്നുവെന്ന് കമൽഹാസൻ ആഞ്ഞടിച്ചു. നോട്ട് റദ്ദാക്കലിന് ശേഷമുണ്ടായ പ്രതിസന്ധി രാജ്യത്ത് ആവര്‍ത്തിക്കുമോ എന്ന് ഭയക്കുന്നതായും അദ്ദേഹം വ്യക്തമാക്കി. ഇതേകുറിച്ചു പ്രധാനമന്ത്രി നരേന്ദ്രമോദിക്ക് കത്തയച്ചതായും കമല്‍ഹാസന് പറഞ്ഞു.\nതമിഴ്നാട്ടില് അഞ്ഞൂറിലേറെ പേര്‍ക്കാണ് കൊവിഡ് സ്ഥിരീകരിച്ചത്. അതില് കൂടുതല് പേരും നിസാമുദ്ദീന് മര്‍ക്കസിലെ തബ്‍ലീഗ് സമ്മേളനത്തില് പങ്കെടുത്ത് മടങ്ങിയവരാണ്. ഇവര്\nനിരവധി വീടുകളില് ദിവസങ്ങളോളം കഴിഞ്ഞതിനാല് ഇവിടെ രോഗവ്യാപന സാധ്യത ഏറെയെന്ന് ആരോഗ്യ വകുപ്പ് ചൂണ്ടിക്കാട്ടി. തമിഴ്നാട്ടില് നിസാമുദ്ദീനില് നിന്നെത്തിയവരുടെ സമ്ബര്‍ക്കപ്പട്ടിക ഇപ്പോഴും പൂര്‍ത്തിയായിട്ടില്ല. ഇവരിൽ പലരും വീടുകള് കേന്ദ്രീകരിച്ച് പ്രാർത്ഥനാ ചടങ്ങ് നടത്തിയതായി വിവരം ലഭിച്ചതിനെത്തുടര്‍ന്ന് വനിതാ പ്രഭാഷകരിലേക്കും അന്വേഷണം വ്യാപിപ്പിച്ചു. നിരവധി വീടുകളിൽ ദിവസങ്ങളോളം കഴിഞ്ഞതിനാൽ രോഗവ്യാപന സാധ്യത ഏറെയെന്ന് ആരോഗ്യ വകുപ്പ് ചൂണ്ടിക്കാട്ടി. തമിഴ്നാട്ടിൽ നിസാമുദ്ദീനിൽ നിന്നെത്തിയവരുടെ നീണ്ട സമ്പർക്കപ്പട്ടിക ഇപ്പോഴും പൂർത്തിയായിട്ടില്ല. ഇതിനിടയിലാണ് വനിതാ പ്രഭാഷകരും വിവിധയിടങ്ങളിലെ വീടുകളിൽ പ്രാർത്ഥ ചടങ്ങുകൾ നടത്തിയതായി കണ്ടെത്തിയത്.\nഅതേസമയം തമിഴ്‌നാട്ടിൽ ലഹരിക്കായി പെയിന്റും വാര്‍ണിഷും കഴിച്ച് മൂന്ന് പേര് മരിച്ചു. തമിഴ്‌നാട്ടിലെ ചെങ്കല്‍പേട്ടിലാണ് സംഭവം. ശിവശങ്കര്, പ്രദീപ്, ശിവരാമന് എന്നിവരാണ് മരിച്ചത്. മൂവരും ഒരുമിച്ചാണ് പെയിന്റും വാര്‍ണിഷും കഴിച്ചത്. അതിന് പിന്നാലെ ഛര്‍ദ്ദിയും അസ്വസ്ഥതയും അനുഭവപ്പെട്ട ഇവര് കുഴഞ്ഞുവീഴുകയായിരുന്നു. ഉടന് തന്നെ ഇവരെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. കൊറോണ പ്രതിരോധത്തിന്റെ ഭാഗമായി രാജ്യത്ത് കേന്ദ്ര സര്‍ക്കാര് ലോക്ക്ഡൗണ് പ്രഖ്യാപിച്ചിരിക്കുകയാണ്. ഇതോടെ മദ്യശാലകള്‍ക്കും പൂട്ടുവീണിരുന്നു.


ആ 'ടൈറ്റില്' മലയാളി ഒരിക്കലും മറക്കില്ല | Malayalee Vision\nPublished: October 25, 2017 by: Web Desk\nജയന്, മമ്മൂട്ടി, മോഹന്‍ലാല് എന്നിവരെ സൂപ്പര് താര പദവിയിലേക്ക് ഉയര്‍ത്തിയ ഒട്ടനവധി ചിത്രങ്ങള് സമ്മാനിച്ച ഐ.വി.ശശിയെ ‘ആള്‍ക്കൂട്ടത്തിന്റെ സംവിധായകന്’ എന്നാണ് അറിയപ്പെടുന്നത്.\nകമല് ഹാസന്, മധു, രതീഷ്, ഉമ്മര്, സീമ, ഗീത, ഉര്‍വശി, സുകുമാരന്, സോമന്, റഹ്മാന്, ജനാര്‍ദനന്, ഇന്നസെന്റ്, ബാലന് കെ നായര്, ക്യാപ്റ്റന് രാജു, ലാലു അലക്‌സ്, ടി.ജി. രവി, പ്രതാപചന്ദ്രന്, സണ്ണി, അസീസ് അങ്ങിനെ നിരവധി അഭിനേതാക്കള്‍ക്ക് മലയാളി പ്രേക്ഷകര് എന്നും ഓര്‍ക്കുന്ന ശതമായ കഥാപാത്രങ്ങള് നല്‍കി. മലയാള സിനിമയില് ഇത്രയധികം നാളുകള് ജ്വലിച്ചു നിന്ന ഒരു സംവിധായകന് ഇല്ല.\nനാല് ഭാഷകളിലായി 180 ഓളം ചിത്രങ്ങള്, മലയാളത്തില് ഏറ്റവും അധികം ചിത്രങ്ങളും ഏറ്റവുമധികം ഹിറ്റുകളും അദ്ദേഹം നല്‍കി.\nഅവാര്‍ഡുകള്‍ക്കപ്പുറം ശ്രദ്ധിക്കപ്പെട്ടവ ആയിരുന്നു അദ്ധേഹത്തിന്റെ എല്ലാ ചിത്രങ്ങളും. രജനികാന്തും കമല് ഹാസനും അഭിനയിച്ച ‘അലാവുദീനും അത്ഭുതവിളക്കും’, ഈറ്റ, ഇണ, അങ്ങാടി, ഇതാ ഇവിടെ വരെ, ഈ നാട്, ആരൂഢം, അടിയൊഴുക്കുകള്, അവളുടെ രാവുകള്, കരിമ്പന, അതിരാത്രം, ആവനാഴി, തൃഷ്ണ, 1921, മൃഗയ, ദേവാസുരം അങ്ങിനെ എണ്ണിയാലൊടുങ്ങാത്ത ഹിറ്റുകള്. മലയാള സിനിമയുടെ ഒരു കാലഘട്ടത്തെ നിര്‍ണ്ണയിച്ച സംവിധായകന്. സ്‌കോട്ടിഷ് തൊപ്പിയണിഞ് നിഷ്‌കളങ്കമായ ചിരിയോടെയുള്ള അദ്ദേത്തിന്റെ മുഖം മലയാളിക്ക് ഒരിക്കലും മറക്കാനാകില്ല.\nജീവിത ഗന്ധിയായ ശക്തമായ പ്രമേയങ്ങളെ ശക്തമായ ഭാഷയില് അവതരിപ്പിച്ചതിലൂടെ മലയാളിയുടെ മനസ്സില് താങ്ങി നില്‍ക്കുന്ന നിരവധി കഥാപാത്രങ്ങളെ സമ്മാനിച്ചു. 80 കളില് ശക്തരായ സ്ത്രീ കഥാപാത്രങ്ങളെ അഭ്രപാളിയില് എത്തിച്ചു. ഒരു സംവിധായകന്റെ പേരില് ചിത്രം ശ്രദ്ധിക്കപ്പെടുകയും തിയറ്ററുകളിലേക്ക് പ്രേക്ഷകരെ ആകര്‍ഷിക്കുകയും ചെയ്തത് ഐ.വി ശശിയുടെ കാലത്താണ്. ബിഗ് ബജറ്റിലും ബിഗ് ക്യാന്‍വാസിലും മലയാള സിനിമ ചെയ്യാന് ഒരുപാട് സംവിധായകര്‍ക്കും നിര്‍മ്മാതാക്കള്‍ക്കും പ്രചോദനമേകി. ഒരു ഫ്രെയിമില് 100 ലധികം അഭിനേതാക്കളെ ഉള്‍ക്കൊള്ളിച്ചുകൊണ്ട് അനായാസത്തിലുള്ള ചിത്രീകരണം. സിനിമയുടെ എല്ലാ സാങ്കേതിക മേഖലയിലും അറിവുള്ള ചുരുക്കം ചില സംവിധായകരില് ഒരാളായിരുന്നു അദ്ദേഹം. കലാസംവിധായകനായി ചലച്ചിത്ര രംഗത്തെക്കു വന്നു.\n2015ല് കേരളം സര്‍ക്കാര് ജെ.സി ഡാനിയേല് പുരസ്‌ക്കാരം നല്‍കി ആദരിച്ചു. ആദ്യ ചിത്രം ‘ഉത്സവം’. 1982ല് ആരൂഢം എന്ന ചിത്രത്തിന് നര്‍ഗീസ് ദത്ത് അവാര്‍ഡ്. 1976ല് മികച്ച കലാസംവിധായാനുള്ള സംസ്ഥാന അവാര്‍ഡ്, 1984ല് ‘ആള്‍ക്കൂട്ടത്തില് തനിയെ’, 1988ല് ‘1921’, 1989ല് ‘മൃഗയ’ എന്നിവയ്ക്കും സംസ്ഥാന അവാര്‍ഡുകള് ലഭിച്ചു.\nഇതാ മമ്മൂട്ടിയുടെ ‘വടക്കന് വാര്‍സ്’; വടക്കന് വീരഗാഥയുടെ കിടിലന് ഇംഗ്ലീഷ് ട്രെയിലര് ഒരുക്കി ട്രോളര്‍മാര്\nകമലും രജനിയും വ്യത്യസ്തമായ വഴികളില് ; പക്ഷേ ലക്ഷ്യം ഒന്ന് രജനി\nനെല് പാടം നികത്താന് ശ്രമം ; നിര്‍മ്മാതാവ് ആന്റണി പെരുമ്പാവൂരിനെതിരെ പ്രതിഷേധവുമായി സിപിഎം


Palakkad Murder|സഞ്ജിത്തിന്റെ കൊലപാതകം; മൂന്നുപേർ കസ്റ്റഡിയിൽ; ഇവരുടെ പങ്ക് അന്വേഷിക്കുന്നുവെന്ന് പൊലീസ് | three under custody in connection with sanjith murder case\nPalakkad Murder|സഞ്ജിത്ത് കൊലപാതകം ; മൂന്നുപേർ കസ്റ്റഡിയിൽ; ഇവരുടെ പങ്ക് അന്വേഷിക്കുന്നുവെന്ന് പൊലീസ്\nനിരവധി SDPI പ്രവർത്തകരുടെ മൊഴിയെടുക്കുകയും ഫോൺ രേഖകൾ പരിശോധിക്കുകയും ചെയ്തിരുന്നു. മൊഴികളുടെയും തെളിവുകളുടെയും അടിസ്ഥാനത്തിലാണ് പ്രതികളുമായി ബന്ധമുണ്ടെന്ന് കരുതുന്നവരിലേക്ക് അന്വേഷണ സംഘമെത്തിയത്\nPalakkad, First Published Nov 22, 2021, 12:03 PM IST\nപാലക്കാട്: ആർ എസ് എസ് പ്രവർത്തകൻ സഞ്ജിത്തിൻരെ(sanjith) കൊലപാതകവുമായി(murder) ബന്ധപ്പെട്ട് മൂന്ന് പേർ കസ്റ്റഡിയിൽ(custody). പാലക്കാട് സ്വദേശി സുബൈർ, നെന്മാറ സ്വദേശികളായ സലാം, ഇസ്ഹാക്ക് എന്നിവരാണ് പിടിയിലായത്. മുണ്ടക്കയത്തെ ബേക്കറി തൊഴിലാളിയാണ് സുബൈർ. സുബൈറിൻ്റെ മുറിയിൽ നിന്നാണ് മറ്റുള്ളവരെ പിടികൂടിയത്. കേസിൽ ഇവർക്കുള്ള പങ്കിനെക്കുറിച്ച് അന്വേഷിച്ചു വരികയാണെന്ന് പൊലീസ് അറിയിച്ചു.\nഇക്കഴിഞ്ഞ 15ാം തിയതി തിങ്കളാഴ്ചയാണ് സഞ്ജിത്തിന്റെ കൊലപാതകം നടന്നത്. ഭാര്യയുമായി ബൈക്കിൽ വരവെ തടഞ്ഞ് നിർത്തി വെട്ടിവീഴ്ത്തുകയായിരുന്നു. നിരവധി SDPI പ്രവർത്തകരുടെ മൊഴിയെടുക്കുകയും ഫോൺ രേഖകൾ പരിശോധിക്കുകയും ചെയ്തിരുന്നു. മൊഴികളുടെയും തെളിവുകളുടെയും അടിസ്ഥാനത്തിലാണ് പ്രതികളുമായി ബന്ധമുണ്ടെന്ന് കരുതുന്നവരിലേക്ക് അന്വേഷണ സംഘമെത്തിയത്.\nഅതിനിടെ പൊലീസ് അന്വേഷണം പര്യാപ്തമല്ലെന്നും കേസ് എൻഐഎ ഏറ്റെടുക്കണമെന്നുമാണ് ബിജെപിയും ആർ എസ് എസും ആവശ്യപ്പെടുന്നത്. ബി ജെ പി സംസ്ഥാന അധ്യക്ഷൻ കെ.സുരേന്ദ്രൻ കേന്ദ്ര ആഭ്യന്തര മന്ത്രി അമിത് ഷായെക്കണ്ട് ഇക്കാര്യം ആവശ്യപ്പെടും. പൊലീസിനെതിരെ സംസ്ഥാന വ്യാപക പ്രതിഷേധത്തിനും ബിജെപി അഹ്വാനം ചെയ്തിട്ടുണ്ട്. പ്രത്യക്ഷ സമരത്തിലേക്ക് ബി ജെ പി പോകുന്നതിന് മുമ്പ് പ്രതികളെ വലയിലാക്കാനാണ് പോലീസ് നീക്കം\nLast Updated Nov 22, 2021, 12:26 PM IST


മുടികൊഴിച്ചില് തടയാന് ഈ അഞ്ച് ഭക്ഷണങ്ങള് ശീലമാക്കൂ – Chandrika Daily\nBy web desk3Wednesday September 16, 2020 20:31 pm\nമുടികൊഴിച്ചില് തടയാന് ഈ അഞ്ച് ഭക്ഷണങ്ങള് ശീലമാക്കൂ\nമുടിയുടെ ആരോഗ്യം സംരക്ഷിക്കാന് സഹായിക്കുന്ന ചില സൂപ്പര് ഫുഡ്‌സ് ആഹാരത്തില് ഉള്‍പ്പെടുത്തണം\nമുടികൊഴിച്ചിലിന് പരിഹാരം കാണാന് നിരവധി മാര്‍ഗങ്ങള് തേടുന്നവരുണ്ട്. ഭക്ഷണക്രമത്തില് വരുത്തുന്ന മാറ്റങ്ങള് മുടികൊഴിച്ചിലിന് ഒരു പരിഹാരമായാലോ? മുടിയുടെ ആരോഗ്യം സംരക്ഷിക്കാന് സഹായിക്കുന്ന ചില സൂപ്പര് ഫുഡ്‌സ് ആഹാരത്തില് ഉള്‍പ്പെടുത്തണം.\nമുടി സംരക്ഷണത്തിന് സഹായിക്കുന്ന സൂപ്പര് ഫുഡ്‌സ് ഇവയാണ്\nമുടിവളര്‍ച്ചയ്ക്ക് സഹായിക്കുന്ന ഏറ്റവും നല്ല ആഹാരമാണ് മധുരക്കിഴങ്ങ്. മുടിവളര്‍ച്ചയെ ത്വരിതപ്പെടുത്തുന്ന ബീറ്റാ കരോട്ടിന് എന്ന ഘടകം മധുരക്കിഴങ്ങില് ധാരാളമുണ്ട്. തലയോട്ടിയിലെ സെബത്തിന്റെ ഉത്പാദനം വര്‍ധിപ്പിക്കുകയും അതുവഴി മുടിക്ക് ആവശ്യമായ പോഷകഘടകങ്ങള് കിട്ടുന്നുണ്ടെന്ന് ഉറപ്പുവരുത്തുകയും മുടിക്ക് മോയ്‌സ്ചറൈസേഷന് നല്‍കുകയും ചെയ്യുന്നു.\nകടുംനിറത്തിലുള്ള ചീരകള് മുടിവളര്‍ച്ചയെ നല്ല രീതിയില് സഹായിക്കും. വിറ്റമിന് എ, വിറ്റമിന് സി, അയണ് എന്നിവയാല് സമ്പുഷ്ടമായ ചീര ശരീരത്തിലെ സെബത്തിന്റെ ഉത്പാദനം വര്‍ധിപ്പിക്കുകയും തലയോട്ടിക്ക് സ്വാഭാവികമായ മോയ്‌സചറൈസിങ് ഇഫക്ട് പ്രദാനം ചെയ്യുകയും ചെയ്യുന്നു. ധാരാളം പോഷകങ്ങളും മിനറല്‍സും ചീരയിലയില് അടങ്ങിയിട്ടുണ്ട്.\n3. ഫ്‌ലാക്‌സ് സീഡ്‌സ്\nഒമേഗ ത്രീ ഫാറ്റി ആസിഡ്, വിറ്റമിന് ഇ എന്നിവയുടെ കലവറയാണ് ഫ്‌ലാക്‌സ് സീഡ്‌സ്. ഇവ രണ്ടും മുടിവളര്‍ച്ചയ്ക്ക് ഏറെ സഹായകരമാണ്. ഫ്‌ലാക്‌സ് സീഡ്‌സ് ദിവസവും ആഹാരത്തില് ഉള്‍പ്പെടുത്തിയാല് അതിന്റെ പോഷകഗുണങ്ങള് ശരീരത്തിലെത്തുകയും അതു മുടിവളര്‍ച്ചയെ സഹായിക്കുകയും ചെയ്യും.\nദിവസവും ഒരു അവക്കാഡോ ശീലമാക്കിയാല് 20 ശതമാനം വരെ വിറ്റാമിന് ഇ ശരീരത്തിന് ലഭിക്കും. ഒമേഗ ത്രീ ഫാറ്റി ആസിഡ്, വിറ്റാമിന് ഇ എന്നിവയാല് സമ്പുഷ്ടമാണ് അവക്കാഡോ. ഇതും നിത്യജീവിതത്തിന്റെ ഭാഗമാക്കിയാല് മുടിയുമായി ബന്ധപ്പെട്ട പ്രശ്‌നങ്ങളെല്ലാം മാറുകയും മുടിവളര്‍ച്ച വേഗത്തിലാകുകയും ചെയ്യും.\nമുടിവളര്‍ച്ചയ്ക്കാവശ്യമായ ബയോട്ടിനും പ്രോട്ടീനും ധാരാളമായി മുട്ടയിലടങ്ങിയിട്ടുണ്ട്. മുടിവളര്‍ച്ച വേഗത്തിലാക്കുക മാത്രമല്ല മുട്ട ചെയ്യുന്നത് മറിച്ച് മുടിക്കു തിളക്കവും മിനുസവും പ്രദാനം ചെയ്യുകയും ചെയ്യും. ബയോട്ടിന്റെ കുറവാണ് മുടികൊഴിച്ചില്, മുടിയുടെ അറ്റം പിളരല് തുടങ്ങിയ ആരോഗ്യ പ്രശ്‌നങ്ങള്‍ക്കു കാരണം.\nCategories: Health Tags: HAIR FALL


shine tom chacko talks about mammootty amal neerad's bigband bilal movie | ബിഗ്ബി ഹിറ്റല്ലെന്ന് പറയുന്നവര് ബിലാലിന് കാത്തിരിക്കുന്നത് എന്തിന്? തുറന്നുപറഞ്ഞ് ഷൈന് ടോം ചാക്കോ - Malayalam Filmibeat\n| Updated: Thursday, February 18, 2021, 11:12 [IST]\nമെഗാസ്റ്റാര് മമ്മൂട്ടിയുടെ ബിലാലിനായി വലിയ ആവേശത്തോടെയാണ് ആരാധകര് കാത്തിരിക്കുന്നത്. പതിനാല് വര്‍ഷത്തിന് ശേഷമാണ് മമ്മൂക്കയുടെതായി തരംഗമായ ബിഗ്ബിക്ക് രണ്ടാം ഭാഗവുമായി അണിയറ പ്രവര്‍ത്തകര് എത്തുന്നത്. വലിയ താരനിര തന്നെ അണിനിരക്കുന്ന ചിത്രത്തിനായി പ്രതീക്ഷകളോടെ എല്ലാവരും ഉറ്റുനോക്കുന്നു. തിയ്യേറ്റര് റിലീസിന് ശേഷമാണ് ബിഗ്ബിയെ ആരാധകര് ഏറ്റെടുത്തത്. മമ്മൂട്ടിയുടെ ബിലാല് ജോണ് കുരിശ്ശിങ്കല് എന്ന കഥാപാത്രം മിക്കവരിലും ആവേശമുണ്ടാക്കിയിരുന്നു.\nമമ്മൂക്കയുടെ സ്‌റ്റൈലിഷ് ലുക്കും മാസ് ഡയലോഗുകളുമെല്ലാം തരംഗമായി മാറി. അതേസമയം ബിഗ്ബിയെ കുറിച്ച് നടന് ഷൈന് ടോം ചാക്കോ പറഞ്ഞ കാര്യങ്ങള് വൈറലായിരുന്നു. ടൈംസ് ഓഫ് ഇന്ത്യക്ക് നല്‍കിയ അഭിമുഖത്തിലാണ് മമ്മൂട്ടി ചിത്രത്തെ കുറിച്ച് നടന് മനസുതുറന്നത്. ബിഗ് ബി പരാജയമായിരുന്നു എന്ന് ചിലരൊക്കെ പറയുന്നത് കേട്ടിട്ടുണ്ട്.\nഹിറ്റ് അല്ലായിരുന്നെങ്കില് അതിന്റെ രണ്ടാം ഭാഗത്തിനായി കാത്തിരിക്കുന്നത് എന്തിനാണ് എന്ന് ഷൈന് ടോം ചാക്കോ ചോദിക്കുന്നു. ബിഗ്ബി വരുന്നത് വരെ ഇത്രയേറെ പുതുമുഖങ്ങള് ഒന്നിച്ച് അണിനിരന്ന ഒരു സിനിമ ഉണ്ടായിരുന്നില്ല. അതുവരെയുളള ശീലങ്ങളെയൊക്കെ മാറ്റിയെഴുതിയ ഒരു ദൃശ്യവിരുന്ന് തന്നെയായിരുന്നു ആ ചിത്രം. ഷൈന് പറയുന്നു.\nഎന്നിരുന്നാലും ആ ചിത്രം പരാജയമായിരുന്നു എന്ന് ചിലരൊക്കെ പറയുന്നത് കേട്ടിട്ടുണ്ട്. ഹിറ്റ് അല്ലായിരുന്നെങ്കില് അതിന്റെ രണ്ടാം ഭാഗത്തിനായി കാത്തിരിക്കുന്നത് എന്തിനാണ്. ഷൈന് ടോം ചാക്കോ ചോദിക്കുന്നു. അതേസമയം താന് ബിഗ്ബിയുടെ വലിയ ആരാധകനാണെന്നും നടന് പറഞ്ഞു. കറുത്തപക്ഷികള് എന്ന ചിത്രത്തില് സഹസംവിധായകരായി ഞാനും ആഷിക്ക് അബുവും പ്രവര്‍ത്തിച്ചിരുന്നു.\nഅന്ന് അമല് നീരദും ടീമും മമ്മൂക്കയെ കാണാന് എത്തി. മുംബൈയില് രാംഗോപാല് വര്‍മ്മയുടെ കുടെയൊക്കെ ജോലി ചെയ്യുന്നയാള് എന്ന ആമുഖത്തോടെയാണ് അമലിനെ ആഷിക്ക് എനിക്ക് പരിചയപ്പെടുത്തിയതെന്നും ഷൈന് ടോം ചാക്കോ പറഞ്ഞു. അതേസമയം ബിലാലിന് മുന്‍പുളള മമ്മൂട്ടി-അമല്‍നീരദ് ചിത്രം ഭീഷ്മപര്‍വ്വത്തില് ഷൈന് ടോം ചാക്കോയും അഭിനയിക്കുന്നുണ്ട്.\nദുല്‍ഖര് സല്‍മാന് നിര്‍മ്മിക്കുന്ന അടിയുടെ സെറ്റില് വെച്ചാണ് അമല്‍നീരദ് ഭീഷ്മപര്‍വ്വത്തിന്റെ കഥ പറഞ്ഞതെന്ന് നടന് പറയുന്നു. പെട്ടെന്ന് തന്നെ സിനിമയില് അഭിനയിക്കാമെന്നുറപ്പിച്ചു. അമല് നീരദിനൊപ്പം ഒരു സിനിമ ചെയ്യണമെന്നുളളത് ഒരുപാട് നാളത്തെ ആഗ്രഹമായിരുന്നു. എന്നാല് അവസരം ചോദിക്കാനുളള മടികൊണ്ടാണ് ഇത്രയും വൈകിയതെന്നും അഭിമുഖത്തില് ഷൈന് ടോം ചാക്കോ പറഞ്ഞു.\nഅതേസമയം ഓപ്പറേഷന് ജാവ എന്ന ചിത്രമാണ് ഷൈന് ടോം ചാക്കോയുടെതായി ഒടുവില് പുറത്തിറങ്ങിയത്. ത്രില്ലര് സിനിമയ്ക്ക് മികച്ച പ്രതികരണമാണ് തിയ്യേറ്ററുകളില് ലഭിച്ചത്. ഓപ്പറേഷന് ജാവയ്ക്ക് മുന്‍പ് ലവ് എന്ന ചിത്രവും ഷൈന് ടോം ചാക്കോയുടെതായി പുറത്തിറങ്ങി. ഖാലിദ് റഹ്മാന് സംവിധാനം ചെയ്ത സിനിമയില് രജിഷ വിജയനായിരുന്നു നടന്റെ നായിക. നിലവില് കൈനിറയെ ചിത്രങ്ങളാണ് നടന്റെതായി അണിയറയില് ഒരുങ്ങിക്കൊണ്ടിരിക്കുന്നത്.\nRead more about: mammootty shine tom chacko Amal neerad\nshine tom chacko talks about mammootty amal neerad's bigband bilal movie


തിരുവനന്തപുരം - കാസര്‍കോട് വെറും നാല് മണിക്കൂര്; അന്തിമ റൂട്ട് റെഡി! | Thiruvananthapuram to Kasargod Semi High Speed Silver Line Final Rout Map\nതിരുവനന്തപുരം - കാസര്‍കോട് വെറും നാല് മണിക്കൂര്; അന്തിമ റൂട്ട് റെഡി!\nനിര്‍ദിഷ്ട പാതയുടെ അന്തിമ റൂട്ട് കേരള റെയില് ഡെവലപ്മെന്റ് കോര്‍പ്പറേഷന്(കെ-റെയില്) പ്രസിദ്ധീകരിച്ചു. വിശദമായ പദ്ധതി റിപ്പോര്‍ട്ട് (ഡി.പി.ആര്.) കെ-റെയില് ബോര്‍ഡ് യോഗം അംഗീകരിച്ചു. ഈ വര്‍ഷം നിര്‍മ്മാണം തുടങ്ങി അഞ്ചു വര്‍ഷം കൊണ്ട് പൂര്‍ത്തിയാക്കുകയാണ് ലക്ഷ്യം.\nTrivandrum, First Published Apr 25, 2020, 3:30 PM IST\nതിരുവനന്തപുരം: തലസ്ഥാന നഗരയില് നിന്നും കാസര്‍കോട് വരെ നാല് മണിക്കൂറിനകം യാത്ര സാധ്യമാക്കുന്ന അര്‍ദ്ധ അതിവേഗ റെയില്‍പ്പാതയുടെ ( സില്‍വര് ലൈന് ) കരട് രൂപരേഖയായി. തിരുവനന്തപുരം മുതല് തിരൂര് വരെ നിലവിലെ റെയില്‍പ്പാതയില് നിന്ന് മാറിയും തുടര്‍ന്ന് കാസര്‍കോട് വരെ നിലവിലുള്ളതിന് സമാന്തരമായുമായിരിക്കും നിര്‍ദിഷ്ട പാത.\nതിരുവനന്തപുരത്തുനിന്ന് 11 ജില്ലകളിലൂടെ 530.6 കിലോമീറ്റര് പിന്നിട്ട് കാസര്‍കോട്ടെത്തുന്ന സില്‍വര് ലൈനില് 11 സ്റ്റേഷനുകളുണ്ടാകും. തിരുവനന്തപുരം, കൊല്ലം, ചെങ്ങന്നൂര്, കോട്ടയം, എറണാകുളം, നെടുമ്പാശ്ശേരി വിമാനത്താവളം, തൃശ്ശൂര്, തിരൂര്, കോഴിക്കോട്, കണ്ണൂര്, കാസര്‍കോട് എന്നിങ്ങനെയാണ് സ്റ്റേഷനുകള്. സാധ്യതാപഠന റിപ്പോര്‍ട്ടിലുണ്ടായിരുന്ന കാക്കനാട് സ്റ്റേഷനുപുറമെ കൊച്ചി(നെടുമ്പാശ്ശേരി) വിമാനത്താവളത്തില് പുതിയ സ്റ്റേഷനുണ്ടാകും. പദ്ധതി ചെലവ് 63,941 കോടി രൂപ.\nപൈതൃക സ്ഥാപനങ്ങളെയും ആരാധനാലയങ്ങളെയും ഒഴിവാക്കാന്‍വേണ്ടി സാധ്യതാ പഠന റിപ്പോര്‍ട്ടിലെ അലൈന്‍മെന്റില് പലയിടത്തായി പരമാവധി പത്തുമുതല് 50 മീറ്റര് വരെ മാറ്റം വരുത്തിയിട്ടുണ്ട്. സാങ്കേതിക സവിശേഷതകളും നിലവിലെ റെയില്‍പ്പാതയിലെ കൊടുംവളവുകളും കാരണം പുതിയ സ്ഥലങ്ങളിലൂടെയാണ് പാത കടന്നു പോകുക. തിരുവനന്തപുരത്ത് കൊച്ചുവേളിയില്‍നിന്ന് തുടങ്ങി. കഴക്കൂട്ടം, ആറ്റിങ്ങല്, കല്ലമ്പലം, പാരിപ്പള്ളി, കൊട്ടിയം, മുഖത്തല, കുണ്ടറ, തെങ്ങമം, നൂറനാട്, മുതുകാട്ടുകര, കിടങ്ങയം, കൊഴുവല്ലൂര്, മുളക്കുഴ വഴി ചെങ്ങന്നൂരില് പ്രവേശിക്കും. പിരളശ്ശേരി എല്.പി.സ്‌കൂളിനുസമീപം വല്ലന റോഡിലെ ടൂട്ടൂസ് ട്രാവല്‍സിനടുത്താണ് ചെങ്ങന്നൂരിലെ നിര്‍ദിഷ്ട സ്റ്റേഷന്.\nഅവിടെനിന്ന് നെല്ലിക്കല് കോയിപ്പുറം, നെല്ലിമല, ഇരവിപേരൂര്, കല്ലൂപ്പാറ, മുണ്ടിയപ്പള്ളി, മാടപ്പള്ളി, വാകത്താനം, വെള്ളൂത്തുരുത്തി, പാറയ്ക്കല് കടവ്, കൊല്ലാട്, കടുവാക്കുളം വഴി കോട്ടയത്തേക്ക്. അവിടെ നിലവിലുള്ള റെയില് വേസ് സ്റ്റേഷനു തെക്കുമാറി മുട്ടമ്പലം ദേവലോകം ഭാഗത്താണ് നിര്‍ദിഷ്ട സ്റ്റേഷന്. കോട്ടയത്തുനിന്ന് എറണാകുളം കാക്കനാട്ടേക്ക്. അവിടെനിന്ന് നെടുമ്പാശ്ശേരി എയര്‍പോര്‍ട്ട്, തൃശ്ശൂര്, തിരൂരില് എത്തും. തിരൂര് മുതല് കാസര്‍കോട് വരെ നിലവിലെ പാതയ്ക്ക് സമാന്തരമായിരിക്കും.\nരണ്ട് പുതിയ റെയില്‍വേ ലൈനുകള് ചേര്‍ത്ത് ഹരിത ഇടനാഴിയായി നിര്‍മിക്കുന്ന ഈ പാതയിലൂടെ മണിക്കൂറില് 200 കിലോമീറ്റര് വേഗത്തില് ട്രെയിനുകള്‍ക്ക് സഞ്ചരിക്കാനാകും. പുതിയ പാത വരുന്നതോടെ റോഡിലെ കുരുക്കുകള് ഒരുപരിധിവരെ ഒഴിവാക്കാനാകും. ഏറെ തിരക്കുള്ള തിരുവനന്തപുരം-എറണാകുളം യാത്രാസമയം പുതിയ പാതയിലൂടെ വെറും ഒന്നര മണിക്കൂറായി ചുരുങ്ങും എന്നതാണ് ശ്രദ്ധേയം.\nSemi High Speed Silver Line\nSemi High Speed Silver Line Rout Map\nThiruvananthapuram to Kasargod Semi High Speed\nThiruvananthapuram to Kasargod Train\nഅര്‍ദ്ധ അതിവേഗ റെയില്‍പ്പാത


വിദ്യാർഥിയുടെ മരണം: സഹപാഠികൾ ക്രൂരമായി മർദിച്ചെന്ന് സൂചന | Plus Two Student Death | Crime | Manorama News\nമനോരമ ലേഖകൻ August 20, 2019 12:47 PM IST\nകൊല്ലം ∙ പ്ലസ് ടു വിദ്യാർഥി സ്കൂൾ വരാന്തയിൽ കുഴഞ്ഞുവീണു മരിച്ച സംഭവം വഴിത്തിരിവിലേക്ക്. കുട്ടിയെ സഹപാഠികൾ ക്രൂരമായി മർദിച്ചതിനെതുടർന്നാണു മരണമെന്നതിന്റെ സൂചനകൾ പുറത്തുവന്നു. പൊലീസ് അന്വേഷണം തുടങ്ങി. അഞ്ചാലുംമൂട് ഗവ. ഹയർ സെക്കൻഡറി സ്കൂളിലെ പ്ലസ് ടു കൊമേഴ്സ് വിദ്യാർഥി അഷ്ടമുടി മാതാ ഭവനിൽ സന്തോഷിന്റെ ഭവൻ ലിബിൻ സന്തോഷ് (17) ആണു ഇന്നലെ സ്കൂളിൽ കുഴഞ്ഞു വീണു മരിച്ചത്.\nസഹപാഠിയെ കത്രിക കൊണ്ട് കുത്തിക്കൊന്നു; ദേഷ്യം മാറാതെ ക്രിക്കറ്റ് സ്റ്റംപ് കൊണ്ടടിച്ചു\nമുകൾ നിലയിലെ ക്ലാസ് മുറിയിൽ ഇരുന്നു ഭക്ഷണം കഴിച്ച ശേഷം സുഹൃത്തുക്കൾക്കൊപ്പം വരാന്തയിൽ നിൽക്കുന്നതിനിടെ കുഴഞ്ഞു വീഴുകയായിരുന്നു. അധ്യാപകരും വിദ്യാർഥികളും ചേർന്നു ആശുപത്രിയിലെത്തിച്ചപ്പോഴേക്കും മരിച്ചിരുന്നു. മൃതദേഹം ഇന്നു പാരിപ്പള്ളി ഗവ. മെഡിക്കൽ കോളജിൽ പോസ്റ്റുമോർട്ടം ചെയ്യും. പോസ്റ്റുമോർട്ടം റിപ്പോർട്ട് കിട്ടിയാലേ മരണകാരണം വ്യക്തമാകൂ.\nഅധ്യയന വർഷം തുടങ്ങിയതു മുതൽ കൊമേഴ്സ്- സയൻസ് വിഭാഗങ്ങളിലെ ചില കുട്ടികൾ തമ്മിൽ വഴക്ക് പതിവായിരുന്നുവത്രെ. ഇതിന്റെ തുടർച്ചയായാണു ലിബിനെ ഒരു സംഘം മർദിച്ചതെന്നു പറയുന്നു. ഇതുസംബന്ധിച്ചു വിദ്യാർഥികൾ തമ്മിൽ മൊബൈൽ ഫോണിൽ സംസാരിക്കുന്നതിന്റെ ഓഡിയോ പുറത്തുവന്നു. ഇതു കേന്ദ്രീകരിച്ചാണു പൊലീസ് അന്വേഷണം. ലിബിനെ ഒരു സംഘം മർദിച്ചതായും തലയുടെ പിൻഭാഗത്തു പരുക്കേറ്റെന്നും ഒരു വിദ്യാർഥി പറയുന്നതായി ശബ്ദരേഖയിലുണ്ട്.


നടൻ യതികുമാറിന്റെ മകന്റെ വിവാഹത്തിന് ഒത്തുകൂടി സാന്ത്വനം താരങ്ങൾ.!! സാന്ത്വനം ജയന്തിയും ഭർത്താവും അടിച്ചുപൊളിച്ച വിവാഹദൃശ്യങ്ങൾ കണ്ടോ ?\nBy admin\t Last updated Mar 18, 2022 48\nകുടുംബപ്രേക്ഷകരുടെ പ്രിയപരമ്പരയാണ് സാന്ത്വനം. ഏറെ ആരാധകരുള്ള പരമ്പരയിലെ ഓരോ താരങ്ങളും പ്രേക്ഷകർക്ക് പ്രിയപ്പെട്ടവർ തന്നെ. സാന്ത്വനത്തിലെ ശങ്കരൻ മാമയെ സാന്ത്വനം ആരാധകർക്കെല്ലാം ഏറെയിഷ്ടമാണ്. സാന്ത്വനത്തിലെ നായികാതുല്യമായ കഥാപാത്രം അഞ്ജലിയുടെ അച്ഛനാണ് ശങ്കരൻ മാമ. നടൻ യതികുമാറാണ് സാന്ത്വനത്തിലെ ശങ്കരൻ മാമയാകുന്നത്. ഇപ്പോഴിതാ യതികുമാറിന്റെ മകൻറെ വിവാഹത്തിന് സാന്ത്വനം താരങ്ങൾ എത്തിയതിന്റെ വിശേഷങ്ങളാണ്\nസോഷ്യൽ മീഡിയ ഏറ്റെടുത്തിരിക്കുന്നത്. ഇതുമായി ബന്ധപ്പെട്ട് നടനും ടെലിവിഷൻ പ്രൊഡ്യൂസറുമായ ആൽബി ഫ്രാൻസിസ് ഇൻസ്റ്റാഗ്രാമിൽ ഒരു പോസ്റ്റും പങ്കുവെച്ചിരുന്നു. സാന്ത്വനത്തിലെ ജയന്തിയായി വേഷമിടുന്ന അപ്സരയുടെ ഭർത്താവാണ് ആൽബി. താരം പങ്കുവെച്ച ഇൻസ്റ്റാഗ്രാം പോസ്റ്റിലെ ഫോട്ടോയിൽ യതികുമാറിനൊപ്പം ആൽബിയും അപ്സരയും ഒപ്പം ചിപ്പിയും ഭർത്താവ് രഞ്ജിത്തുമാണ് ഉള്ളത്. “ഞങ്ങൾക്കിത് സീരിയൽ മാത്രമല്ല, കുടുംബവിശേഷം കൂടിയാണ്. കുടുംബത്തിന്റെ ഒത്തുചേരൽ\nകൂടിയാണ്” ഇങ്ങനെയാണ് ആൽബി തന്റെ ഇൻസ്റ്റാഗ്രാം പോസ്റ്റിൽ കുറിച്ചത്. ഈയിടെയാണ് അപ്സരയും ആൽബിയും വിവാഹിതരായത്. ഇവരുടേത് ഒരു പ്രണയവിവാഹമായിരുന്നു. ആൽബി സംവിധാനം ചെയ്ത “ഒള്ളത് പറഞ്ഞാൽ” എന്ന ടെലിവിഷൻ പരമ്പരയിൽ അപ്സര ആയിരുന്നു പ്രധാന കഥാപാത്രത്തെ അവതരിപ്പിച്ചത്. ആ പരമ്പരയിലെ അഭിനയത്തിന് അപ്സരക്ക് സംസ്‌ഥാന അവാർഡും ലഭിച്ചിരുന്നു. മികച്ച പരമ്പരക്കുള്ള സംസ്ഥാന പുരസ്‌കാരം ലഭിക്കുക വഴി ആൽബിയും അംഗീകരിക്കപ്പെട്ടിരുന്നു.\nസാന്ത്വനത്തിലെ സഹതാരത്തിന്റെ മകന്റെ വിവാഹത്തിന് അപ്സര തിളങ്ങിയത് താരത്തിന്റെ ആരാധകർ ആഘോഷമാക്കുകയായിരുന്നു. അതേ സമയം സീരിയൽ രംഗത്ത് നിന്നുള്ള മറ്റ് പല പ്രമുഖരും വിവാഹത്തിന് എത്തിയിരുന്നു. നടി സീമ ജി നായരും വിവാഹത്തിനെത്തിയതിന്റെ ചിത്രങ്ങൾ സോഷ്യൽ മീഡിയയിൽ പങ്കുവെച്ചിരുന്നു. നടന്മാരായ സാജൻ സൂര്യക്കും കിഷോർ സത്യക്കും ഒപ്പമുള്ള ചിത്രങ്ങളാണ് സീമ പങ്കുവെച്ചത്. വിവാഹത്തിന് അഞ്ജലിയും ശിവനും എത്താത്തത് എന്താണെന്നാണ് ഒരു കൂട്ടം പ്രേക്ഷകർ ചോദിക്കുന്നത്.\nഭർത്താവിനോട് പ്രസവിക്കാൻ പറയാൻ പറ്റുമോ.!! ഒരുത്തിയുടെ വിശേഷങ്ങൾ പങ്കുവെച്ച് മലയാളിയുടെ സ്വന്തം ബാലാമണി.!!\nവീണ്ടും സോഷ്യൽ മീഡിയയിൽ കയ്യടി നേടി നിത്യാദാസും മകളും.!! രണ്ട് ലുക്കും പൊളിയെന്ന് ആരാധകർ.!!


Latest News – Travancore News\nഎറണാകുളം:നെട്ടൂരില് പ്രായപൂര്‍ത്തിയാകാത്ത മകളെ ശല്യം ചെയ്തത് ചോദ്യം ചെയ്ത പിതാവിനെ കുത്തി പരുക്കേല്‍പ്പിച്ച കേസില് മുഖ്യപ്രതി പിടിയില്. ഒന്നാം പ്രതി നെട്ടൂര് സ്വദേശി ജിന്‍ഷാദിനെയാണ് പോലീസ് അറസ്റ്റ് ചെയ്തത്. കേസിലെ…\nകൊച്ചി:കൊട്ടിയൂര് പീഡനക്കേസ് പ്രതി ഫാ. റോബിന് വടക്കുംചേരിക്ക് ശിക്ഷയില് ഇളവ് നല്‍കി ഹൈക്കോടതി. നേരത്തെ വിചാരണ കോടതി നല്‍കിയ 20 വര്‍ഷത്തെ ശിക്ഷ പത്തുവര്‍ഷം തടവും ഒരു ലക്ഷം രൂപ…\nതിരുവനന്തപുരം: സിനിമാ-സീരിയൽ നടി പ്രവീണയുടെ ചിത്രങ്ങൾ മോർഫ് ചെയ്ത് പ്രചരിപ്പിച്ച സംഭവത്തിൽ ഒരാൾ കൂടി അറസ്റ്റിൽ. ഡൽഹി സാഗർപുർ സ്വദേശി ഭാഗ്യരാജി(22)നെയാണ് പ്രത്യേക സംഘം ഡൽഹിയിൽനിന്ന് അറസ്റ്റ് ചെയ്തത്. ഇതേ…\nന്യൂഡൽഹി: രാജ്യത്ത് കഴിഞ്ഞ 24 മണിക്കൂറിൽ 8,954 പേർക്ക് കൂടി കോവിഡ് സ്ഥിരീകരിച്ചു. അതേസമയം, കോവിഡ് ബാധിച്ച് ചികിത്സയിൽ കഴിയുന്നവരുടെ എണ്ണം ഒരുലക്ഷത്തിൽ താഴെയെത്തി. നിലവിൽ 99,023 പേരാണ് കോവിഡ്…\nതൃശൂര്: സ്‌കൂളില് ഷൂ ധരിച്ചെത്തിയതിന് പ്ലസ് വൺ വിദ്യാര്‍ഥിക്ക് പ്ലസ്ടു വിദ്യാര്‍ഥികളുടെ മര്‍ദനം. ഗുരുവായൂര് സ്വദേശി ഫിറോസിന്റെ മകന് ഫയാസി(17)നാണ് മര്‍ദനമേറ്റത്. മുതുവട്ടൂര് ഗവ.ഹൈസ്‌കൂള് വിദ്യാര്‍ഥിയാണ് ഫയാസ്. ചൊവ്വാഴ്ച ഉച്ചയോടെ…\nഇരിക്കൂർ: യുവാവിനെ മരത്തിൽ തൂങ്ങിമരിച്ച നിലയിൽ കണ്ടെത്തി. കല്യാട് സ്വദേശി കൂനൻ വീട്ടിൽ ബിജുവാണ് (36) കല്യാട് പൂവം റോഡിലെ ഏറെ ഉയരമുള്ള മരത്തിൽ തൂങ്ങിമരിച്ചത്. ടൈൽസ് പണിക്കാരനായ ബിജു…\nകനത്ത മഴയെ തുടർന്ന് ജലനിരപ്പ് ഉയർന്നതോടെ ആളിയാർ ഡാമിൻറെ പതിനൊന്ന് ഷട്ടറുകളും തുറന്നു. ഷട്ടറുകൾ തുറന്നതോടെ ചിറ്റൂർ പുഴയുടെ കരയിലുള്ളവർ ജാഗ്രത പാലിക്കണമെന്ന് ചിറ്റൂരിലും സമീപ പ്രദേശത്തുമുള്ളവർക്ക് പ്രാദേശിക ഭരണകൂടം…\nകൊച്ചി: രാജ്യത്ത് വാണിജ്യ ആവശ്യത്തിനുള്ള പാചകവാതക വില കൂട്ടി. സിലിണ്ടറിന് 101 രൂപയാണ് വർധിപ്പിച്ചത്. കൊച്ചിയിൽ ഇതോടെ വാണിജ്യ സിലിണ്ടറിന്‍റെ വില 2095.50 രൂപയായി. ഡൽഹിയിൽ വാണിജ്യ സിലിണ്ടറിന് 2101…\nകോട്ടയം പായിപ്പാട് വീട്ടമ്മയെ പഞ്ചായത്ത് പ്രസിഡന്‍റ് മർദിച്ചതായി പരാതി. പായിപ്പാട് പഞ്ചായത്ത് പ്രസിഡന്‍റ് കെ.ഡി മോഹനനെതിരെയാണ് ആരോപണം. എന്നാൽ അയൽവാസികൾ തമ്മിലുണ്ടായ പ്രശ്നം പറഞ്ഞ് തീർക്കാനെത്തിയ തന്നെ വീട്ടമ്മ മർദിച്ചുവെന്നാണ്…\nദില്ലി: കഴിഞ്ഞ അഞ്ച് വർഷത്തിനിടെ ആറ് ലക്ഷത്തിലധികം ഇന്ത്യക്കാർ തങ്ങളുടെ പൗരത്വം ഉപേക്ഷിച്ചതായി കേന്ദ്ര ആഭ്യന്തര സഹമന്ത്രി നിത്യാനന്ദ് റായ്. മന്ത്രി ചൊവ്വാഴ്ച ലോക്സഭയെ അറിയിച്ചതാണ് ഇക്കാര്യം. വിദേശകാര്യ മന്ത്രാലയത്തിൽ…


ഞാന് പഴയ രാജശേഖരന്; മാറാട് എത്തണമെന്നത് ഏറെ നാളത്തെ ആഗ്രഹം :: Janmabhumi Daily\nഞാന് പഴയ രാജശേഖരന്; മാറാട് എത്തണമെന്നത് ഏറെ നാളത്തെ ആഗ്രഹം\nFriday 15 June 2018 7:39 pm IST\n"കോഴിക്കോട് മാറാട് വിവേകാനന്ദ വിദ്യാലയത്തിന്റെ സിൽവർ ജൂബിലി ആഘോഷം ഉദ്ഘാടനം ചെയ്യാൻ മിസോറാം ഗവർണർ കുമ്മനം രാജശേഖരൻ എത്തിയപ്പോൾ"\nകോഴിക്കോട്: വളരെ നാളുകളായുള്ള ആഗ്രഹമാണ് മാറാട് എത്തിയപ്പോള് ഇന്ന് സാക്ഷാ‍ത്കരിച്ചതെന്ന് മിസോറാം ഗവര്‍ണര് കുമ്മനം രാജശേഖരന്. ദേവദര്‍ശനം പോലെയുള്ള കൂടിക്കാഴ്ചയായാണ് മാറാട്ടെ ജനങ്ങളെ കണ്ടപ്പോള് എനിക്ക് അനുഭവപ്പെട്ടത്. മാറാട് വിവേകാനന്ദ വിദ്യാലയത്തിന്റെ സില്‍വര് ജൂബിലി ആഘോഷ പരിപാടികളുടെ ഉദ്ഘാടനം നിര്‍വ്വഹിക്കാനെത്തിയതായിരുന്നു അദ്ദേഹം.\nമാറാട്ടെ മറക്കാനാവാത്ത ഓര്‍മകള് മനസിലേക്ക് ഇരമ്പിയെത്തുന്നു. അന്നവും വെള്ളവും തന്ന് ദിവസങ്ങളോളം ഒപ്പം പ്രവര്‍ത്തിച്ചവര് മനസിലേക്ക് വരുന്നു. ഭരണഘടനാ നിലയില് വലിയ സ്ഥാനത്തെത്തിയെങ്കിലും ഞാന് പഴയ രാജശേഖരനാണ്. ഒപ്പം നിന്നവര്‍ക്ക് നന്ദി - മിസോറാം ഗവര്‍ണര് പറഞ്ഞു.\nമൂല്യാധിഷ്ഠിത വിദ്യാഭ്യാസം നല്‍കുന്നതാവണം വിദ്യാലയങ്ങള്. കുട്ടികള്‍ക്ക് കരുണയും സ്നേഹവും പകര്‍ന്ന് നല്‍കണം. ലക്ഷ്യബോധവും ഇച്ഛാശക്തിയുമാണ് വിദ്യാഭ്യാസത്തിലൂടെ കുട്ടികള് നേടേണ്ടത്. മഹാന്മാരായവരെല്ലാം സീറോയില് നിന്നും ഹീറോ ആയവരാണ്. പട്ടിണിയെയും ദാരിദ്ര്യത്തെയും എതിര്‍ത്ത് തോല്‍പ്പിച്ചാണ് അവര് ഉന്നതങ്ങളിലെത്തിയത്. അതിന് അവരെ പ്രാപ്തരാക്കിയത് ഇച്ഛാശക്തിയാണ്. പഠിക്കുന്ന ഓരോ അക്ഷരങ്ങളും മനസിലാക്കുന്ന ഓരോ കാര്യങ്ങളും നാടിനും ജനങ്ങള്‍ക്കും വേണ്ടിയാണെന്ന ചിന്ത വേണം.\nദേശഭക്തിയും ദേശാഭിമാനവും ദേശത്തോടുള്ള കൂറും വിധേയത്വവും വളര്‍ത്തിക്കൊണ്ടുവരുന്നതാവണം വിദ്യാഭ്യാസം. സ്വന്തം ആവശ്യത്തിന് വേണ്ടിയാണ് വിദ്യാഭ്യാസമെന്ന ചിന്ത കുട്ടികളില് നിന്നും ഇല്ലാതാക്കാന് വിദ്യാലയങ്ങള്‍ക്ക് കഴിയണമെന്നും കുമ്മനം രാജശേഖരന് പറഞ്ഞു.\nഞാന് ഹിന്ദു, പഴയ എസ്എഫഐക്കാരി തുറന്നടിക്കുന്നു\nസ്ഥാനമാനങ്ങള് വരും പോകും; 'രാജശേഖരന് രാജശേഖരന് തന്നെ...'\nരഞ്ചിത്ത് യാത്രയായത് അവയവദാന ആഗ്രഹം നിറവേറ്റാനാകാതെ


മന്ത്രി രാജുവിന് രണ്ട് രൂപയ്ക്ക് അരി; നൗഷാദ് എംഎല്‍എയ്ക്ക് സൗജന്യം;\nമന്ത്രി രാജുവിന് രണ്ട് രൂപയ്ക്ക് അരി; നൗഷാദ് എംഎല്‍എയ്ക്ക് സൗജന്യം; റേഷന് സബ്‌സിഡി പട്ടികയില് ഇടം നേടി മന്ത്രിയും എംഎല്‍എയും\nശമ്പളവും ആനുകൂല്യങ്ങളുമൊക്കെയുള്ള വനംമന്ത്രി കെ. രാജുവിന് രണ്ടുകിലോ അരികിട്ടുന്നത് വെറും രണ്ടുരൂപയ്ക്ക്. ഭക്ഷ്യവകുപ്പ് തയ്യാറാക്കിയ റേഷന് പട്ടിയില് മന്ത്രിയുള്ളത് സബ്‌സിഡിക്കര്‍ഹതയുള്ള വിഭാഗത്തില്. മാതൃഭൂമി ദിനപ്പത്രമാണ് വാര്‍ത്ത പ്രസിദ്ധീകരിച്ചിരിക്കുന്നത്.\nനിയമസഭാംഗമെന്ന നിലയില് മാസം 40,000 രൂപയോളം ശമ്പളം വാങ്ങുന്നയാളാണ് കൊല്ലം ഇരവിപുരം എം.എല്.എ. എം. നൗഷാദ്. റേഷന്‍പട്ടികയില് എം.എല്.എ.യുള്ളത് അരി സൗജന്യമായി കിട്ടുന്ന മുന്‍ഗണനാ വിഭാഗത്തില് (പഴയ ബി.പി.എല്.). മുന്‍ഗണനപ്പട്ടികയില്‍പ്പെട്ടവര്‍ക്കുള്ള പിങ്ക് കാര്‍ഡാണ് എംഎല്‍എയുടെ കുടുംബത്തിനുള്ളത്.\nഭക്ഷ്യവകുപ്പ് റേഷന് മുന്‍ഗണനപ്പട്ടിക തയ്യാറാക്കിയപ്പോള് സര്‍ക്കാര്-അര്‍ധസര്‍ക്കാര്, പൊതുമേഖലാ സ്ഥാപനങ്ങള്, ബാങ്ക്, സഹകരണ ജീവനക്കാര്, പെന്‍ഷന്‍കാര് എന്നിവരെ ഉള്‍പ്പെടുത്തിയിരുന്നില്ല. 1000 ചതുരശ്ര അടി വീട്, നാലുചക്രവാഹനം, ഒരു ഏക്കറിലധികം ഭൂമി എന്നിവ ഉള്ളവരെയും ഒഴിവാക്കിയിരുന്നു. ഇത്തരക്കാരെ സബ്‌സിഡിക്കര്‍ഹരായ വിഭാഗത്തിലും ഉള്‍പ്പെടുത്തിയിരുന്നില്ല. ഇതിനിടയിലാണ് മന്ത്രിയും എം.എല്.എ.യും പട്ടികയില് കയറിക്കൂടിയത്. പട്ടിക തയ്യാറാക്കുമ്പോള് രാജു മന്ത്രിയാണ്.\nമന്ത്രി രാജുവിന്റെ ഭാര്യയാണ് കാര്‍ഡ് ഉടമ. ഇവര് ജലസേചന വിഭാഗത്തില്‍നിന്ന് സൂപ്രണ്ടിങ് എന്‍ജീനിയറായി വിരമിച്ചതാണ്. കൂടാതെ മന്ത്രിക്ക് സ്ഥിരവരുമാനവും നാലുചക്രവാഹനവും ഉണ്ട്. എന്നിട്ടും മന്ത്രിയും കുടുംബവും ഇതില് കടന്നുകൂടിയത് എങ്ങനെയെന്ന് അറിയില്ലെന്നാണ് ഭക്ഷ്യവകുപ്പിന്റെ വിശദീകരണം.\nസബ്‌സിഡി വിഭാഗത്തില് ഉള്‍പ്പെട്ടകാര്യം അറിയില്ലായിരുന്നുവെന്നാണ് മന്ത്രി പറയുന്നത്. ഇക്കാര്യം കഴിഞ്ഞദിവസം ശ്രദ്ധയില്‍പ്പെട്ടു. ഇനം മാറ്റി മുന്‍ഗണനേതര കാര്‍ഡാക്കാന് അപേക്ഷ നല്‍കുകയും ചെയ്തു. റേഷന് വാങ്ങാത്തതിനാലാണ് ഇക്കാര്യം ഇതുവരെ ശ്രദ്ധിക്കാതിരുന്നതെന്നും അദ്ദേഹം അറിയിച്ചു. എന്നാല്, മന്ത്രിയുടെ അപേക്ഷ കിട്ടിയിട്ടില്ലെന്ന് താലൂക്ക് അധികൃതര് അറിയിച്ചു.\nസബ്‌സിഡി വിഭാഗത്തില് ഉള്‍പ്പെട്ടകാര്യം കഴിഞ്ഞ ദിവസമാണ് നൗഷാദ് അറിഞ്ഞതെന്ന് എം.എല്.എ.യുടെ ഓഫീസും അറിയിച്ചു. എം.എല്.എ.യുടെ അമ്മയുടെ പേരിലാണ് കാര്‍ഡ്. ഉടന്‍തന്നെ ഇനം മാറ്റാന് താലൂക്ക് സപ്ലൈ ഓഫീസര്‍ക്ക് നിര്‍ദേശം നല്‍കിയിട്ടുണ്ട്.


ഇസ്‌ലാമിക തത്ത്വശാസ്ത്രം – Islam Padasala\nഇസ്‌ലാമിക തത്ത്വശാസ്ത്രത്തിന് ഉറവിടം കുറിച്ചത് ഗ്രീസായിരുന്നു. ഗ്രീക്ക് തത്ത്വശാസ്ത്രജ്ഞന്‍മാരെക്കുറിച്ചും അവരുടെ വാദങ്ങളെക്കുറിച്ചും മുസ്‌ലിംകള്‍ക്ക് ഒട്ടേറെ അവസരങ്ങള് അക്കാലത്ത് ലഭിച്ചു. റോമക്കാര്, ഗ്രീസിനെ കീഴടക്കി തങ്ങളുടെ സാമ്രാജ്യത്തോട് ചേര്‍ത്തു. റോമാഅതിര്‍ത്തികളില് ഒട്ടേറെ പണ്ഡിതന്‍മാരും ശാസ്ത്രജ്ഞന്‍മാരും ഉണ്ടായി. അവരൊക്കെ റോമക്കാരാണെന്നായിരുന്നു ഭൂരിപക്ഷ ജനതയുടെയും ധാരണ.\nഅറേബ്യയില് പ്രവാചകത്വലബ്ധിയുടെ ഘട്ടത്തില് റോമാസാമ്രാജ്യം മാത്രമേ നിലവിലുണ്ടായിരുന്നുള്ളൂ. തത്ത്വശാസ്ത്രവിഷയത്തിലുള്ള മഹദ്ഗ്രന്ഥങ്ങള് റോമില് മാത്രം പ്രചാരത്തിലുണ്ടായിരുന്നുള്ളൂവെന്ന കാരണത്താല് അതില് അതീവതല്‍പരനായിരുന്ന ഖലീഫ മഅ്മൂന് റഷീദ് റോമാചക്രവര്‍ത്തിയുമായി കത്തിടപാടുകള് നടത്തുകയുണ്ടായി. അതെത്തുടര്‍ന്ന് റോമാചക്രവര്‍ത്തി അഞ്ച് ഒട്ടകങ്ങള്‍ക്ക് വഹിക്കാവുന്നത്രയും ഗ്രന്ഥങ്ങള് അയച്ചുകൊടുത്തു. ആ ഗ്രന്ഥങ്ങളുടെ കൂട്ടത്തില് അരിസ്‌റ്റോട്ടിലിന്റെ പുസ്തകങ്ങളും ഉണ്ടായിരുന്നുവെന്നാണ് ചരിത്രരേഖകള് വെളിപ്പെടുത്തുന്നത്. ഖലീഫയുടെ കല്‍പനയനുസരിച്ച് അവയെല്ലാം അറബിഭാഷയിലേക്ക് വിവര്‍ത്തനംചെയ്യപ്പെട്ടു. റോമാക്കാരുടെ അഭിപ്രായങ്ങളും വീക്ഷണങ്ങളും അതുവഴി മുസ്‌ലിംശാസ്ത്രജ്ഞന്‍മാരെയും ഇസ്‌ലാമികതത്ത്വശാസ്ത്രത്തെയും സ്വാധീനിക്കാന് അത് വഴിയൊരുക്കി.\nഅക്കാലത്ത് ഗ്രീസിലുണ്ടായിരുന്ന ശാസ്ത്രജ്ഞന്‍മാര് മൂന്നുവിഭാഗത്തില്‍പെടുന്നു.\n1. പ്രപഞ്ചം അനാദിയാണെന്നും സൃഷ്ടികളില്‍പെട്ടതല്ലെന്നും വാദിച്ചിരുന്ന നിരീശ്വരവാദികള്.\n2. പ്രകൃതിവാദികള്: പ്രപഞ്ചത്തില് കാണുന്ന സമസ്തസൃഷ്ടികളും പ്രകൃതിയുടെ പ്രവര്‍ത്തനഫലമായുണ്ടാകുന്നതാണെന്ന വാദക്കാരായിരുന്നു ഇവര്. പ്രകൃതിയുടെ പ്രവര്‍ത്തനങ്ങളും അവയുടെ പ്രതികരണങ്ങളും കൊണ്ട് പ്രപഞ്ചം നടന്നുവരുന്നുവെന്നായിരുന്നു ഇവരുടെ വിശ്വാസം. മതദൃഷ്ട്യാ സ്വീകാര്യമല്ലായിരുന്നതിനാല് മുസ്‌ലിങ്ങള്‍ക്കിടയില് ഈ സിദ്ധാന്തം വിലപ്പോയില്ല.\n3. ഇരുദൈവങ്ങളില് വിശ്വസിച്ചിരുന്നവരായിരുന്നു മൂന്നാമത്തെ കൂട്ടര്. സോക്രട്ടീസാണ് ഈ സിദ്ധാന്തത്തിന്റെ പ്രണേതാവെന്ന് പറയപ്പെടുന്നു. സോക്രട്ടീസും അദ്ദേഹത്തിന്റെ കാലശേഷം ശിഷ്യന്‍മാരായ പ്ലേറ്റോ, അരിസ്‌റ്റോട്ടില് തുടങ്ങിയവര് ഈ വാദത്തെ പ്രചരിപ്പിച്ചു. നിരീശ്വരവാദികളെയും പ്രകൃതിവാദികളെയും പ്ലേറ്റോ എതിര്‍ത്തു.\nവഴിപിഴച്ച വാദങ്ങളെ മുസ്‌ലിംകള് ചോദ്യംചെയ്യുകയും അവയുടെ പൊള്ളത്തരങ്ങള് സമൂഹത്തിന് മുമ്പാകെ തുറന്നുകാട്ടുകയുംചെയ്തു. അവയെ ചോദ്യംചെയ്യാന് മുസ്‌ലിംകള്‍ക്ക് പ്രചോദനംനല്‍കിയത് അരിസ്‌റ്റോട്ടിലായിരുന്നു. അതിനാല് ദൈവികഗ്രന്ഥങ്ങളുടെ പിന്‍ബലമില്ലാതെയുള്ള അത്തരം ഖണ്ഡനമണ്ഡനങ്ങള് പല അനിസ്‌ലാമികആശയങ്ങളും ജനങ്ങള്‍ക്കിടയില് പ്രചരിക്കാന് ഇടയാക്കി. അരിസ്റ്റോട്ടിലിന്റെ വാദങ്ങള് അബൂനസ്ര് ഫറാബിയും ഇബ്‌നുസീനയും മുഖേന ശക്തിയായി ജനമധ്യത്തില് അറിയപ്പെട്ടു. മുസ്‌ലിംപണ്ഡിതന്‍മാര്‍ക്കിടയില് അരിസ്റ്റോട്ടിലിയന് വാദങ്ങള്‍ക്ക് സ്വീകാര്യത നേടിക്കൊടുത്തു.\nസ്‌പെയിന് പോലുള്ള ചില പാശ്ചാത്യന്‍നാടുകളില് തത്ത്വശാസ്ത്രത്തിന് പ്രചാരമുണ്ടാക്കിക്കൊടുത്തത് പൗരസ്ത്യരായിരുന്നു. ബഗ്ദാദിലെ സുപ്രസിദ്ധവൈദ്യനായിരുന്ന ഇസ്ഹാഖ് ബിന് ഇംറാനായിരുന്നു അവരില് പ്രമുഖന്. വൈദ്യശാസ്ത്രവും തത്ത്വജ്ഞാനവും പാശ്ചാത്യനാടുകളില് പ്രചരിച്ചത് ഇദ്ദേഹം വഴിയായിരുന്നു. ഇബ്‌നുമാജ എഴുതിയ തത്ത്വശാസ്ത്രവിശകലനങ്ങള് ഏറിയകൂറും അരിസ്റ്റോട്ടിലിന്റെതായിരുന്നു. ഹിജ്‌റ ആറാം നൂറ്റാണ്ടില് തുടക്കത്തില് ജനിച്ച ഇബ്‌നുതുഫൈല് ഇബ്‌നുമാജയുടെ ശിഷ്യന്‍മാരില് പെട്ട ആളാണെന്ന് അഭിപ്രായമുണ്ട്. ഹിജ്‌റ 530 ല് ജനിച്ച് 594 ല് മരണമടഞ്ഞ ഇബ്‌നുറുഷ്ദും ഇബ്‌നുമാജയുടെ മറ്റൊരു ശിഷ്യനാണ്. എന്തായാലും ഇവര് മൂന്നുപേരും സമകാലീനരാണെന്ന കാര്യത്തില് സംശയമില്ല.\nപൗരസ്ത്യനാടുകളില് തത്ത്വശാസ്ത്രത്തിന് പ്രാധാന്യം കൊടുത്ത രാജാക്കന്‍മാര് ‘മുവഹ്ഹിദീ’ങ്ങള് എന്നറിയപ്പെടുന്ന കടുത്ത ഏകദൈവവിശ്വാസികളായിരുന്നു. തത്ത്വശാസ്ത്രത്തില് നൈപുണി നേടിയ യൂസുഫ് ബിന് അബ്ദില് മുഅ്മിന് ഇക്കാര്യത്തില് പ്രത്യേകം തല്‍പരനായിരുന്നു. ഇബ്‌നുതുഫൈലിനെ തന്റെ ഉറ്റസുഹൃത്താക്കി അദ്ദേഹം. അരിസ്റ്റോട്ടിലിന്റെ പരിഭാഷകളില് വന്ന വൈകല്യങ്ങള് നിമിത്തം അദ്ദേഹത്തിന്റെ പല നിഗമനങ്ങളും ദുര്‍ഗ്രാഹ്യമായി ജനസമക്ഷം അവതരിപ്പിക്കപ്പെട്ടു. ഇത് യൂസുഫ് ബിന് അബ്ദില് മുഅ്മിന് ഇബ്‌നുതുഫൈലിന്റെ ശ്രദ്ധയില്‍പെടുത്തിയെങ്കിലും കൃത്യാന്തരബാഹുല്യത്തെത്തുടര്‍ന്ന് അദ്ദേഹം തന്റെ ശിഷ്യന് ഇബ്‌നു റുഷ്ദിനെ ഏല്‍പിച്ചു.\nപാശ്ചാത്യപൗരസ്ത്യദേശങ്ങളില് അരിസ്റ്റോട്ടിലിന്റെ തത്ത്വശാസ്ത്രം പ്രചരിക്കാനിടയായത് അങ്ങനെയാണ്. എന്നാല് മുസ് കള് മറ്റ് ഗ്രീക്ക് ശാസ്ത്രജ്ഞന്‍മാരെക്കുറിച്ച് അജ്ഞന്‍മാരാണെന്ന് ധരിക്കരുത്. അരിസ്റ്റോട്ടിലിന്റെ സിദ്ധാന്തങ്ങള് മുസ്‌ലിംകള് പ്രചരിപ്പിക്കാന് മറ്റുപല കാരണങ്ങളുമുണ്ടായിരുന്നു.


അഖിലിനെ കുത്തിയത് എസ്എഫ്ഐ നേതാക്കൾ തന്നെയെന്ന് സുഹൃത്ത്, കോളേജിൽ പരിശോധന\nTrivandrum, First Published 13, Jul 2019, 1:42 PM IST\nഫിലോസഫി ഡിപ്പാര്‍ട്ട്മെന്‍റിന് സമീപം വച്ചാണ് അഖിലിനെ കുത്തി വീഴ്ത്തിയത്. നസീമിന്‍റെയും ശിവരഞ്ജിത്തിന്‍റെയും കയ്യിൽ കത്തി ഉണ്ടായിരുന്നു എന്ന് അഖിലിന്‍റെ സുഹൃത്ത് ഉമൈര് പൊലീസിന് മൊഴി നൽകി.\nതിരുവനന്തപുരം : യൂണിവേഴ്സിറ്റി കോളേജിലെ സംഘര്‍ഷത്തിനിടെ അഖിലിന് കുത്തേറ്റ സംഭവത്തിൽ പൊലീസ് സുഹൃത്തുക്കളിൽ നിന്ന് മൊഴിയെടുത്തു. ഫിലോസഫി ഡിപ്പാര്‍ട്ട്മെന്‍റിന് സമീപം വച്ചാണ് അഖിലിനെ കുത്തി വീഴ്ത്തിയതെന്ന് അഖിലിന്‍റെ സുഹൃത്ത് ഉമൈര് പൊലീസിന് മൊഴി നൽകി. നസീമിന്‍റെയും ശിവരഞ്ജിത്തിന്‍റെയും കയ്യിൽ കത്തി ഉണ്ടായിരുന്നു . എന്നാൽ കുത്തി വീഴ്ത്തിയത് ആരെന്ന് താൻ കണ്ടിട്ടില്ലെന്നാണ് ഉമൈര് പറയുന്നത്.\nകുത്തേറ്റ ശേഷം പുറകിലോട്ട് നടന്ന അഖിൽ പിന്നീട് കുഴഞ്ഞു വീണു. എന്നിട്ട് പോലും അഖിലിനെ പിടിച്ചെഴുന്നേൽപ്പിക്കാനോ സഹായത്തിനെത്താനോ ശ്രമിക്കാതെ എസ്എഫ്ഐ നേതാക്കൾ എല്ലാം കണ്ടു നിൽക്കുകയായിരുന്നു. സുഹൃത്തുക്കൾ ചേര്‍ന്ന് താങ്ങിയെടുത്താണ് അഖിലിനെ ആശുപത്രിയിലേക്ക് എത്തിക്കുന്നതെന്നും ഉമൈര് പറഞ്ഞു.\nയൂണിറ്റ് മുറി കേന്ദ്രീകരിച്ചാണ് എസ്എഫ്ഐക്കാരുടെ അക്രമങ്ങൾ അരങ്ങേറുന്നതെന്നും വിദ്യാര്‍ത്ഥികൾ പൊലീസിനോട് പറഞ്ഞിട്ടുണ്ട്. പലപ്പോഴും പട്ടിയെ തല്ലുന്നത് പോലെ തന്നെയും എസ്എഫ്ഐക്കാര് തല്ലിയിട്ടുണ്ടെന്ന് ഉമൈര് പറയുന്നു. തല്ലി അവശനാക്കി യൂണിറ്റ് മുറിയിലേക്ക് എടുത്ത് കൊണ്ട് പോയിട്ടുണ്ട്.\nഅഖിലിന്‍റെ സുഹൃത്തിന്‍റെ വാക്കുകൾ:\nസംഘര്‍ഷത്തിന്‍റെ പശ്ചാത്തലത്തിൽ പൊലീസ് ക്യാമ്പസിൽ പരിശോധനയ്ക്കെത്തി. യൂണിറ്റ് മുറിയിലടക്കം വിശദമായ പരിശോധന നടത്തുമെന്നാണ് പൊലീസ് പറയുന്നത്.\nLast Updated 13, Jul 2019, 5:13 PM IST\ntrivandrun university college\npolice inspection in campus\nയൂണിവേഴ്സിറ്റി കോളേജിൽ പൊലീസ് പരിശോധന


ചൈനയെ വിറപ്പിച്ച് ഇന്ത്യ;അതിര്‍ത്തിയില് 'ശത്രു ടാങ്ക്' തകര്‍ത്ത് കരുത്തു തെളിയിച്ച് സൈന്യം - Express Kerala\nInternational National October 21, 2021 | Published by : Express Kerala Network\nന്യൂഡല്‍ഹി: അതിര്‍ത്തിയില് കരുത്ത് തെളിയിച്ച് ഇന്ത്യന് സൈന്യം. അരുണാചല് പ്രദേശിലെ തവാങ് സെക്ടറിലാണ് സൈന്യം അഭ്യാസ പ്രകടനങ്ങള് നടത്തിയത്.\nചൈനയുടെ ഭീഷണി അതിര്‍ത്തിയില് വര്‍ധിച്ചുവരുന്ന സാഹചര്യത്തിലാണു ഇന്ത്യന് സേനയുടെ നീക്കം. ടാങ്ക് വിരുദ്ധ സേന മിസൈല് ഉപയോഗിച്ച് ലക്ഷ്യം തകര്‍ക്കുന്ന വിഡിയോ പുറത്തുവിട്ടിട്ടുണ്ട്.\nകിടങ്ങുകളിലും കുഴികളിലും മറഞ്ഞിരുന്നാണ് സായുധരായ സൈനികര് ആക്രമണം നടത്തിയത്. ഇന്ത്യന് അതിര്‍ത്തിയില് കടന്നുകയറാന് ശ്രമിക്കുന്ന ചൈനയ്ക്ക് മുന്നറിയിപ്പ് നല്‍കാനാണ് അഭ്യാസ പ്രകടനം നടത്തിയതെന്നു സൈനിക വൃത്തങ്ങള് വ്യക്തമാക്കി.\nആന്റി ടാങ്ക് ഗൈഡഡ് മിസൈല് (എടിജിഎം) ഉപയോഗിച്ചായിരുന്നു ആക്രമണം. അരുണാചല്‍പ്രദേശ് അതിര്‍ത്തിയില് എല്70 എയര്‍ക്രാഫ്റ്റ് തോക്കുകളും എം-7777 തോക്കുകളുമാണ് സൈന്യം ഉപയോഗിക്കുന്നത്. ചൈനയ്‌ക്കെതിരെ പ്രതിരോധം തീര്‍ക്കാന് ശക്തമായ സൈനിക വിന്യാസമാണ് അതിര്‍ത്തിയില് നടത്തിയിരിക്കുന്നത്.\nകശ്മീരിലെ പുല്‍വാമയില് ഏറ്റുമുട്ടല്; രണ്ട് ഭീകരരെ സുരക്ഷാസേന വധിച്ചു


Monday 16 April 2018 3:01 pm IST\nപിണറായി സര്‍ക്കാര് തീവ്രവാദശക്തികളുടെ പാദ സേവകരായിത്തീര്‍ന്നിരിക്കുന്നുവെന്ന് ബിജെപി സംസ്ഥാന ജനറല് സെക്രട്ടറി കെ സുരേന്ദ്രന്\nകാസര്‍കോട്: പിണറായി സര്‍ക്കാര് തീവ്രവാദശക്തികളുടെ പാദ സേവകരായിത്തീര്‍ന്നിരിക്കുന്നുവെന്ന് ബിജെപി സംസ്ഥാന ജനറല് സെക്രട്ടറി കെ സുരേന്ദ്രന്. കശ്മീര് സംഭവത്തിന്റെ മറവില് സിപിഎമ്മുകാരുടെ സഹായത്തോടെ മുസ്ലീം തീവ്രവാദസംഘടനകള് കേരളത്തില് പലയിടത്തും വര്‍ഗ്ഗീയസംഘര്‍ഷങ്ങളുണ്ടാക്കാന് ശ്രമം തുടങ്ങിയിട്ടുണ്ടെന്നും അദ്ദേഹം പറഞ്ഞു.\nകാസര്‍കോട്, കണ്ണൂര്, കോഴിക്കോട്, മലപ്പുറം ജില്ലകളിലാണ് ഈ നീക്കം കൂടുതലും. കാസര്‍കോട് ഇന്ന് പലയിടത്തും അപ്രഖ്യാപിത ഹര്‍ത്താല് നടക്കുകയാണ്. വാഹനങ്ങള് തടയുകയും കടകള് അടപ്പിക്കുകയും ചെയ്യുന്നു. പ്രകോപനപരമായ പ്രകടനങ്ങള് ജനങ്ങളില് ഭീതിയുളവാക്കുന്നു.\nപച്ചയായ ഹിന്ദുവിരുദ്ധ പ്രചാരണങ്ങളാണ് ഫ്‌ലക്‌സ് ബോര്‍ഡുകളിലും ബാനറുകളിലും പ്രദര്‍ശിപ്പിക്കുന്നത്. കോഴിക്കോട്ടെ പ്രകടനത്തില് പിടിച്ച ബാനറില് തികഞ്ഞ അശ്ലീല പദങ്ങള് വരെ ഉപയോഗിച്ചിരിക്കുന്നു. മതസ്പര്‍ദ്ധ വളര്‍ത്തുന്നതിനെതിരെ ഐപിസി 153(അ)വകുപ്പനുസരിച്ച് കേസ്സെടുക്കേണ്ട സംഭവമായിട്ടും പോലീസ് ഒരിടത്തും കേസ്സെടുക്കുന്നില്ല. പോലീസിനോട് ചോദിക്കുമ്പോള് മുകളില് നിന്ന് നിര്‍ദ്ദേശമില്ല എന്നാണ് പറയുന്നത്.\nരാമനാട്ടുകര മുതല് മലപ്പുറം ജില്ലയിലെങ്ങും വാഹനങ്ങള് തടഞ്ഞു നിര്‍ത്തി യാത്രക്കാരെ ഭീഷണിപ്പെടുത്തുന്നു. ഒരിടത്തും പോലീസില്ല. പിണറായി സര്‍ക്കാര് തീവ്രവാദശക്തികളുടെ പാദസേവകരായിത്തീര്‍ന്നിരിക്കുന്നു. മുഖ്യമന്ത്രിയും ഡിജിപിയും അടിയന്തിരമായി ഇടപെടണമെന്നും സുരേന്ദ്രന് പറഞ്ഞു.\nമലബാറില് ശക്തമായ മഴ; കാറ്റിലും മഴയിലും വ്യാപക നാശ നഷ്ടം\nമഞ്ചേശ്വരം കേസ്; സാക്ഷികളെ ഹാജരാക്കിയാല് കേസ് അവസാനിപ്പിക്കും


ജാഗ്രത: ഗൂഢതന്ത്രം പൊളിഞ്ഞു ഉമ്മന്‍ചാണ്ടിക്ക് പ്രഹരം\nഗൂഢതന്ത്രം പൊളിഞ്ഞു ഉമ്മന്‍ചാണ്ടിക്ക് പ്രഹരം\nകൊച്ചി മെട്രോ റെയില് നിര്‍മാണം ദില്ലി മെട്രോ റെയില് കോര്‍പറേഷനെ(ഡിഎംആര്‍സി) ഏല്‍പ്പിക്കാന് നിര്‍ബന്ധിതമായതോടെ തകര്‍ന്നത്, പദ്ധതി സ്വകാര്യമേഖലയ്ക്ക് കൈമാറാനുള്ള സര്‍ക്കാരിന്റെ ഗൂഢതന്ത്രം. മുഖ്യമന്ത്രി ഉമ്മന്‍ചാണ്ടിയും മന്ത്രി ആര്യാടന് മുഹമ്മദും മറ്റു ചില മന്ത്രിമാരും അടങ്ങുന്ന സംഘമാണ് ആഗോള ടെന്‍ഡര് എന്ന പേരു പറഞ്ഞ് പൊതുമേഖലാ സ്ഥാപനമായ ഡിഎംആര്‍സിയെ ഒഴിവാക്കാന് നീക്കം നടത്തിയത്. എന്നാല് , സര്‍ക്കാര് നിരത്തിയ മുട്ടുന്യായങ്ങള് പൊളിയുകയും മുഴുവന് ജനങ്ങളും കള്ളക്കളി തിരിച്ചറിയുകയും ചെയ്തതോടെ സര്‍ക്കാര് ഡിഎംആര്‍സിയെയും ശ്രീധരനെയും തിരിച്ചുവിളിച്ച് തടിതപ്പി.\nകൊച്ചി മെട്രോ സ്വകാര്യമേഖലയെ ഏല്‍പ്പിക്കാന് 2005ല് തന്നെ യുഡിഎഫ് സര്‍ക്കാര് ശ്രമിച്ചിരുന്നു. എന്നാല് , പിന്നീട് വന്ന എല്‍ഡിഎഫ് സര്‍ക്കാര് ഈ നീക്കം തടഞ്ഞ് പൂര്‍ണമായും ഡിഎംആര്‍സിയെ ചുമതല ഏല്‍പ്പിച്ചു. അനുബന്ധ നിര്‍മാണപ്രവര്‍ത്തനങ്ങള് പുരോഗമിക്കുകയുംചെയ്തു. എന്നാല് , യുഡിഎഫ് വീണ്ടും അധികാരത്തിലെത്തിലെത്തിയതോടെ സ്ഥിതി മാറി. 5,000 കോടി ചെലവ് പ്രതീക്ഷിക്കുന്ന പദ്ധതി സ്വകാര്യ മേഖലയ്ക്കു കൈമാറി പത്ത് ശതമാനം മുതല് 15 ശതമാനം വരെ കമീഷന് തട്ടാനുള്ള അണിയറനീക്കം ഊര്‍ജിതമായി പുനരാരംഭിച്ചു. 2005ല് പദ്ധതി നടത്താന് താല്‍പ്പര്യപത്രം നല്‍കിയ ചില സ്വകാര്യ കമ്പനികളുടെ ഉള്‍പ്പെടെ ഏജന്റുമാര് തലസ്ഥാനത്ത് തങ്ങി ചരടുവലി നടത്തുകയുംചെയ്തു. ഡിഎംആര്‍സിയെ നിര്‍മാണം ഏല്‍പ്പിക്കുന്ന പദ്ധതിക്കാണ് കേന്ദ്രം അന്തിമ അംഗീകാരം നല്‍കിയത്. എല്‍ഡിഎഫ് ഭരണകാലത്ത് ഡിഎംആര്‍സിയെ നിര്‍മാണച്ചുമതല ഏല്‍പ്പിക്കാന് മന്ത്രിസഭ തീരുമാനിക്കുകയുംചെയ്തു.\nഎന്നാല് , യുഡിഎഫ് അധികാരമേറ്റശേഷം നിര്‍മാണച്ചുമതല ഡിഎംആര്‍സിയെ ഏല്‍പ്പിക്കുന്നത് നീണ്ടതിനെത്തുടര്‍ന്ന് അവര് മുഖ്യമന്ത്രി ഉമ്മന്‍ചാണ്ടിക്ക് ഉള്‍പ്പെടെ പത്ത് തവണ കത്തയച്ചിട്ടും ഒരു മറുപടിയും അയച്ചില്ല. മുഖ്യമന്ത്രിയുടെ ഓഫീസ് കത്തുകള് പൂഴ്ത്തുകയായിരുന്നു. ഡിഎംആര്‍സി ചെയര്‍മാനായിരുന്ന ശ്രീധരന് ഇക്കാര്യം നേരില് ചൂണ്ടിക്കാട്ടിയിട്ടും മുഖ്യമന്ത്രിയോ ഓഫീസോ മറുപടി അയച്ചില്ല. ഏറ്റവും ഒടുവിലാണ് കൊച്ചി മെട്രോ റെയില് കോര്‍പറേഷന് എംഡി ടോം ജോസ് ഡിഎംആര്‍സിയുമായി കരാറിനില്ലെന്ന് കാണിച്ച് കത്തയച്ചത്. ഈ കത്ത് പുറത്തുവന്നതോടെ വ്യാപകമായ പ്രതിഷേധം ഉയര്‍ന്നു. കോണ്‍ഗസിനകത്ത് നിന്നുപോലും രൂക്ഷ വിമര്‍ശമുയര്‍ന്നു. ഇതോടെയാണ് പിടിച്ചുനില്‍ക്കാനാകാതെ സര്‍ക്കാര് താല്‍ക്കാലികമായി കീഴടങ്ങിയത്.\nകൊച്ചി മെട്രോ പദ്ധതി സ്വകാര്യ മേഖലയിലാക്കാന് യുഡിഎഫ് നടത്തുന്ന നീക്കത്തിന് ആറ് വര്‍ഷത്തെ പഴക്കമുണ്ട്. 2005ല് ഉമ്മന്‍ചാണ്ടി മുഖ്യമന്ത്രിയായിരിക്കെയാണ് ആദ്യ നീക്കം. 2001ല് ഇ കെ നായനാര് മുഖ്യമന്ത്രിയായിരിക്കെയാണ് കേരളത്തിന്റെ ഈ സ്വപ്നപദ്ധതിക്ക് രൂപം നല്‍കിയത്. കൊങ്കണ് റെയില് പദ്ധതി നിശ്ചിത സമയത്തിന് മുമ്പ് യാഥാര്‍ഥ്യമാക്കിയ ശ്രീധരനെ ആദരിക്കാന് നിയമസഭയില് നല്‍കിയ സ്വീകരണച്ചടങ്ങില് നായനാര് കേരളത്തിനു വേണ്ടി പദ്ധതിക്ക് രൂപം നല്‍കാന് ശ്രീധരനോട് അഭ്യര്‍ഥിക്കുകയായിരുന്നു. ഇതനുസരിച്ച് ശ്രീധരന്റെ മേല്‍നോട്ടത്തില് സാധ്യതാ പഠനം നടത്തി കൊച്ചിയാണ് ഏറ്റവും അനുയോജ്യമായ സ്ഥലമെന്ന് കണ്ടെത്തി. തുടര്‍ന്ന് വിശദമായ പ്രോജക്ട് റിപ്പോര്‍ട്ട് തയ്യാറാക്കുന്നതിന് ശ്രീധരനെ കണ്‍സള്‍ട്ടന്റായി നിയമിച്ചു. ഇതിനിടെ ശ്രീധരന് ഡിഎംആര്‍സി ചുമതലയേറ്റു. ദില്ലി മെട്രോ മാതൃകയില് പദ്ധതി യാഥാര്‍ഥ്യമാക്കുന്നതിനുള്ള വിശദമായ പ്രോജക്ട് റിപ്പോര്‍ട്ട് അദ്ദേഹം തയ്യാറാക്കിയെങ്കിലും അതവഗണിച്ച് സ്വകാര്യ കമ്പനികളില്‍നിന്ന് യുഡിഎഫ് സര്‍ക്കാര് താല്‍പ്പര്യപത്രം ക്ഷണിക്കുകയായിരുന്നു.\n2006ല് എല്‍ഡിഎഫ് സര്‍ക്കാര് അധികാരത്തില് വന്ന ഉടനെ, സ്വകാര്യമേലഖയെ ഏല്‍പ്പിക്കാനുള്ള യുഡിഎഫ് തീരുമാനം റദ്ദാക്കി. ശ്രീധരനെ ചുമതല തിരിച്ചേല്‍പ്പിച്ചു. നിര്‍മാണപ്രവര്‍ത്തനം പൂര്‍ണമായും ഡിഎംആര്‍സിയെ ഏല്‍പ്പിക്കാനും തീരുമാനിച്ചു. ഒരു മന്ത്രിസഭായോഗം എടുത്ത തീരുമാനം മാറ്റാന് മറ്റൊരു മന്ത്രിസഭാ യോഗത്തിനു മാത്രമേ കഴിയൂ എന്നിരിക്കെ അത് ചെയ്യാതെയാണ് കൊച്ചി മെട്രോ റെയില് കോര്‍പറേഷന് എംഡിയെക്കൊണ്ട് ഡിഎംആര്‍സിയെ ഒഴിവാക്കിയതായി കാണിച്ച് കത്തയപ്പിച്ചത്. സംഭവം വിവാദമായപ്പോള് സര്‍ക്കാര് തീരുമാനമെടുത്തില്ലെന്ന് പറഞ്ഞ് കൈകഴുകി.\nPosted by ജനശക്തി at 6:40 AM\nജനശക്തി January 13, 2012 at 6:40 AM\nജനശക്തി January 13, 2012 at 6:56 AM\nമെട്രോ റെയില് പദ്ധതിയില്‍നിന്ന് ഡിഎംആര്‍സിയെയും ശ്രീധരനെയും ഒഴിവാക്കരുതെന്ന കെപിസിസിയുടെ തീരുമാനം കുറ്റസമ്മതമൊഴിയായി കണക്കാക്കാമെന്ന് ജോസ് തെറ്റയില് എംഎല്‍എ പറഞ്ഞു. ശ്രീധരനെയും ഡിഎംആര്‍സിയെയും ഒഴിവാക്കാന് ശ്രമിച്ചെന്ന ആരോപണത്തിന്റെ തെളിവുകൂടിയാണ് ഈ തീരുമാനം. ഡിഎംആര്‍സിയെ ഏല്‍പ്പിച്ചാല് ജപ്പാന്‍സഹായം ലഭ്യമാകുമെന്നുള്ള വസ്തുത മറച്ചുവയ്ക്കുന്നതായിരുന്നു മുഖ്യമന്ത്രിയുടെയും വൈദ്യുതിമന്ത്രിയുടെയും പ്രസ്താവനകള് . കൊച്ചി മെട്രോയുടെ കണ്‍സല്‍ട്ടേഷനും നിര്‍മാണപ്രവര്‍ത്തനങ്ങളും ഡിഎംആര്‍സിയെ ഏല്‍പ്പിക്കണമെന്നുള്ള എല്‍ഡിഎഫ് സര്‍ക്കാരിന്റെ തീരുമാനം മാറ്റി ടെന്‍ഡര് വിളിക്കാന് ഒരു ഉദ്യോഗസ്ഥനെ ചുമതലപ്പെടുത്തിയത് ആരെന്നു വെളിപ്പെടുത്തണമെന്നും ജോസ് തെറ്റയില് ആവശ്യപ്പെട്ടു.\nജനശക്തി January 14, 2012 at 11:03 PM\nകൊച്ചി മെട്രോ റെയില് പദ്ധതി നടപ്പാക്കാന് പാരിസ്ഥിതിക അനുമതി തേടിയിട്ടില്ലെന്ന് കേരള തീരദേശ മാനേജ്മെന്റ് അതോറിറ്റി ഹൈക്കോടതിയെ അറിയിച്ചു. തീരദേശ പരിപാലനനിയമം ബാധകമാകുന്ന പദ്ധതിയാണ് മെട്രോ റെയിലെന്നും കൊച്ചി നഗരത്തിലെ സിആര്‍സെഡ് രണ്ടില്‍പ്പെട്ട പ്രദേശത്തുകൂടിയാണ് പദ്ധതിയെന്നും അതിനാല് മുന്‍കൂര് അനുമതി വേണമെന്നും സംസ്ഥാന സര്‍ക്കാരിന്റെ ശാസ്ത്ര സാങ്കേതിക വകുപ്പിനുകീഴിലുള്ള അതോറിറ്റി കോടതിയെ അറിയിച്ചു. മെട്രോ റെയില് പദ്ധതിക്ക് പാരിസ്ഥിതിക അനുമതിക്കായുള്ള അപേക്ഷകള് ഇതുവരെ സമര്‍പ്പിച്ചിട്ടില്ല. കടല്‍ത്തീരത്തിനടുത്ത പ്രദേശത്ത് നിര്‍മാണപ്രവര്‍ത്തനങ്ങള്‍ക്ക് തീരദേശ പരിപാലനനിയമപ്രകാരം ക്ലിയറന്‍സ് ലഭിക്കേണ്ടതുണ്ടെന്നും അതോറിറ്റി അറിയിച്ചു. പാരിസ്ഥിതികപഠനങ്ങള് കൂടാതെ മെട്രോ റെയില് പദ്ധതി നടപ്പാക്കുന്നതു ചോദ്യംചെയ്ത് കൊച്ചി സ്വദേശി സി എ ഉണ്ണിക്കൃഷ്ണന് സമര്‍പ്പിച്ച ഹര്‍ജിയിലാണ് തീരദേശ പരിപാലന അതോറിറ്റിയുടെ സത്യവാങ്മൂലം. അതേസമയം, കൊച്ചി മെട്രോ റെയില് പദ്ധതിയുടെ നടത്തിപ്പ് ഡല്‍ഹി മെട്രോ റെയില് കോര്‍പറേഷനു നല്‍കാന് തീരുമാനിച്ചതായി സര്‍ക്കാര് കോടതിയെ അറിയിച്ചു. പദ്ധതി നടപ്പാക്കുന്നതിനെതിരെയുള്ള പൊതുതാല്‍പ്പര്യ ഹര്‍ജികള് പരിഗണിക്കവെയാണ് സര്‍ക്കാര് ഇക്കാര്യം കോടതിയെ അറിയിച്ചത്.\nജനശക്തി January 14, 2012 at 11:04 PM\nകൊച്ചി മെട്രോ റെയില് നിര്‍മാണത്തിന് ആഗോള ടെന്‍ഡര് വിളിക്കാനുള്ള തീരുമാനം കൊച്ചി മെട്രോ റെയില് ലിമിറ്റഡിന്റെ ഡയറക്ടര് ബോര്‍ഡിന്റേതായിരുന്നെന്ന് മന്ത്രി ആര്യാടന് മുഹമ്മദ് പറഞ്ഞു. കൊച്ചിയില് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. മെട്രോ റെയില് ലിമിറ്റഡിന്റെ കാര്യത്തില് എംഡി ടോം ജോസ് തെറ്റായി ഒന്നും പറഞ്ഞിട്ടില്ല. ഡയറക്ടര് ബോര്‍ഡില് എടുത്ത തീരുമാനങ്ങളാണ് അദ്ദേഹം പറഞ്ഞത്. അല്ലാതെ ടോം ജോസ് സ്വന്തമായി ഒരുതീരുമാനവും എടുത്തിട്ടില്ലെന്നും മന്ത്രി പറഞ്ഞു.\nസമയക്രമം പാലിച്ചാല് കൊച്ചി മെട്രോ റെയിലിന് കേന്ദ്രമന്ത്രിസഭയുടെ അനുമതി ഫെബ്രുവരി അവസാനത്തോടെ ലഭിക്കുമെന്ന് സംസ്ഥാന പ്ലാനിങ് ബോര്‍ഡ് വൈസ് ചെയര്‍മാന് കെ എം ചന്ദ്രശേഖര് പറഞ്ഞു. കേരള മാനേജ്മെന്റ് അസോസിയേഷന്റെ വാര്‍ഷികസമ്മേളനത്തില് പങ്കെടുക്കാനെത്തിയ അദ്ദേഹം മാധ്യമങ്ങളോട് സംസാരിക്കുകയായിരുന്നു. ഇതിനായുള്ള നടപടിക്രമങ്ങള് ദ്രുതഗതിയില് തുടങ്ങാന് ഡല്‍ഹിയില് ചേര്‍ന്ന ഉന്നതതലയോഗത്തില് തീരുമാനമായി. 23ന് കേന്ദ്ര പൊതുനിക്ഷേപ ബോര്‍ഡ് വിശദമായ റിപ്പോര്‍ട്ട് തയ്യാറാക്കി കാബിനറ്റ് സെക്രട്ടറിക്ക് അയക്കും. തുടര്‍നടപടികളുടെ ഭാഗമായി നഗരവികസനമന്ത്രാലയം റിപ്പോര്‍ട്ട് പരിഗണിച്ചശേഷം 31ന് വീണ്ടും കേന്ദ്ര പൊതുനിക്ഷേപ ബോര്‍ഡ് യോഗം ചേരും. ഇതിനുശേഷം അഞ്ചുദിവസത്തിനകം മിനിട്സ് തയ്യാറാക്കി കാബിനറ്റ് സെക്രട്ടറിയറ്റിലേക്ക് അയക്കും. ഫെബ്രുവരി 15നു ചേരുന്ന കാബിനറ്റ് യോഗത്തില് പദ്ധതിയുടെ അനുമതി സംബന്ധിച്ച് അന്തിമതീരുമാനം ഉണ്ടാകുമെന്നാണ് പ്രതീക്ഷിക്കുന്നത്. ഇതിനുമുമ്പായി ഔദ്യോഗിക നടപടിക്രമങ്ങള് സമയബന്ധിതമായി പൂര്‍ത്തിയാക്കാനാണ് കഴിഞ്ഞദിവസത്തെ യോഗം തീരുമാനിച്ചതെന്നും അദ്ദേഹം പറഞ്ഞു.\nജനശക്തി January 15, 2012 at 5:13 AM\nകൊച്ചി മെട്രോ റെയില് ഡിഎംആര്‍സിയെ ഏല്‍പ്പിക്കാതിരിക്കാനുള്ള ശ്രമത്തില് മുഖ്യമന്ത്രി ഉമ്മന്‍ചാണ്ടി ഉപകരണം ആകുകയായിരുന്നെന്ന് മുന് കേന്ദ്രമന്ത്രിയും ബിജെപി നേതാവുമായ ഒ രാജഗോപാല് വാര്‍ത്താ സമ്മേളനത്തില് പറഞ്ഞു. പദ്ധതി നടത്തിപ്പിനായി ശ്രീധരന് ചുമതലയേറ്റാല് അഴിമതി നടത്താനാവില്ലെന്ന് മനസിലാക്കിയ ചിലരാണ് ആഗോള ടെന്‍ഡര് ക്ഷണിക്കാന് നീക്കം നടത്തിയത്. ഉമ്മന്‍ചാണ്ടി ഉള്‍പ്പെട്ട ഉപജാപക സംഘത്തിലുള്ളയാളാണ് കെഎംആര്‍എല് എം ഡി ടോം ജോസെന്നും രാജഗോപാല് പറഞ്ഞു. പദ്ധതി തടസപ്പെടുത്താന് തുടര്‍ന്നും നീക്കമുണ്ടാകും ഇത് കരുതിയിരിക്കണം. വിവേകാനന്ദ ജയന്തി ദിനത്തില് സര്‍ക്കാര് കൊടുത്ത പരസ്യത്തില് സ്വാമിയുടെ ചിത്രമോ അദ്ദേഹത്തിന്റെ ഉദ്ബോധനങ്ങളുടെ ഒരു വരിയോ ഇല്ല. പകരം മന്ത്രിമാരുടെ ഫോട്ടോയാണ് നല്‍കിയിരിക്കുന്നത്. ഇങ്ങനെ വിവേകാനന്ദനെ അവഹേളിച്ച കേരള സര്‍ക്കാര് മാപ്പുപറയണമെന്നും രാജഗോപാല് പറഞ്ഞു.


നിങ്ങളുടെ അടുക്കള ഫാസിസ്റ്റുകള് കയ്യടക്കുകയാണെന്നും നിങ്ങള് എന്തുകഴിക്കണമെന്നു നിശ്ചയിക്കുന്നത് അവരാണെന്നും പറഞ്ഞ് നമ്മെ പേടിപ്പിച്ച സഖാക്കളെയും കോണ്‍ഗ്രസ്സുകാരെയും മഷിയിട്ടുനോക്കിയിട്ടും കാണാനില്ല. നിങ്ങളുടെ അടുക്കളയില് ആധിപത്യമുറപ്പിക്കാനും നിങ്ങള് എന്തുകഴിക്കണമെന്നു ഫത്വയിറക്കാനും ഹലാല്‍വാദികളായ ഇസ്ലാമിസ്റ്റുകള് ക്രിസ്ത്യന് പിന്തുണ കൂടി സംഘടിപ്പിക്കുമ്പോള് അതിനെതിരെ വായ തുറക്കാന് ഒരു സഖാവുമില്ല, കോണ്‍ഗ്രസ്സുകാരനുമില്ല. ബീഫ് ഫെസ്റ്റിവലുകാരുടെ ചോര തിളയ്ക്കണ്ട സമയം കഴിഞ്ഞിരിക്കുന്നു. എന്നിട്ടും അവര് അനങ്ങുന്നില്ല.\nകേരളത്തിലെ ഭക്ഷണവിപണി ഹലാല്‍വാദികള് പിന്‍വാതിലിലൂടെ കയ്യടക്കുകയാണ്. ഇതിനെതിരെ പ്രതികരണമുണ്ടായത് സാമൂഹ്യ മാധ്യമങ്ങളിലാണ്. അതിനെ പ്രതിരോധിക്കാനാണ് കെ.സി.ബി. സിയുടെ പിന്തുണ ഇസ്ലാമിസ്റ്റുകള് സംഘടിപ്പിച്ചത്. ഹലാല് ഭക്ഷണത്തിനെതിരെ സാമൂഹ്യമാധ്യമങ്ങളില് വരുന്ന പ്രചരണത്തിന് സഭയ്ക്ക് ബന്ധമില്ലെന്നും എന്തു ഭക്ഷണം കഴിക്കണമെന്നു പറയുന്നത് സഭയുടെ രീതിയല്ലെന്നും കെ.സി. ബി.സിയുടെ ലെയ്റ്റി കൗണ്‍സില് പ്രസ്താവനയിറക്കി എന്നാണ് പത്രവാര്‍ത്ത. എന്തു വിശാലമായ ചിന്ത എന്ന് ആര്‍ക്കും തോന്നും. എന്നാല് ക്രിസ്ത്യാനികളുടെ ഭക്ഷണസംസ്‌കാരത്തിന്റെ ഭാഗമായ പന്നിമാംസം ഹലാല് ഭക്ഷണത്തില് കിട്ടുമോ എന്ന് ഈ പ്രസ്താവന ഇറക്കിയവര് ഉറപ്പുവരുത്തേണ്ടതല്ലേ? പന്നിമാസം ഹറാമായതിനാല് ഹലാല്‍വാദക്കാര് അതു ഒഴിവാക്കും എന്നതില് സംശയമില്ല. ഹലാല് ഭക്ഷണക്കാര് വിപണി ഭരിച്ചാല് ഫലത്തില് ക്രിസ്ത്യാനി എന്തു കഴിക്കണമെന്നും എന്തു കഴിക്കണ്ട എന്നും തീരുമാനിക്കുന്നതും ഇസ്ലാമിസ്റ്റുകളാവും. ക്രിസ്ത്യന് സഭയുടെ സ്വാതന്ത്ര്യം അവിടെ അവസാനിക്കും. മുസ്ലിങ്ങള് തങ്ങളുടെ ന്യൂനപക്ഷ അവകാശങ്ങള് കവര്‍ന്നെടുക്കുന്നു എന്നു പരാതി പറയുന്ന സഭക്കാര് തങ്ങളുടെ ഭക്ഷണസ്വാതന്ത്ര്യം പോലും ഇസ്ലാമിസ്റ്റുകളുടെ കാല്‍ക്കല് പണയപ്പെടുത്തുകയാണ്.


ദല്‍ഹി കൂട്ടബലാത്സംഗം: പ്രതിക്ക് പ്രായപൂര്‍ത്തിയായിട്ടില്ലെന്ന് സ്‌കൂള് പ്രിന്‍സിപ്പല്\nWednesday 16th January 2013 11:41am\nന്യൂഡല്‍ഹി: ദല്‍ഹി കൂട്ടബലാത്സംഗക്കേസില് അറസ്റ്റിലായ കൗമാരക്കാരന് പ്രായപൂര്‍ത്തിയായിട്ടില്ലെന്ന് സ്‌കൂള് പ്രിന്‍സിപ്പല് ജുവനൈല് ജസ്റ്റിസ് ബോര്‍ഡിനുമുമ്പാകെ അറിയിച്ചു. പ്രതിക്ക് 17 വര്‍ഷവും ആറുമാസവുമാണ് പ്രായമെന്ന് പ്രിന്‍സിപ്പല് പറഞ്ഞു.\n2002ലാണ് പ്രതിയായ കുട്ടി സ്‌കൂളില് ചേര്‍ന്നതെന്ന് അന്നത്തെ പ്രിന്‍സിപ്പല് അറിയിച്ചു. 1995 ഏപ്രില് ആറിനാണ് ഇയാള് ജനിച്ചതെന്നാണ് സ്‌കൂളിലുള്ള രേഖ. സ്‌കൂള് പ്രവേശനസമയത്ത് കുട്ടിയുടെ ജനനസര്‍ട്ടിഫിക്കറ്റ് ആവശ്യപ്പെട്ടിരുന്നില്ല.\nദല്‍ഹിയില് മെഡിക്കല്‍വിദ്യാര്‍ഥിനിയെ ബസ്സില് കൂട്ടബലാത്സംഗം ചെയ്ത കേസിലെ പ്രതിയുടെ പ്രായം തെളിയിക്കാനുള്ള രേഖകളുമായി ഹാജരാവാന് പ്രിന്‍സിപ്പലിനോട് ആവശ്യപ്പെട്ടിരുന്നു.\nപ്രതി മൂന്നാംക്ലാസ് വരെ പഠിച്ച യു.പി.യിലെ ഭവാനിപുരിലുള്ള സ്‌കൂളിലെ നിലവിലുള്ളതും മുന്‍പുണ്ടായിരുന്നതുമായ പ്രിന്‍സിപ്പല്‍മാരാണ് ഹാജരായത്.\nസ്‌കൂള്‍പ്രിന്‍സിപ്പല്‍മാരുടെ മൊഴി രേഖപ്പെടുത്തിയശേഷം കേസ് ജനവരി 28ലേക്ക് തുടര്‍വിചാരണയ്ക്കായി മാറ്റിവെച്ചു. പ്രതിയുടെ പ്രായം സംബന്ധിച്ച് അന്ന് നടക്കുന്ന വാദങ്ങള്‍ക്കുശേഷം ജുവനൈല് ബോര്‍ഡ് തീരുമാനമെടുക്കുമെന്ന് അഭിഭാഷകന് അറിയിച്ചു.\nപ്രായപൂര്‍ത്തിയായിട്ടില്ലെന്ന് അവകാശപ്പെടുന്ന ഈ പ്രതിയാണ് മെഡിക്കല്‍വിദ്യാര്‍ഥിനിയോടും സുഹൃത്തിനോടും ഏറ്റവും ക്രൂരത കാട്ടിയതെന്ന് ഡല്‍ഹി പോലീസ് പറയുന്നു.\nപ്രതിയുടെ പ്രായം തെളിയിക്കാന് എല്ലുപരിശോധന നടത്തണമെന്ന പോലീസിന്റെ അപേക്ഷ ജുവനൈല് ബോര്‍ഡിന്റെ പരിഗണനയിലാണ്.